
REDAKCIJA ATSAKO 


Jonui Ulmbrasui. Vieną sveikinimą 
dedame, kito ne, nes antroji pora neprenu- 
meruoja mūsų laikraščio. 

V. Dubauskui. Už naujus uždavinius 
dėkojame. Pasinaudosime. Dovaną gali lai- 
mMėti ir mažiau išsprendę uždavinių, bet už 
tat dovana bus prastesnė. Už gerus linkėji- 
mus — ačiū. 

E. Kibirkščiui. ] Draugo paklausimą 
atsakysime laišku. 

Žižmaičiui. Šiuo kartu Draugo poezija 
nepasinaudojom, prašome atsiųsti daugiau. 

V. Antram. Neblogai, 
Už atsiųstus eilėraščius dėkojam. Prašom 
ateity mūsų neužmiršti. Novelę spausdinsim, 
kai gausim jos pabaigą. 


Draugas, rašai. 


Mirai—E. P. Šį kartą eilėraščiai geresni, 
vienu jų pasinaudojam. Laukiam daugiau. 

Pilėnui. Tokio rašinėlio negavome. 

Vardziukiemio Jonui. Dėkui už eilu- 
tes. Gražios. Įdėsime vėliau. 

Jadvygai Umbrasaitei. Parašykite mi- 
nimam asmeniui laišką, kad jis užeitų 
„Jaunimo Draugo“ administracijon. 

Aštrakalnio Berželiui. Taip, įsibrovė 
klaida, bet neesminė, manome, kad atitai- 
syti nevertėtų. Korespondenciją dedame. 

L. Burokui. Eilutes gavome vėlai. Jei 
tiks, įdėsime vėliau. 

Vytautui. Dėkui už eilutes. Gavome 
baigiant spausdinti laikraštį, todėl įdėti ne- 
galėjome. 


MŪSŲ SKAITYTOJŲ ŽINIAI! 


Matydami mūsų jaunimo dideli norą šviestis ir lavintis ir, žinodami, 
kad toji savišvietos pirmyneiga didele dalimi gali pereiti nuo spaudos, 
ryžtamės mūsų laikrašti -žurnalą — „Jaunimo Draugą“ leisti dažniau — 
PER MĖNESį DU KARTUS. 

Po Naujų Metų norėtume „Jaunimo Draugą“ leisti dar dažniau, bet 
tai jau pareis ne nuo mūsų, o nuo mūsų laikraščio skaitytojų ir prenu- 
meratorių susidomėjimo ir paramos. 

Jei jie suras daugiau naujų skaitytoju, tai „Jaunimo Draugas“ galės 
juos lankyti KAS SAVAITĖ. Ir toks savaitinis „Jaunimo D-gas“ METAMS 
KAŠTUOS TIK 3 AUKSINAI. Tad visi į darbą! Ieškokite naujų skaitytojų 
ir prenumeratorių, o turėsite gražų ir įdomų iliustruotą savaitinį žurnalą! 


Naujų Metų proga „Jaunimo Draugas“ žada apdovanoti savo skaity- 
tojus gražia dovana — kasdien nupiėšiamu lietuvišku sieniniu kalendo- 
riumi, kurį gaus tie, kurie išsirašys „Jaunimo Draugą“ visiems 1937 me- 
tams ir sumokės bent puse prenumeratos. 

Dovanas galima bus atsiimti jau nuo gruodžio mėn. 1 dienos — „Jau- 
nimo Draugo“ administracijoje. 


Mūsų laikraščio platintojai — naujosios gadynės knygnešiai — kurie 
suras bent penkius naujus mūsų laikraščio prenumeratorius, gaus do- 
vanų vieną naujausią lietuvių literatūros veikalą. Suradę didesnį prenu- 
meratorių skaičių gaus daugiau tokių veikaly. 


žė. „JAUNIMO DRAUGO“ REDAKCIJA. 


ius jaunuomenės mi 


pesimis litais r 


Daugiau pagarbos ir dėkingumo 


„Išnyksi, kaip dūmas, neblaškomas 
vėjo ir nieks tavęs neminės“... Taip 
yra sakoma apie pilkąjį šio pasaulio 
žmogų, kuris tyliai, lyg nykus šešėlis, 
praslenka vingiuotu gyvenimo. taku ir 
nukeliauja amžinatvėn... 

Bet vis dėlto yra nemaža žmonių, 
kurie savo nepalaužiama valia, ištver- 
me, drąsa, aukodamies savo artimie- 
siems, savo tautai, savo tėvynei, nudir- 
ba didelius darbus, atlieka milžiniškus 
žygius ir tuo ateičiai pasistato nesu- 
griaunamus paminklus, reiškiančius 
Jiems garbą, dėkingumą. Tačiau kasdie- 
nės pareigos, įvairūs dienos rūpesčiai, 
savi reikalai lyg ir išdildo tų didžiųjų 
asmybių paveikslus gyvųjų atmintyje, 
lyg ir susiaurina tą pagarbą, lyg ir at- 
šaldo jų meilės jausmus. 

Šiems brangiems anksčiau gyve- 
nusiems asmenims prisiminti visame 
krikščioniškame pasaulyje skiriama 
metuose viena diena — Vėlinės. 

Vėlinių diena — mirusiųjų diena. 
Tą dieną lankomi mirusiųjų kapai, 
deginamos žvakės, pasimeldžiama už 
vėles, prisimenama nuveikti mirusiųjų 
darbai ir daromi pasiryžimai ateities 
žygiams. 

Ar atlikome mes, šio krašto lietu- 
viškasis jaunimas, šias katalikiškas ir 


kartu tautiškas pareigas, ar palaikėme 
šiuos gražius papročius? 

Juk ir mes turime brangių, nepa- 
mirštamų mirusiųjų, lietuviško atgimi- 
mo pionierių ir kovotojų, kurie, neatsi- 
žvelgdami nei į didelius persekiojimus, 
nei į trukdymus, skynė takus į švie- 

esnę Lietuvos ateitį. Toje kovoje su 

svetimais gaivalais jie buvo nepalau- 
žiami, užsigrudinę ir tikėjo, kad tiesa 
turi laimėti, ir kad jų kovos turi su- 
daryti jei ne jiems, tai jų ainiams gra- 
žesnį lietuvišką rytojų. 

Mūsų tauta yra turėjusi žymių, 
garbingų ir drąsių kovotojų už tautos 
ateiti ir jos idealus, pavyzdžiui: vysk. 
M. Valančių, dr. J. Basanavičių, dr. 
V. Kudirką, inž. P. Vileišį, vysk. J. Ma- 
tulevičių ir kitus, kurie ne tik palaikė 
berusenančią tautos gyvybę, bet ir 
spausdintu ir gyvu žodžiu žadino savo 
brolių tautinius jausmus ir rūpinosi 
jų gyvybiniais reikalais. Ir tokiu būdu 
jie prikėlė iš miego mūsų tautą. 

Prasidėjo žutbūtinės kovos už tau- 
tos laisvę, už kiekvieną tėvų žemės 
pėdą. Jautresnieji tautos sūnūs ėjo ir 
aukojo ant tautos laisvės aukuro jau- 
nystę, sveikatą, gyvybę. Kiek jų krito 
kovose, kiek jų praliejo kraują ir tapo 
invalidais, —sunku būtų ir besuskaityti. 

Ar tik tokios jie verti pagarbos, 
kokią yra parodę šių metų Vėlinių 
dieną mūsų sodžiaus ir miesto žmo- 
nės—jaunimas ir vyresnioji karta? 


Ne, tautiečiai, šiemet gal neatli- 
kome tinkamai šių pareigų ir gal per 
mažai parodėme jiems viešosios pa- 
garbos. Tad pasistenkime tai pada- 
ryti kita proga. 

Tenka konstatuoti, kad mes, ap- 
skritai, permažai rodome pagarbos 
daug savo siekiais, darbais ir laimėji- 
mais nusipelnusiems tautiečiams. Per- 
mažai rūpinamės mirusiųjų pagarba, 
perdaug kartais esame neigiamai nu- 
siteikę savo gyvųjų geradarių atžvil- 
giu. Tų jaunatvės usnių yra netik so- 
džiaus, bet ir miesto jaunuomenės 
tarpe. 

Dažnas nūdieniame mūsų sodžiuje 
neleistinas reiškinys — tėvų kalinimas 
užpečky. Tėvų džiaugsmas tol, kol 
vaikai maži. Vos tik sūnus paaugo, 
tuoj ir imasi šeimininkauti, kaskart 
vis toliau stumdamas tėvą nuo ūkio. 
Pagaliau po kurio laiko ir visai už- 
daro užpečkin. Ten apdriskę, nepri- 
žiūrimi tėvai išbūna iki mirties... Va- 
dinasi, tie, kurie vaikams pašventė 
visą savo gyvenimą, kurie tiek pakėlė 
vargų, kol savo vaikus užaugino, ku- 
rie ne kartą dėl jų prarado sveikatą, 
kurie dėl jų daug nemiegojo naktų, — 
už visa tai senatvėje gauna būti tam- 
siame kampe ir dažnai girdėti šiurkš- 
čius žodžius... 

Nedėkingasis sūnau, įsižiūrėk į su- 
sendintą, raukšlėtą savo tėvo veidą, 
o pamatysi ir išskaitysi visus jo gy- 
venimo rūpeščius dėl tavo gerovės. 


O kaip dažnai tėvo rūpeščio ir 
prakaito dėka pasimokęs, praprusęs 
jaunuolis gėdinasi ir vengia viešai 
su juo pasirodyti... 

Jaunimas, kuris auga ir mokosi 
visuomenės remiamas, šia proga tu- 
rėtų žvilgterti savo sielos gilumon ir 
paklausti savęs, ar visada jis rodo tin- 
kamą pagarbą savo rėmėjams, globė- 
jams ir mokytojams? 

Be abėjo, rasis tokių, kurių sielos 
gilumoj rusena neišdildomas padė- 
kos jausmas, bet netruks ir tokių, 
kurie vietoj pagarbos — rodys neapy- 
kantą, vietoj padėkos — kritiką, peiki- 
mą, žeminimą. 

Šie pastarieji ypatingai turėtų pa- 
svarstyti ir pasiklausti savęs, ar tin- 
ka. iu jie eina gyvenimo keliu. 

Žinoma, kai kur kas nors daro- 
ma, veikiama visada gali būti ir kri- 
tikos. Kritika, o ypač kuriamoji, yra 
neišvengiamas, o kartais net ir rei- 
kalingas reiškinys. Tik toji kritika tu- 
rėtų būti žmoniška, be blogos valios, 
be demagogijos. Ši pastaroji, deja, 
neretai pasireiškia kai kurių mūsų 
jaunuolių tarpe. 

Gyvenimo praktika rodo, kad tik 
bendru keliu einant, viens kitą re- 
miant, daug toliau galima nueiti ir 
daug didesnė našta pakelti, negu ei- 
nant paskirai, dargi tvora atsitvėrus. 

Sveikas jaunimo entuzijazmas tu- 
rėtų jungtis su sena išmintimi bei pa- 
tyrimu ir tik bendrai su vyresne karta 
žygiuojant galima būtų palengvinti šiur- 
kščios nūdienės mūsų gyvenimo sąly- 
gos ir sulaukti gražesnio, skaidresnio 
lietuviško rytojaus, 


A. Vilnėnas. 


SPAUSDINTO ŽODŽi 


0 SUKAKTUVĖS 


(Paskaita, skaitytina jaunimo susirinkimuose) 


Šiemet sueina 509 metų nuo to laiko, 
kada pirmą kartą pabandyta spausdinti kny- 
gos. Tai buvo didelis ir labai reikšmingas įvy- 
kis kultūriniame žmonijos gyvenime. Tą ne- 
paprastai naudingą darbą atliko išleisdamas 
pirmąją spausdintą knygą 1436 metais Jonas 
Gutenbergas. 

Spaudos išradimas prisidėjo prie kultūros 
ir civilizacijos augimo įvairiuose kraštuose. 
Mat, be spausdinto žodžio kultūrinis darbas 
tiesiog neimanomas. 

Senovėje, kada nebuvo jokio rašto, žmo- 
nės savo mintis reikšdavo ivairiais būdais. 
Kiniečiai dar žiloje senovėje reikšdami min- 
tis naudojosi tam tikrais medžio gabalėliais, 
ant kurių išraižydavo įvairius ženklėlius. Per- 
sai vartodavo virveles ir jų pagalba susikal- 
bėdavo. Ant storesnės virvės suverdavo dau- 
gybę įvairiaspalvių ilgų ir trumpesnių virvelių 
(siūlų), iš kurių kiti išskaitydavo reiškiamas 
mintis. Tai buvo savotiškas raštas. Taip pat 
tokiu virvelių „raštu“ naudojosi Amazonės 
pakraščiuose gyveną indėnai, kurie tą raštą 
buvo nepaprastai gerai išvystę. Be to, kai 
kurios tautos vartojo tam tikras juostas, pa- 
puoštas spalvotais ženklais. Pagal spalvų eilę 
išskaitydavo, kas pasakyta. Taip pat kai kur 
ilgus laikus įvairūs ženklai buvo žymimi ant 
žmogaus odos. Ant vergo nugaros išraižydavo 
visokius ženklus. Vergas buvo kartu ir laiš- 
kanešys ir laiškas. Kaip šiandie naikinami kai 
kurie laiškai ir rankraščiai, taip tada buvo žu- 
domi nekalti vergai, kad ant jų nugaros išrai- 
žytų laiškų niekas neskaitytų. Tokių raštų lie- 
kanų dar ir mūsų laikais turi žemai kultūri- 
niu požvilgiu stovinčių tautų žmonės, kurie 
ant savo odos išraižo įvairius simbolinius 
ženklus. 

Nuo babiloniečių egiptiečiai išmoko kal- 
bos garsus reikšti paveikslų forma. Ilgainiui 
iš to išsivystė jeroglifai. Per ilgą amžių eilę 
iš įvairių ženklų susidarė alfabetas, kuris vis 
tobulėjo, kitėjo ir pagaliau nusistovėjo tokis, 
kuris ir dabar vartojamas. 

Kada buvo sudarytas alfabetas, sunku nu- 
statyti. Vienas prancūzų tyrinėtojas yra su- 


radęs kažkokius pieštus ženklus, panašius 
į mūsų raides. Spėjama, kad jie esą išlikę 
iš senosios akmens gadynės, 12.000 — 8.000 
metų prieš Kristaus gimimą. Kai kas mano, 
kad tai nebuvusios raidės, bet simboliniai bei 
religiniai ženklai. 

Taip pat sunku tiksliai nustatyti ir spau- 
dos išradimo data. Nors šiandie visur spau- 
dos išradėju laikomas yra Jonas Gutenber- 
gas, bet kai kas įrodinėja, kad dar XI am- 
žiuje (1041 m.) kinietis Pišengu jau mokėjęs 
spausdinti knygas paskiromis raidėmis, kaip 
ir nūdien daroma. 

Tačiau, kaip bekalbėtume, bet pirmenybė 
ir genijališko išradėjo vardas tenka Guten- 
bergui. Mat, žmonės tą spaudos paslaptį gal 
žinojo ir seniau, bet ja nepasinaudojo. O Jono 
Gutenbergo išradimas greit paplito po visą 
Europą ir. kitas pasaulio dalis ir suteikė žmo- 
nijai didžiausios naudos. Ir to neikainojamo 
išradimo dėka šiandie visame pasaulyje išeina 
nesuskaitomas skaičius knygų, įvairių laikraš- 


ŽYMUSIS ISRADĖJAS 


LLA 


JONAS GUTENBERGAS 

MAŽIAUSIA KNYGA 


Neseniai buvo išspausdinta mažiausia pasauly 
knyga. Kaip matome vaizdely,ji vos didesnė už 
vidutinio Žmogaus nagą. 


čių, žurnalų ir kita. Jas žmonės skaito, iš jų 
mokosi, šviečiasi, bet retas kuris težino, kada ir 
kieno jos išrastos. Tad tų nepaprastų sukak- 
tuvių proga nors trumpai susipažinkime su 
spaudos išradėjo asmenybe, jo gyvenimu ir 
darbais. 

Jonas Gutenbergas buvo vokietis. Jis gimė 
1397 metais Mainco mieste. Jo tėvai buvo 
pasituri miestiečiai, kilę iš senos garsios gimi- 
nės. Apie Gutenbergo jaunystę maža žinių 
teužsiliko. Žinia tik, kad, prasidėjus krašte ne- 
ramumarns, 1420 metais Jonas Gutenbergas 
iš savo gimtinės išvyko. Kurį laiką pagyve- 
nes Strasburge, jis 1434 metais vėl sugrįžo 
į Maincą, kur dirbo veidrodžius ir poleravo 
akmenis. 

Šalia to versdavosi ir kitu darbu. Ypač 
jam rūpėjo padaryti atskiros, judomos raidės. 
1436 m. Gutenbergas padarė pirmąšias spau- 
sdinamas raides ir ėmė mėginti spausdinti. 
Iš pradžių jis padarė medines raides, kurias 
tepė juodais dažais, paskui uždėdavo ant jų 
poperi ir atspausdavo. Po to jis pamėgino 
daryti metalines raides, kurios spausdinti buvo 
patogesnės, negu medinės. Tuomet Guten- 
bergas sumanė įsteigti spaustuvę. Bet tam 
reikėjo daug pinigų, o Gutenbergas jų netu- 

rėjo. Pagaliau atsirado du turtingi žmonės — 
Dritzenas ir Heilmanas, kurie jam paskolino 
pinigų. "Netrukus < vienas skolintojų mirė. 
Gutenbergui buvo iškelta teismo byla, iš ku- 
rios dokumentų daugiau sužinota, kaip Guten- 
bergas išrado raides, nes teisme buvo kal- 
bama ir apie medinių spausdinamų raidžių 
pakeitimą metalinėmis. 

Tuo pačiu metu atsirado ir kiti žmonės, 
kurie norėjo pakirsti Gutenbergo pradėtąjį 
darbą. Avignono auksakalis Prokopas Valdfo- 
gelis taip pat pradėjo bandymus su judomo- 
mis metalinėmis raidėmis. Gutenbergui tai 
buvo didelis smūgis. Tačiau jis nenusiminė 
ir dirbo toliau. Paskui paaiškėjo, kad spausdi- 
nimo paslaptį buvo išdavę Gutenbergo prie- 
šai, pralaimėję bylą. 

Po ilgų pastangų 1445 metais Gutenbergas 
įsteigė pirmąją spaustuvę. Kadangi jam trūko 
pinigų, tai jis kreipėsi pas Mainco bankininką 
Joną Fustą, kad duotų jam paskolą. Fustas 
suprato, kad knygų spausdinimas gali duoti, 
daug pelno ir todėl paskolinti sutiko, bet 
pastatė sąlygą, kad už paskolintus pinigus 
Gutenbergas turi užstatyti savo spaustuvę. 
Jeigu po penkerių metų Gutenbergas negrą- 
žintų paskolintų pinigų, bankininko Fusto 
nuosavybėn pereis visi Gutenbergo spaustu- 
vės įrankiai. 

Sudaręs tokią sutartį ir gaves lėšų, Guten- 
bergas įrengė spaustuvę ir ėmė spausdinti 
knygas. Užsimojo atspausdinti Šventąjį Raštą. 
Tai buvo gražus ir labai didelis darbas. Šven- 
tas Raštas sudarė didelę 1286 puslapių knygą, 
kuri buvo išspausdinta 1455 metais Mainco 
mieste. 

Sutarties laikas baigėsi. Spekuliantas Fus- 
tas pareikalavo iš Gutenbergo pinigų. Tačiau 
šis jų neturėjo ir prašė palaukti, bet tas ne- 
sutiko. Pagaliau teismo sprendimu Fustui 
atiteko visa Gutenbergo spaustuvė, ir išra- 
dėjas vėl atsidūrė be nieko gatvėj. 

Prasidėjo sunkios Gutenbergui dienos. Jis 
tiesiog turėjo nuo skolintojų slapstytis, kuri 
laiką iš Mainco buvo net pabėgęs. Gyveno 
labai skurdžiai. Bet 1458 metais jis susipa- 
žino su turtingu ir geros širdies žmogumi 
d-ru Konradu Humeriu, kuris nuskriaustą iš- 
radėją duosniai sušelpė pinigais ir palaikė 
su juo nuoširdžius santykius. Gutenbergas 


įrengė antrą Spaustuvę, bet jau ši buvo men- 
kesnė, negu pirmoji. 

Laikai, kada Jonas Gutenbergas gyveno 
ir išrado spaudą, buvo labai neramus. Vokie- 
tijoje buvo dažni naminiai karai. 1462 m. 
Maince kilo didelė suirutė, kurios metu Gu- 
tenbergo spaustuvė buvo sunaikinta, o darbi- 
ninkai išbėgiojo ir spausdinimo paslaptį iš- 
nešiojo po visus kraštus. 

Nuo to laiko spauda pirmiausia prigijo 
Vakarų Europoje—Sevilės mieste (Ispanijoje). 
Po to ir daugely kitų Europos miestų atsirado 
naujos spaustuvės. 1465 m. panaši spaustuvė 
buvo įrengta netoli Rymo (Italijoj), paskui 
1470 m.—Paryžiuje (Prancūzijoje), 1478 m. — 
Ženevoje (Šveicarijoje) ir Prahoje (Čekoslo- 
vakijoje), 1480 m. — Londone (Anglijoje), 
1489 m — Lisabonoje (Portugalijoje), 1491 m.— 
Krokuvoje (Lenkijoje), 1499 m. — Madride 
(Ispanijoje), 1564 m. — Maskvoje (Rusijoje). 

Jonas Gutenbergas, išmokęs žmones spaus- 
dinti knygas, nusipelnė neužmirštamą išradėjo 
vardą. Jis pasaulio pažangai ir kultūrai pra- 
dėjo naują vagą. Bet žmonės, kurie gyveno 
tuo metu, neturėjo nė mažiausio supratimo, 
kiek jo išradimas yra vertingas ir kokią jis 
atneš naudą buūusimosioms žmonių kartoms. 
Gutenbergo sąjungininkai ir kreditoriai jo iš- 
radimą tiesiog begėdiškai išplėšė ir paliko jį 
net be duonos kąsnio. Gyvenime dažnai taip 
atsitinka. Galima rasti daug pavyzdžių, kurie 
rodo, kad žmonės, kurie savo tvirta, nepa- 
lenkiama valia, giliu protu, nenuilstamu darbu 
ir triūsu daug yra padarę gero žmonijos la- 


DIDŽIAUSIA PASAULY KNYGA 


Ši didžiausia pasauly knyga — Biblija- 

Šventas Raštas yra Amerikoje. Toji Biblija 

yra dviejų su puse metrų ilgumo, pusantro 

metro platumo, o sveria dešimts centne- 
rių (30 pūdų). 


bui, savo senatvės dienas pabaigė labai skur- 
džiai. Taip buvo ir knygų spaustuvės išradė- 
jui Jonui Gutenbergui. Visas savo jėgas ir 
turtą atidavęs spaustuvės išradimui, beširdžių 
žmonių skaudžiai nuskriaustas ir išnaudotas, 
senatvėje gyveno labai vargingai. Tik vėliau 
Nassavo arkivyskupas Adolfas jį priglaudė ir 
paskyrė jam pensiją iki gyvos galvos. 

Senatvėje Gutenbergas buvo apakęs. Pa- 
likes žmonėms didžiausį ir vertingiausi pa- 
sauly išradimą, Jonas Gutenbergas mirė 1468 
metais. Palaidotas Mainco kapinėse. 

Jono: Gutenbergo spausdintos knygos la- 
bai branginamos. Jis jų išleido, palyginti, daug. 
Spėjama, kad jo pirmoji spausdinta knyga, 
išėjusi 1436 m. tai Sibilijos knyga. Paskui 
pasirodė Elijo Donato lotyniška gramatika, 
kuri kelius šimtmečius buvo vartojama mo- 
kyklose. Yra užsilikęs poemos „Paskutinis 
Teismas“ fragmentas, spausdintas 1445—46 m. 
1448 m. buvo išspausdintas kalendorius. 

Vėliau, 1450—55 m. išspausdintas Šv. Raš- 
tas (42 eilutės puslapy). 1457 m. išėjo „Psal- 
tyrius“ su gražiomis spalvotomis iliustracijo- 
mis. 1460 m. išleista knyga, pavadinta „Katho- 
likon“, o 1466 m. — lotynų - vokiečių kalbos 
žodynas. 

Moguncijoje yra išradėjo Jono Gutenbergo 
muziejus, kur surinkta jo išspausdintos kny- 
gos ir pirmieji jo spaustuvės įrankiai. 

Šiuo J. Gutenbergo išradimu pasinaudojo 
ir lietuviai. Lietuviškosios knygos istorija pra- 
sideda 1547 metais, kada buvo išleista Maj. 


Lietuvoje Mažvydo katekizmas gotiškomis rai- 


dėmis. Ši knyga, kaip ir kitos to krašto lie- 
tuviškosios knygos, pasirodė reformatų baž- 
nyčios įtakoje. Didžiosios Lietuvos katalikų 
kunigai, norėdami atsispirti besiplečiančiai re- 
formatų tikybos bangai, taip pat ėmė leisti 
lietuviškas tikybines knygas. Ir 1595 m. išėjo 
Vilniuje kan. M. Daukšos katekizmas, o 1599 m. 
to paties kanauninko Jok. Vuikos postilės ver- 
timas. Šios pirmosios lietuvių kalba knygos 
buvo išspausdintos taip pat gotiškomis raidė- 
mis. Ir tik vėliau, jau 17 šim. Didž. Lietuvoje 
imta knygas leisti lotyniškomis raidėmis, ku- 
rios buvo pritaikintos lietuvių kalbos dvasiai. 

Sunki buvo lietuviškos knygos pradžia. 
Mažai ji teturėjo skaitytojų, nes nedaug kas 
ir temokėjo skaityti. Todėl ji tokia ir negausi. 

Mūsų knygos istorija tesusidomėta tik 19 
šimtmetyje, todėl sunku nustatyti tikrą jų 
skaičių, Dalis senesnių knygų galėjo žūti, ne- 
palikusios nė vardo. Pirmą lietuviškų knygų 
sąrašą paskelbė K. Nezabitauskis savo iš- 
leistame elementoriuje. Jis davė sąrašą 70 
jam žinomų senesnių knygų. Laurynas Ivir- 
skis 1860 m. paduoda 100 lietuviškų knygų 
sąrašą. Žymesnis lietuviškų knygų tyrinėtojas 
buvo Silvestras Baltramavičius, kuris 1904 m. 
paskelbė 2.865 lietuviškų knygų sąrašą ir są- 
rašą 8.514 knygų ir straipsnių, kuriose kas 
nors buvo rašyta apie Lietuvą. Toks maždaug 
buvo lietuviškų knygų turinėjimo darbas iki 
Nepriklausomybės laikų. 

1922 m. atgijo ir lietuviškų knygų tyrimo 
darbas, pradėjus eiti bibliografijos žurnalui. 
Nuo 1924 m. knygų tyrimo darbas visai mok- 
sliškais pagrindais varomas prof. Vaclovo Bir- 
žiškos. Savo darbo vaisius jis skelbia „Lietu- 
vių Bibliografijoje“, kurios jau išėjo trys kny- 
gos. Jose surašytos visos knygos iki 1909 m. 
Dabar išeinančias lietuviškas knygas regi- 
struoja prof. V. Biržiškos redaguojamas ir 
leidžiamas „Bibliografijos Žinių“ dvimėnesi- 
nis žurnalas. 

Surinktais iki šiol duomenimis, 16 šimt- 
mety išėjo 24 lietuviškos knygos ir 8 knyge- 
lės, keli atsišaukimai. 17 šimtmety buvo išleista 
61 knyga, 18 šimtmety — 194 knygos. Nuo 
1800 iki 1865 m. išėjo 891 lietuviška knyga. 
Rusai nuo 1865 m. uždraudė lietuviškas kny- 

gas lotyniškomis raidėmis, o norėjo primesti 
rusiškas raides. Tačiau per visą spaudos drau- 
dimo laiką tebuvo išleistas vos 41 lietuviškas 
spaudinys rusiškomis raidėmis... Gi per tą 
pati spaudos draudimo laikotarpi, nuo 1865 
iki 1904 m. išėjo net 3.281 lietuviška knyga. 
Matome, kad spaudos draudimas tik padidino 
lietuviškas knygas. Be to, lietuviai jau dau- 
giau mokėjo skaityti ir nors slaptai skaitė 
mielesni lietuvišką raštą. 

Spaudą leidus, mūsų lietuviška knyga žy- 
miai atgijo. Nuo 1904 m., jau spaudą leidus, 
iki 1909 m. išėjo apie 2.270 knygų. Iš to skai- 
čiaus reikia išmesti apie 100 knygų ir kny- 
gelių, kuriose apie Lietuvą buvo rašoma sve- 
timomis kalbomis. 1911 m. išleista 455 kny- 
gos, 1912 m.—446, 1913 m.—444ir 1914 m.— 
359 knygos. Nuo 1915 iki 1919 metų lietu- 
viškos knygos dar nesuspėtos suregistruoti.. 
Karas, žinoma, sustabdė ir lietuviškų knygų 
normalų leidimą. Pačioje Lietuvoje lietuviškų 
knygų leidimas buvo visiškai sutrukdytas. Tuo 
metu lietuviškų knygų išėjo Amerikoje ir Ru- 
sijoje. 

Po Didžiojo karo vien Lietuvos valsty- 
bėje išleista toks knygų skaičius: 1919 — 
1920 m. 68, 1921 m. 122, 1922 m. 131, 1923 m. 
170, 1924 m. 299, 1925 m. 430, 1926 m. 408, 
1927 m. 396, 1928 m. 712, 1929 m. 672, 1930 m. 
895, 1931 m. 1007, 1932 m. 808, 1933 m. 809, 
1934 m. 840, 1935 m. 871 knyga. 

Kaip matome, lietuviškoji knyga atsigavo 
tik nepriklausomo gyvenimo metais. Štai Lie- 
tuvos valstybėje per 17 metų išėjo 8.938 kny- 
gos. O tuo tarpu nuo pirmosios knygos pa- 
sirodymo iki 1919 metų, pagal paskelbtus 
duomenis, išėjo 8.325 lietuviškos knygos. Pa- 
starieji duomenys dar nepilni, gal dar koks 
tukstantis prisidės, bet žymiai šio skaičiaus 
nebepakeis. Tai išleista per 372 metus. Bet 
skaičiuodami knygas, turime dar atsižvelgti 
ir į išėjusių knygų nelygybę. Pav., spaudos 
draudimo metu ir anksčiau daugiausia buvo 
leidžiamos mažos knygelės, tuo tarpu dabar 
susilaukta jau žymių mokslininkų ir rašytojų 
knygų, kuriomis gali domėtis ir visas pasaulis. 


V. G. 


LIETUVOS ao 


KARIUOMENĖ 


Spalių 18 d. Lietuvos kariuo- 
menės šventyklą Įgulos 
bažnyčią Kaune — aplankė 
arkivyskupas J. Skvireckas, 
kurį pasitiko vyriausias ka- 
riuomenės kapelionas kun. 
VI. Mironas. Šio mėnesio 23 d. 
Lietavos kariuomenė švęs sa- 
vo metinę švantę. Čia matome 
Lietuvos kariuomenės pėsti- 
ninkų būrį, bežygiuojantį vie- 
no parado metu. 

28 Eik, 


bietuvos Valstybė geogražiniu atžvilgiu“ 


Kiekvienos valstybės ekonominė, kultūrinė 
ir politinė būklė daugiausia pareina nuo jos 
geografinės padėties. Kuri valstybė turi ge- 
resnę geografinę padėtį, kuri laisviau gali su- 
sisiekti su kitomis valstybėmis, ta valstybė 
greičiau gali ir pakilti visais teigiamais at- 
žvilgiais. Taip pat nuo geografinės padėties 
pareina augalų, gyvulių ir žmonių įvairumas. 

Kokią turi geografinę padėtį Lietuvos Val- 
stybė? — Trumpai sakant, jos geografinė pa- 
dėtis yra gera. Būdama prie jūros, turėdama 
vidutinišką klimatą, daugumoje vietų derlingą 
žemę ir gražų krašto paviršiaus vaizdą, Lie- 
tuvos Valstybė savo geografine padėtimi gali 
džiaugtis ir didžiuotis. 


Valstybės didumas 


Dabartinis Lietuvos Valstybės plotos yra 
55 su puse tūkstančių (55.658) kvadratinių 
kilometrų platumo. Tame plote gyvena apie 
pustrečio milijono gyventojų. Tai, palyginti, 
nedidelė valstybė. Bet ir ne mažiausia. Že- 


*) Šiuo pradedame ciklą straipsnių apie dabartinę 
Lietuvos Valstybę. 


mės ploto atžvilgiu už Lietuvą yra mažesnės 
Estija (47/> tūkst. kv. km.), Danija (apie 40 t. 
kv. km.), Šveicarija (41 t. kv. km.) ir kelios 
kitos Europos valstybės. Be to, ir gyventojų 
atžvilgiu už Lietuvos Valstybę yra mažesnių, 
pavyzdžiui, Latvija (1 mil. 900 tūkst.), Estija 
(1 mil. 209 t.) ir dar kai kurios kitos. 


Krašto paviršius 


Lietuvos Valstybė yra tarp rytų ir vakarų 
Europos. Ji yra žiemių vidutinėje klimato juos- 
toje. Be to, ji yra Baltijos pajūrio kraštas, 
nes jūros pakraščio turi apie 100 kilometrų. 
Jos krašto paviršius ivairus, įdomus: vienur 
kalnai, kalvos, kitur slėniai, lygumos. Be to, 
krašto vaizdą papuošia daug ežerų, nemaža 
upių, upelių, piliakalniai, miškai, girios. 

Lietuvos krašto paviršiaus nelygumas su- 
sidarė ledų gadynėje. Senai, labai senai Lie- 
tuvos, Lenkijos, Estijos, Latvijos ir kitų kraštų 
plotai buvo apkloti arti kilometro storumo 
ledu, kuris šliaužė iš šiaurės į pietus. Be- 
šliauždami ledai plėšė šiaurės uolų skevel- 
dras ir nešė jas kartu su gruzdu ir žemėmis, 

MIRAS =V EB, 


Rudens naktis 
Naktis. 
Šalta rudens naktis, 
mėnulis tylus 
virš miškų, 
ir žvaigždės mirga bailiai... 
Tylūs, 
sustingę laukai 
ir medžiai pajuodę 
pakalnėj. 
Teškena upelis einus. 
Ie ilgu... 
baugu šios nakties, 
bežadės tylos... 
Ten, toli, virš miškų 
krenta deganti žvaigždė. 


trindami ir zulindami tol, kok patys slinko. 
Tokiu būdu kai kuriose vietose buvo palikta 
daug akmenų. Taip pat ledai yra atnešę įvai- 
riausių šiaurės uolų skeveldrų, senesniojo 
molio ir smėlio. Ledai, ne visur vienodai 
spausdami, daug kur yra padarę nelygumų. 
Jiems tirpstant, žemesnėse vietose susirinko 
daugiau vandens ir susidarė ežerai, balos. 
Kartu vanduo darė ir upių klonius. Žodžiu, 
viso krašto viršutinius sluoksnius, gražiuc- 
sius kalnelius ir ispūdingus upių klonius yra 
sudare giliosios senovės ledynai. 

Mokslininkai, žemės tyrinėtojai, tvirtina, 
kad mūsų žemė ledais buvo apklota ne vieną, 
bet du, tris kartus. Oras tai atšaldaves, tai 
atšildavęs. Besikeičiant orui, keitėsi ir gyvu- 
nija bei augmenija. Tai ryškiausiai patvirtina 
dabar iškasami įvairių jau nebeesamų gyvu- 
lių kaulai ir medžių bei augalų liekanos. 


Krašto klimatas 


Kaip jau buvo pažymėta, Lietuvos Val- 
stybė yra prisiglaudusi prie Baltijos jūros, 
kuri krašto klimatui turi didelės itakos. Pa- 
prastai, prie jūros oras visuomet vėsesnis, 
drėgnesnis. Iš jūros išgaravusį vandenį vėjas 
debesimis išblaško po visą kraštą. Dėl to 
dažniau būna lietūs. Juo jūra arčiau, juo 
drėgmės daugiau. Nuo to pareina ir oro tem- 
peratūra. Prie jūros žiemą nėra taip šalta, o 

vasarą — ne taip karšta, kaip kur kitur. Taip 
pat krašto klimatui turi įtakos jo paviršiaus 
nelygumas, ežerai, upės ir miškai. Aukštes- 
nėse vietose klimatas sausenis — vasarą vė- 
sesnis, žiemą šaltesnis, žemesnėse — vasarą 
drėgnesnis, žiemą ne toks šaltas. Ežerai, upės 
vasaros metu taip pat sudrėkina ir sušvelnina 
apylinkės orą. Kalnuotesnių vietų Lietuvos 
Valstybėje yra iki 400 metrų aukštumo. To- 
kios vietos turi įtakos vėjo ir drėgmės at- 
žvilgiu. Bet daugiausia turi įtakos miškai. Va- 
sarą miškai orą vėsina, žiemą—švelnina. Be 
to, jie lėtina vėją ir vienodina šiltį ir šaltį. 
Jeigu dabar ir mūsų krašte beveik kasmet 
šalti būna pavasariai ir nuo to labai nuken- 
čia pasėliai, tai tik todėl, kad iškirsta labai 
daug mišku. 

Apskritai, oras Lietuvos Valstybėje yra 
ramus, švelnus. Vidutinis metų šiltis kaitolio- 
jasi tarp 6 ir 7 laipsnių. 

Pavasaris prasideda balandžio mėnesi, va- 
sara — birželio, ruduo — rugsėjo, žiema — 
gruodžio mėn. 


Augmens 


Senovėje visas Lietuvos kraštas buvo apau- 
gęs miškais. Dabar Lietuvos Valstybės ribose 
tikras miškas užima tik 16 procentų viso že- 
mės ploto. Miškingumas nelygus. Kai kur 
į mišką reikia važiuoti apie 60*klm. Miškai 
auga lėtai: eglės 100, pušys 120, lapuočiai 60 
metų. Medžių rūšys: pušys, epušės, eglės, 
beržai, alksniai, juodalksniai, ąžuolai, liepos, 
egliai, kadugiai, gluosniai, klevai, skruoblai, 
guobos, šermukšniai, putinai, ievos, karklai, 
lazdynai, žilvičiai ir laukiniai vaismedžiai: 
obelys, kriaušės, vyšnios, slyvos ir kit. Be 
to, balingesnėse vietose auga samanos, viks- 
vos ir įvairūs kerėkšliai medeliai. 


Žvėrys bei laukiniai gyvuliai 


Iškirtus senovėj miškus, išnyko ir daug 
žvėrių bei laukinių gyvulių. Jau nebėra meškų, 
laukinių arklių, elnių, vebrų, stumbrų, sabalių. 
nai, stirnos, barsiukai, udros ir kit. Bet vis 
dėlto Lietuvos miškuose dar daug esama 
įvairių žvėrių ir laukinių gyvulių: vilkų, lapių 
kiškių, šeškų, širmunėlių, žebenkščių, vove- 
raičių ir t. t. 


Paukščiai 

Vieni Lietuvos paukščiai gyvena savo kra- 
šte visada, kiti žiemai išskrenda į kitus kra- 
štus. Dar yra ir tokių, kurie susilaiko tik 
praskrisdami. Nuolatos gyvena balandžiai, žvir- 
bliai, varnos, kuosos, dagiliai, šarkos ir kiti. 
Rudenį išskrenda ir pavasarį parskrenda vie- 
versiai, kregždės, zylės, varnėnai, gegutės, 
gandrai, tetervinai, pempės, geniai, lakštin- 
galos ir kit. Žiemoti atlekia baltosios pelėdos, 
medšarkės, sėmenėlės, sniegenos ir kiti. Pra- 
lėkdami sustoja sakalai, laukinės žąsys, žuvė- 
dros ir gulbės. 

Gyventojai 

Daugumas Lietuvos gyventojų yra liet.- 
viai. Jie sudaro visų gyventojų 80 procentų. 
Jie kalba bendra lietuviška kalba, kuri skir- 
stoma į tarmes, tarmeles. Ryškiausios tar- 
mės — aukštaičių, žemaičių ir dzūkų. Aukštai- 
čiai gyvena maždaug vidurinėje krašto dalyje, 
žemaičiai —vakarinėje, dzūkai—pietų ir pietų- 
rytų dalyje. Bendrinė, rašomoji, literatūrinė 
kalba paremia aukštaičių tarme. 

Iš senų senovės lietuviai yra buvę žem- 
dirbiai. Dėl to jie daugiausia gyveno sodžiuose, 
viensėdžiuose. Miestelėnų luomą sudarydavo 
beveik vieni kitataučiai. Po Didžiojo karo, su- 
sitvėrus Lietuvos Valstybei, susidarė lietuviška 
valdininkija, daug lietuvių ėmėsi prekybos, 
pramonės ir tokiu būdu Lietuvos miestai greit 
ėmė lietuvėti. 

Gausumo atžvilgiu antrą vietą užima žydui. 
Jų yra 7 proc. Žydai yra atkilę iš kitų kraštų 
dar Gedimino ir Vytauto Didžiojo laikais. Visą 
laiką jie verčiasi prekyba, pramone ir ama- 
tais. Dabar kai kurie jau imasi ir žemės darbo. 
Paskutiniais metais daug jų išsikėlė į Palestiną. 

Lenkų Lietuvoje ėmė rastis XIV amžiaus 
pabaigoje, kai lietuviai priėmė katalikų tikėji- 
mą ir kai Jogaila tapo Lenkijos karaliumi. 
Dar daugiau lenkų atvyko Lietuvon po Liub- 
lino unijos, kai Lietuva ir Lenkija buvo su- 
dariusios dvilypę valstybę. Esant stipresnei 
lenkų įtakai, lietuviai ėmė lenkėti. Pirmiausia 
lenkėjo Lietuvos bajorija, dvarininkai, vėliau 
miestiečiai ir sodžių gyventojai, o ypač ten, 
kur parapijose klebonavo lenkai kunigai: Da- 
bar Lietuvoje lenkų skaičius neaiškus. Iš spau- 
dos pranešimų matyti, kad jis nuolatos ma- 
žėja, 


Rusų yra du procentai su viršum. Jie taip 
pat yra atkilę iš kitur. Daugiausia jų atvyko 
XVIII amžiuje, kai rusai, užėmę Lietuvos 
kraštą, pradėjo kolonizuoti jo žemes. Jų skai- 
čius dabar taip pat mažėja. Pernai keli šimtai 
išvyko į Pietų Ameriką. 

Be to, dabartinėse Lietuvos Valstybės ri- 
bose dar gyvena vokiečiai (4 proc.), latviai 
(pusė su viršum proc.), gudai (penktoji proc. 
dalis), totoriai (arti tūkstančio) ir čigonai (vos 
keli šimtai). 

Visi Lietuvos Valstybės gyventojai susi- 
skirstę į daugelį tikybų. 1923 metais, darant 
surašymą, rasta apie 30 tikybų. Bet daugiau 
vyrauja tik kelios tikybos, būtent: katalikų, 
liuterių, izraelitų, sentikių ir stačiatikių. Lie- 
tuviai daugiausia yra katalikai. Jie sudaro 
visų gyventojų 80 proc. Liuterių tikybos lie- 
tuviai ir vokiečiai daugiausia gyvena Klaipė- 
dos krašte. 

Gyventojų tirštumas Lietuvos Valstybėje 
yra vidutinis. Vienam ketvirtainiam kilome- 
tre vidutiniškai gyvena 40 žmonių. Kiekvie- 
nam tūkstančiui gyventojų kasmet priauga 
apie 15 žmonių. 


Jurėnas. 


JAUNIMO EISENĄ 


Lietuvos organizuotas tautiškas jaunimas su vėlia- 
vomis Žygiuoja savo šventės proga. 

J. STEBERIOKAS 


Apie mišką ir save 


Miškas — mano ramybės šventovė. 

Ten siela lig žvaigždžių pakyla, 

ten širdgėla, skousmas—viesulai, audros— 
bejėgiškai nurimsta, nutyla. 


Mano draugai — uosiai lieknieji, 

o draugės — epušės kalbios. — 

Jų širdys tiek geros, tiek mylinčiai gluudžios, 
jų akys — kaip draugo įžvalgios.. 


O, medžių glūdi, slėpinga dvasia, 
tu sielą manąją atspėji, — 

jei nerimstu kada, nuraminate jūs, 
epušės kalbios, uosiai lieknieji! 


Vasarą ar rudenį, žiemą ar pavasarį 
mano takai vis miškan veda... 
Miškas — mano šilima krūtinės, 

be jo — man užšalti į ledą! 


Jūros reikšmė valstybėms 


Aname numeryje aptarėm jūros itaką eko- 
nominei pažangai, o dabar panagrinėkime jos 
vaidmenį kultūriniame ir politiniame gyve- 
nime, o tada bus aišku, kodėl kiekviena val- 
stybė plakte plakasi prie jūros. 

Vokiečių mokslininkas Rotzel'is viename 
savo veikale apie jūrą taip atsiliepia: „Be jū- 
ros žmonija būtų buvusi vienodesnė, bet tame 
vienodume būtų buvusi skurdesnė ir mieguis- 
tesnė“ *) Šiuo savo pasakymu Rotzel'is jūrai 
pripažista didelės reikšmės žmogaus būdui, 
jo veiklai. Jei šiandieną žmonija yra sudė- 
tinga tiek ekonominiu, tiek kultūriniu atžvil- 
giu, jei šiandieną žmonija yra judri, veikli, 
tai prie to, Rotzel io nuomone, žymioje da- 
lyje yra prisidėjusi jūra. Reikia pripažinti, kad 
šiuose jo žodžiuose yra daug tiesos. Ne tik 
jis, bet ir kiti mokslininkai, kurie tyrinėjo 
žmogaus, visuomenės, tautos gyvenimą ir 
gamtos bei aplinkumos itaką tam gyvenimui, 
visi pripažista, kad jūra žmogaus būdui, jo 
kultūriniam išsivystymui turi labai didelės 
svarbos. Kultūra augo, vystėsi ir plėtojosi ne 
kur kitur, kaip pajūryje. Senovėje kultūra žy- 
dėjo Viduržemio pajūryje. Pirmiausia ji išsi- 
vystė rytinėje Viduržemio pajūrio dalyje. Čia 
išdygo ir išaugo miestai — ne tik prekybos, 
bet ir kultūros centrai. Tačiau kultūra nėra 
sustingęs dalykas. Ji vienoje vietoje ilgai ne- 
silaiko. Kultūra keliauja su žmonėmis. Todėl 
kultūra, išaugusi pietinėje Rytų Europos dalyje, 

*) Antropogeographie (skat. Ąntropogeograty), 
211 pus!. (Geografija apie Žmogų). 

negalėjo pasilikti vietoje. Ji turėjo keliauti ir 
keliavo. Tik kyla klausimas, kur ji keliavo, 
kuriuo keliu ėjo? Kultūra slinko Viduržemio 
pajūriu į Europos Vakarus, o jau iš ten ratu 
pasiekė pas mus ir kitas Rytų Europos tau- 
tas. Be abejonės, iš pietinės Rytų Europos 
dalies sruveno kultūra į Europos Rytus ir saus- 
zemiu, bet toji srovelė buvo menka, beveik 
nežymi. Nors tarp Europos Rytų ir Konstan- 
tinopolio jau gana anksti prasidėjo prekybos 
santykiai, ėjo prekyba upėmis, bet upių ke- 
lias nėra plataus masto, įvairių prekybinių, 
ekonominių ir kultūrinių galimybių kelias. 
Nors artimas, status kelias, bet nepatogus, ir 
kultūra juo beveik nėjo. Didžioji kultūros ir 
civilizacijos srovė pasirinko sau jūros kelią. 
Pakeliui statydama gražius, puikius savo pa- 
minklus-miestus, slinko toliau, slinko į Va- 
karus. 

Atradus Ameriką, Atlanto vandenynas vir- 
sta susisiekimo keliu, didžiąja jungtimi tarp 
dviejų kontinentų (žemynų). Atlanto vande- 
nynas virto didžiuoju prekybos ir kartu kul- 
turos keliu. Europos kultūra ir civilizacija, 
atradus sau Amerikos pajūryje patogias są- 
lygas, ten greičiau prigyjo, negu mūsų kon- 
tinento Rytuose. Nepalyginamai greičiau išugdė 
Neujorką, Vašingtoną, negu Rytų Europos 
miestus. Europos kultūra ir civilizacija platesne 
srove, palyginti, vėlai pasiekė Japonijos kran- 
tus, vos antroje XIX šimtmečio pusėje, kada 
buvo Sueso kanalu sujungta Viduržemio jūra 
su Raudonąja jūra, kuri atidarė kelią į Tylyjį 


JŪROS 
SUKŪRIAI 


Graži ir maloni 
plačioji jūra, kai 
lygų jos paviršių 
puošia švelnios 
bangos, bet baisi 
ir  šiurpulinga, 
kai ji pradeda 
rūstauti. 


vandenyną. Nepraėjo nė šimtmečio, o mūsų 
žemyno kultūra ir civilizacija Japonijoje iš- 
davė daug didesnius vaisius, negu Europos 
Rytuose. 

Šie faktai labai aiškiai kalba apie jūros 
reikšmę kultūrinei pažangai. 

Ne kas kitas, kaip tik pajūrio kraštai va- 
dovavo ir vadovauja visam ekonominiam ir 
kultūriniam pasaulio gyvenimui. Čia pirmiau- 
sia gimė, augo ir brendo didžios mintys, di- 
džios idėjos. Čia atsirado ir atsiranda platūs 
užsimojimai. Čia drąsi iniciatyva įgyvendino 
didžius, milžiniškus planus ir sumanymus, 
kaip „medžiaginės, tarp ir dvasinės kultūros 
srityje. 

Su ekonominiu ir kultūriniu gyvenimu yra 
glaudžiai susijęs ir politinis gyvenimas. Eko- 
nomika, kultūra ir politika, atrodo, yra visai 
skirtingos sąvokos, atskiros gyvenimo sritys, 
bet praktikoje jos visos trys taip tampriai 
susimezgusios, taip suaugusios, kad viena nuo 
kitos negali būti atskirtos. Tos visos trys sri- 
tys vystosi kartu, auga tose pačiose sąlygose. 
Kur yra geros sąlygos ekonominiam gyveni- 
mui, ten turi kilti ir kultūra bei civilizacija, 
ten turi gimti ir visuomeniškai organizacinė 
bei politinė mintis—valstybės kūrėja. 

Kai imame versti politinės istorijos lapus, 


kai pradedame žemėlapy ieškoti politinės 
minties lopšio — tų vietų, kur prasidėjo poli- 
tinio gyvenimo užuomazga, kur prasidėjo jo 
raida, mūsų žvilgsnis ir vėl sustoja ties jūra 
arba netoli jūros—to didžioje prekybos, kul- 
tūros bei civilizacijos lizdo. Sustoja ten, kur 
nuo senų laikų dėliai patogaus susisiekimo 
jūra apsigyveno daugiau, tirščiau žmonių; kur 
atsirodo gausesnės žmonių sankaupos, susi- 
darė visuomeninės grupės, kurios savo narius 
tampriau sumezgė organizaciniais ryšiais; kur 
tos grupės daug anksčiau subrendo ekono- 
minei ir kultūrinei pažangai. Čia randame po- 
litinio gyvenimo pradžią, jo užuomazgą. Ne 
kur kitur, kaip tik čia pradėjo formuotis ir 
susidarė pirmosios valstybės. Jau buvo praėję 
daug amžių, pajūrio valstybės jau buvo per- 
gyvenusios nemaža įvairių santvarkų, jau buvo 
susidariusios savo literatūrą, raštiją, o Europos 
žemyno viduryje dar neturėta supratimo apie 
valstybinį gyvenimą. Čia dar klaidžiojo visai 
palaidos žmonių grupės. Europos (šiaurės) 
rytų gyventojai išeina viešumon vos nuo IX 
amžiaus. Nuo šio laiko jau ir čia pradeda 
kurtis valstybės. Pietų ir Vakarų Europos gy- 
vėntojai, būdami pajūryje ar bent netoli nuo 
jūros, greičiau subrendo politiniu atžvilgiu, 
ir tai ne pavieni asmenys, bet ištisos visuo- 

menės. Organizacinė ir politinė mintis gimė 
ir Išaugo pačioje visuomenėje. Tuo tarpu 
Rytų Europos gyventojai, pav. rusai dar ir 
IX amž. nebuvo subrendę politiniam gyveni- 
mui. Jau buvo kuriama rusų valstybė, o po- 
litinė ir organizacinė mintis rusui buvo dar 
svetimas dalykas. Kurti valstybę rusų dvasioj 
dar nebuvo reikalingų pradų — nusiteikimo 
ir supratimo gyventi valstybiniu gyvenimu. 
Tod iš kur ėmėsi kuriamoji jėga kurti Rusi- 
jos valstybei? Toji kūribinė jėga atėjo iš ki- 
tur. Ji atėjo iš pamario. Rusams valstybę 
sukūrė svetimi — iš Skandinavijos atvykę va- 
regai. Rusams valstybinė santvarka buvo sve- 
timųjų užmesta. Žinomas rusų politikas ir 
istorikas Miliukov'as, charakterizuodamas Ru- 
sijos politinio gyvenimo užuomazgą, pažymi 
tokį skirtumą: Vakarų Europos valstybės kū- 
rėsi nuo apačios, nuo pamatų, o Rusija buvo 
kuriama nuo viršaus. Todėl Rusijos valstybė 
nebuvo bendras rusų tautos veikalas, kuris 
organizacine jungtimi vienytų tautos narius. 
Čia valdžia nebuvo susisijusi su tauta. Ji ne- 
buvo paremta sąmoningu tautos nusistatymu. 
Tarp valdžios ir tautos bei visuomenės buvo 
gili bedugnė. Šis nenormalumas pasiliko il- 
giems laikams. | 

Dar ir šiandieną organizuotumas yra Va- 
karų kultūros žymė, o palaidumas — Rytų 
kultūros požymis. 

Pajūris, kaipo patogi geografinė vieta bur- 
tis visuomeninėm grupėm, kaipo vieta tirštai 
apgyventų visuomeninių sankaupų, davė pra- 
džią organizaciniam ir valstybiniam gyveni- 
mui. Jūra, kaipo medžiaginio žmonių gerbū- 
vio šaltinis, kultūrinio ir politinio subrendimo 
veiksnys, valstybėms susikurti turėjo pirma- 
eilės reikšmės. Bet jūros vaidmuo politinėje 
srityje valstybės kūrimosi procesu (darbu) 
dar nesibaigia. Jūra turi labai daug teigiamos 
itakos ir tolimesniam valstybės gyvenimui, 
jos augimui ir stiprėjimui. Toji itaka pasi- 
reiškia tarpiškai ir betarpiškai. Tarpiškai vei- 
kia valstybiniam gyvenimui per dvi, jau mi- 
nėtas, sritis — ekonominę ir kultūrinę. Jeigu 
valstybė yra stipri ekonominiu atžvilgiu, jeigu 
ji yra kultūringa, tai ji turi reikšmės ir poli- 
tiniame gyvenime. Ekonominė ir kultūrinė 
valstybės pažanga, jos persvara atžvilgiu kitų 
valstybių, duoda jai ir politinę pirmenybę. 

Tokiai valstybei ar tautai nėra jokio pavojaus 
ištirpti kitų tautų skaičiuje. Priešingai, jai yra 
daug vilties kitas, mažiau kultūringas tautas 
padaryti savo valstybės nariais. Taip papra- 
stai gyvenime ir atsitinka. Tautos bei valsty- 
bės stiprios ekonominiu ir kultūriniu atžvil- 
giu paverčia šiose srityse silpnas tautas ar 
valstybes, kurių narius—piliečius ilgainiui pa- 
daro ištikimais savo tarnais. 

Jūra ir kitu būdu ekonomiškai ir kultū- 
riškai stiprioms valstybėms leidžia išplėsti 
savo viešpatavimą kituose kraštuose. Jūra 
leidžia tai daryti, kaipo laisvas kelias į visus 
pajūrio kraštus. Jūra galima nuvežti kariuo- 
menė į tolimiausius kraštus ir juos paveržti 
sau. Tuo tarpu be jūros tokie užsimojimai 
negalima būtų įvykdyti. Sausumos, žemyno 
kelias yra brangus, nepatogus ir suvaržytas. 
Kitos valstybės negali sutikti, kad per jų že- 
mes trankytųsi kažkieno kariuomenė. Įsileisti 
į savo teritoriją svetima gausinga kariuomenė 
kiekvienai valstybei yra be galo pavojinga. 
Kas gali užtikrinti, kad tie nevaržomi praei- 
viai—kariuomenė pakeliui neužpuls bet kurios 
valstybės? Kur žvanga ginklai—ten teisybės 
ir teisės neieškok. 

Bet jeigu ir galima būtų pašalinti kliūtis 
keliauti per kitų kraštus, vistik pasitaikytų 
beveik nenugalimų sunkumų, kaip stoka gerų 
kelių, geležinkelių į mažiau kultūringus kraš- 
tus, kuriais galima būtų nugabenti kariuo- 
menė, o paskui pristatyti jai maisto. 

Visus šiuos ir kitus sunkumus, trukdan- 
čius pasiimti savo žinion bei įtakon tolimus 
kraštus pašalina jūra. Su jūros pagalba ga- 
lima užvaldyti tolimiausias pasaulio šalis. 

Tokiu būdu jūra, kiek ji yra žemynų jung- 
timi, didžiuoju tarptautiniu prekybos keliu, 
teikia geras, palankias sąlygas pajūrio val- 
stybėms sustiprėti ekonomiškai, pakilti kul- 
tūriškai ir išplėsti savo politinę galią. Tad 
visai suprantama, kodėl tautos bei valstybės 
taip varžosi dėl jūros. Ir šių dienų ekono- 
minį, kultūrinį ir politini gyvenimą vairuoja 
pajūrio valstybės — Anglija, Prancūzija, Ame- 
rika, Italija, Japonija ir Vokietija. Anglija, isi- 
galėjusi jūroje, pasidarė viena iš turtingiau- 
sių ir kultūringiausių šalių visame pasaulyje. 
Anglija, įsiviešpatavus jūroje, ir politiniu at- 
žvilgiu virto pirmąja pasaulio galybe; paėmė 


POJURIO MIESTAS 


Vienas gražesniųjų pajūrio 
miestų yra Belgijos val- 
stybėj Antverpio miestas. 


į sa/o rankas beveik pusę pasaulio. Kad ne 
jūra, Anglija būtų nepasiekusi tolimųjų Azijos 
kraštų ir nepaėmusi jų savo žinion. Ne kas 
kita, kaip isiviešpatavimas jūroje davė nemaža 
kolonijų Jungtinėms Amerikos Valstybėms, 
Prancūzijai, Italijai. Jei ne jūra, Italija nebūtų 
paėmusi Abisinijos. Jeigu Japonija būtų kur 
nors Azijos viduryje, ji greičiausia turėtų arba 
labai maža reikšmės, arba net būtų Anglijos 
ar Amerikos kolonija. O būdama jūros val- 
stybė, Japonija greitu laiku išaugo į politinę 
Jėgą ir atsistojo šalia Anglijos, Amerikos ir 
kitų galingų valstybių. 

Zinoma, negali turėti pretenzijų užimti to- 
limas svetimas pasaulio šalis mažos pajūrio 
valstybės. Bet ir joms jūra turi nepaprastai 
didelės reikšmės. Mažai valstybei jūra nėra 
sąlyga užimti svetimus kraštus, bet yra pa- 
matinė sąlyga stiprėti ekonomiškai, augti kul- 
turiškai ir išsaugoti savo laisvę, nepriklauso- 
mybę. Mūsų laikais, jei valstybė neturi išėji- 
mo į jūrą, negalima laikyti visai laisva, ne- 
priklausoma, savarankiška valstybe. Jei val- 
stybė neturi jūros, neprieina prie laisvo tarp- 
tautinio kelio, jeigu. ji savo gaminius ir sau 
reikalingų gaminių turi gabenti per svetimas 


žemes, 
lauso nuo kitų valstybių valios ir nusistatymo. 
Ekonominis gerbūvis — kultūrinio ir: politi- 
nio gyvenimo ramstis žymioje dalyje yra kitų 
valstybių rankose. Ypatingai šiais nacionalizmo 


tai jos ekonominis gyvenimas prik- 


laikais, kuomet eina kultūrinės ir tautinės 
rungtynės, kuomet valstybių daugumos nori 
nutautinti mažumas, kuomet dėl to tarp at- 
skirų valstybių, ypatingai kaimyninių, atsiranda 
nemaža gana stambių konfliktų, susikirtimų, 
kuomet dėl to valstybės viena kitai uždaro 
sienas, perkerta susisiekimo kelius, išėjimas 
į jūrą yra būtina sąlyga, pamatinis šių dienų 
politikos reikalavimas. Valstybė, susikivirčijusi 
su savo kaimynais ir, turėcama išėjimą i jūrą, 
gali savo gaminiams laisvai pasiieškoti rinkų 
kitur. Gerą pavyzdį turime iš pakutinių laikų 
Lietuvos gyvenimo. Tarp Lietuvos ir Lenki- 
jos nėra jokių santykių. Neseniai buvo suirę 
santykiai tarp Lietuvos, ir Vokietijos. Lietuva 
buvo užtverta iš rytų ir vakarų. Bet ji, turė- 
dama išėjimą i jūrą, savo gaminiams surado 
rinkų Anglijoje ir kituose, net tolimiausiuose 
kraštuose, ir tokiu būdu lengvai išsivertė 
net aštriausios krizės laikotarpyje. Visai sa- 
varankiškai, nepriklausomai nuo kaimynų Lie- 

tuva galės vystyti savo ekonominį gyvenimą 
ir toliau. 

Ekonominis valstybės savarankiškumas lei- 
džia laisvai, nepriklausomai kurti savo kul- 
tūrini ir politinį gyvenimą. Mažų valstybių 
politika neturi tikslo pavergti tolimus, sveti- 
mus kraštus; tad jų ir kultūra neturi ekspan- 
sinio charakterio — neturi tikslo nutautinti 
kitų tautų. Bet mažosioms tautoms ir val- 
stybėms reikalinga kultūra, kaipo medžiagi- 
nio ir dvasinio gerbūvio šaltinis, kaipo lais- 
vės ir nepriklausomybės laidas. Gerai žinome, 
kad didelės, ekonomiškai ir kultūriškai stip- 
rios valstybės auga, didėja medžiagiškai silpnų 
ir nekultūringų tautų ir valstybių saskaiton. 
Nekultūringos tautos, nors ir skailingiausios, 
nesugeba apsaugoti savo laisvės ir nepri- 
klausomybės. Jos lengva paveržti kūniškai, 
nesunku pavergti ir dvasiškai. Štai Anglija 
turi „apie 45 milijonus gyventojų, o valdo 
beveik pusę nekultūringojo pasaulio. Vienoje 
Indijoje yra apie 400 milijonų gyventojų. O 
tai yra tik dalis Anglijos žinioje ar įtakoje 
esančių kraštų. Jei Indija savo kultūra būtų 


prilygusi kuriai nors Vakarų Europos tautai, 
AT TE 


IŠ ISPANIJOS KOVŲ 


tai Anglija būtų ir nepagalvojusi Indijos pulti. 
Italija taip pat nebūtų išdrįsusi pulti kultū- 
ringos Abisinijos. Nekultūringa tauta — tai 
žalia medžiaga, iš kurios kultūringas žmogus 
gali padaryti, ką nori. Kas kita kultūringa 
tauta. Tokia tauta sunku pavergti fiziniai, dar 
sunkiau užgesyti jos dvasiniai siekiai. Tokia 
tauta pavojinga yra prievarta įtraukti savo 
valstybės organizman, nes ji anksčiau ar vė- 
liau pasistengs tą svetimą organizmą supara- 
ližuoti ir pati išsilaisvinti. Todėl su kultūrin- 
gom tautom, nors ir neskaitlingom, dažnai 
tenka skaitytis ir didesnėm valstybėm. 
Lietuva, kaipo pajūrio valstybė, turi geras 
sąlygas stiprėti ekonomiškai ir augti kultūri- 
niai kas sudaro laidą jos nepriklausomybei. 
Lietuva, gerai žinodama, kad jos gyvybiniai 
reikalai yra surišti su jūra, ypatingai pasta- 
ruoju laiku pradėjo stengtis ugdyti savo pi- 
liečiuose jūros reikšmės supratimą, pradėjo 
stengtis perauklėti lietuvio tipą, padaryti lie- 
tuvių tautą judria, energinga jūros tauta, už- 
grūdinti ją visokioms kliūtims ir įvairiems 
pavojams nugalėti. Todėl ir mes supažindi- 


nom savo skaitytojus su jūros reikšme. 
Sit yM 


Ispanijos sukilėliai jau visai 


prisiartino prie Ispanijos sostinės Madrido. Čia 


matome, kaip 


sukilėliai apšaudo Madridą. 

J. ČEKAUSKAS 


Dūkšto ežero pakrantėje 


Rudens saulutė gęsta išlėto, 

Bučiuoja ežero lygų paviršių. 

Aš vienas rymau ant kranto smėlėto — 
Gal vargą, skausmus čia užmiršiu. 


Pasislėpė saulė, tik žaros auksinės 
Išsidriekė rausvos ant pilko dangaus. 
Krūtinėje skausmas bežadis sustingo 

Ir laukiu... rodos, širdį kažkas man užgaus. 


Rymočiau per naktį tylon įsiklausęs, 


Ziūrėčiau į tolį... kur žengt nevalia — 
Gal vėjai atneštų nors vieną žodelį 
Iš ten... o dalia, mūs’ dalia!... 


Jau tamsumos gaubia, bet gera čia būti, 


Man gera rymoti ant Dūkšto krantų. 
Iš tolo lyg šaukia, lyg moja kas eiti... 


Gal protėvių mūsų didinga dvasia? 


KA! BERŽAS NULINKSTA... 


Gabrys, irėmęs pečiais vartus, sukosi 
„bankrutką“. Jis ką tik grižo nuakėjęs pasku- 
tines užuoganas vasarojui sėti. Ir kai saulė 
kuopėsi tolumoj už miško, Gabrys mėgo žiū- 
rėti į saulėlydį. Paklaustas, ko jis taip dažnai 
rymoja vartus parėmęs, Gabrys atsakydavo: 

— Poilsio ir dūšiai reikia. 

Ir dabar, kai saulė palinko ties pat mišku, 
Gabrys glamonėjo akimis savo nutysusius 
laukus, pievas. Arimai, sugulstyti, kaip duo- 
nos rėkės, spindėjo saulėje. 

Regis, saulė nugrimzdo už miško. Jau ir 
rūkai ėmė sklaidytis ties arimais. 

Gabrys grįžtelėjo į kitą puse. Prie namo, 
sodely, rėmė dangų beržas. Jis dar maudėsi 
paskutiniuose saulės spinduliuose. 

ADENA Si: 

— Niekas to beržo nesodino. Niekas ne- 
pamena, kada jis buvo dar mažas. Kiekvie- 
nais metais atsirasdavo vis naujos šakos, ša- 
kelės. Ir beržas išaugo. Prauždavo vasaros 
audros, praeidavo žiemos pūgos, bet beržas 
stovėjo. 

Beržas buvo tvirtas. 

— Gabry, jau bulvos ažušalo. Anas vis 
dar stovi, — nutraukė Gabrio minčių siūlą jo 
žmona Marė. 


Pasikrapštęs pakaušį, Gabrys nužingsniavo . 


pirkion. Pirkia — pilna garuojančių bulvių 
kvapo. Tik dabar Gabrys pajuto, norįs valgyti. 

— Tėti, tėti, al matei, kaip spliogo bel- 
žas, — klyxavo vaikas. 


Marė nuvarė vaikus miegoti. Pastačiusi 


Gabriui garuojančių bulvių ir bliūdą šaltbarš- 
čių, liūdnai tarė: 

— Bulvos jau baigiasi... 

— Pragyvensim kaip nors ligi naujų. Šiuos- 
met parskrido gandrai unksti. Sako, kad bus 
pavasaris gražus. Užderės — guodė žmoną 


Gabrys. 


Sekmadienis. Oras skaidrus, pilnas pava- 
sariško kvapo. 

Jau ir bežai pražydo. 

Tą dieną traukė iš visų apylinkių žmonės 
į bažnyčią. Vieni važiuoti, kiti ėjo pėsti. Kiek- 
vienas norėjo būti bažnyčioj, nes kunigas aną 
kart iš sakyklos sakė, kad ateinantį sekma- 
dieni šventinsiąs laukus. 

Rengėsi ir Gabrys su žmona ir vaikais, 
nes ir jis norėjo pasimelsti, kad ir jo laukuose 
derėtų. Gabrys pakinkė kumelaitę, o Marė, 
suradusi kažkur pelėpėj užsilikusio dar iš per- 
nai metų džiovinto sūrio gabalą, užkapstė ji 
giliai šiene, ir visi išvažiavo. 

Bažnyčioj buvo daug žmonių. Kamšatis 
neišpasakyta. Niekas negalėjo net atsiklaupti. 
Suskambėjo skambutis. Ir minia, kaip rugių 
baras, suvilnijo. Viršum galvų pakilo smilkalų 
kvapas. 


Po mišparų žmonės išėjo i lauką. Kryžke- 
lėj prie kryžiaus, kaip kasmet, kunigas šven- 
tino pasėlius. 

Vienoj pusėj kelio žaliavo rugiai, kitoj dygo 
vasarojus. Žmonės žiūrėjo į žaliuojanti lauką 

su viltimi. Visi laukė to laiko, kada su piau- 
tuvu ar dalge ims kirsti rugių barą. Juk lauke 
buvo visa jų viltis. Daug atiduota jėgų, daug 
prakaito išlieta tai juodajai žemelei. O žiūrėk, 
kartais ima kaitros ir išdegina ar lietūs iš- 
mirgdo. Ir javai neuždera. 

— Gražiai šiuosmet dygsta rugiai. Bus ja- 
vo,—žiūrėdamas į lauką džiaugėsi Gabrys. 

— Šiuosmet gal nebadausim, — pritarė 
Gabrio kaimynas Baltramiejus. 


Šienapiūtė. 

Namie niekas neliko. Visi išėjo į lauką. 
Jau kelinta diena, kai danguj nesimatė jokio 
debesėlio. Visi džiaugėsi šieną gerai išdžio- 
vinsią. Kai kas mėgino ir rugius piauti. 

— Gabry, atneš' undenio, ba apalpsiu, — 
šaukė Marė. 

Gabrys negirdėjo. Grėbė jis šieną, o pra- 
kaitas liejosi iš kaktos, net visi marškiniai 
buvo permirkę. Begrėbdamas, jis paėmė ran- 
kon šieno, kuris maloniai kvepėjo. 


— Tokio' šieno dar neturėjom, — pamanė 
Gabrys ir dar labiau paspaudė grėbliakotį. 
Baigęs grėbti, Gabrys sėdos kupetos 


pavėsyje pailsėti. Marė padavė jam vandens. 
Gabrys godžiai gurkšnojo. Tik staiga jo galva 
apsunko — ėmė marinti miegas. 

— Kas tau, Gabriuk, ko tu taip pabalai,— 
nusigando Marė. 

— Nieko. Taip sau. Labai sunku. Kad nors 
lietaus nebūtų, -- atsakė Gabrys. 

Ore pakvipo šienu ir dobilais. 

— Gabry, ar regi, cies medziu kamuolalis. 
Tarytum rūkai, — rodė žmona. 

Taškas ties mišku didėjo. Ore pasidarė 
neramu. Paukščiai ėmė greičiau skraidyti. 

Kas gyvas stvėrėsi už grėblių ir šakių. 
O taškas vis didėjo ir didėjo. Jau pusė dan- 
gaus pajuodo. 

Artinosi audra. Pakeliui ji nešė kupetas, 
vertė stogus, rovė medžius. Visi bėgo slėptis. 

Ir kai pajuodo visas dangus ir vėjas nu- 
plėšė ne vieną stogą. įvyko tai, ko Beže- 
mių kraštas visai nebuvo mates. 

Emė kristi ledai, kaip vištų kiaušiniai. 

Gabrys stovėjo prie klėčio. Žiūrėjo, kaip 
nyko derlius. Tiek buvo įdėta prakaito! O da- 
bar viskas sumaišyta su žeme. Burnoj pasi- 
darė sūru — Gabrys nubraukė ašarą. 

Gale pirkios linko ir raudojo vėjo drasko- 
mas beržas. Raudojo ir žemė, ledų plakama. 


Gabrys sėdėjo prie stalo, pasirėmęs galvą 
rankom. Šiandien dar nieko nevalgė. Aną- 
dien Baltramiejus jam atnešė puspūdį rugių. 
Iškepė duonos. Bet ji jau baigėsi. Kepalėlis 
dar liko, bet tai vaikams. 

Vakar buvo dvare. Dirbo ligi vėlyvos nak- 
ties. Pinigų ateiti liepė po savaitės. Dabar 
neturi. Prašė rugių — nedavė. Sakė neturįs. 

Spiovė ir išėjo. 

Ryt eis valsčiun. Pasakojo, kad susidarė 
komisija nukentėjusiems nuo audros šeloti. 
Baltramiejus sakė, kad ten duosią rugių, mie- 
žių ir bulvių. 

— lr man priklauso lygiai, kaip visiem,— 
galvojo Gabrys. 

Rytojaus dieną, dar rasai nenukritus nuo 
žolės, Gabrys su maišeliais išėjo valsčiun. 
Atėjęs rado jau belaukiančius kelius savo kai- 
mynus. Netrukus susirinko daugiau. Atėjo ir 
Baltramiejus. 

— Gabry, girdėjau, kad Kumpai vakar ne- 
norėjo duoti rugių. Sako, kad jis aną sekma- 
dieni po bažnyčia kažinką kalbėjęs — pratarė 
Baltramiejus. 

— Negi jau užgins ir kalbėti, — nusijuokė 


Gabrys. 

— Kodėl gi nepradeda dalinti, — šaukė 
kažkas iš užpakalio. 

— Jau laikas, — nerimavo kiti. 

— Siųskim delegaciją! — vėl iš užpakulio 
šaukė. 


— Gabry, tave deleguojam! 

— Gabrys, Gabrys! Jis geriausiai mokės 
pakalbėti! 

Tuotarpu atsidarė valsčiaus durys ir „gon- 
kose“ pasirodė nutukęs viršaitis. Visi nutilo. 
Atsikrankštėjęs, paglostė ką tik nuskustą veidą 
ir prabilo: 

— Šiandien pašalpos nebus dalinamos: 
neatvyko komisijos pirmininkas. Ateikite rytoj. 

Minia sujudo. Visus apėmė nerimas. 

— Aš jau trečia diena, kai laukiu! —šausė 
vienas. 

— Mano vaikai nevalge miršta, —rėkė kitas. 

— Stverkite jį! — šaukė Gabrys. 

Viršaitis savo apskritą veidą paslėpė už 
stiklinių durų. Pranyko „gonkose“. 


Minia, pagauta nerimo — judėjo. 
— Ateikite rytoj... 
— Ry—toj| 


Pirkioj prie lovos žybčiojo blankia šviesa 
su: aprūkusiu stiklu lempa. Gabrys sėdėjo 
prie Marės lovos ir guodė: 

— Atnešiau, Mariul, saldaus pieno. Maž 
išgersi? 

Marė neatsakė. Tik paėmė jo delną į savo 
rankas, gailiai pažiūrėjo ir nežymiai, vos įma- 
tomai, nusišypsojo. Jos šipsnys buvo kaip 
gęstantis saulėlydis. Jame buvo matyti daug 
vargo, su kuriuo ji daug kovojo. 

Gabrys išėjo pašaukti kaimynės. 

Ore vis labiau brėško. Pro langą į pirkią 
skverbėsi pirmieji aušros spinduliai. Tyku. 
Kai Gabrys grižo su Baltramiejaus Magde, 
ryto tylą pervėrė naujagimio verksmas. 

Užtekėjo saulė. Pro atdarą langą krito ant 
jos lovos pirmieji spinduliai ir nubučiavo nau- 
jagimį ir jo mirusią motiną. 


Mums negana, kad mūsų tautiečiai susipras i 

Važiuodamas iš Užgirių kaimo į rytus, kur 
kryžiuojasi du vieškeliai, ir vienas nusitęsia 


į parapijos bažnyčią, o kitas įsiremia į dvaro 
rūmus, —galėjai matyti iš tolo palinkusį beržą, 
kuris vėjo ir audrų draskomas linko ties vieš- 
keliu. Prie jo sena, pakrypusi troba. 

Vakarais, kai raudoni saulėlydžiai mesdavo 
ant arimų paskutinius spindulius, prasiverdavo 
girgąždančios priemenės durys ir išeidavo ži- 
las senelis, kuris, atsisėdęs prie beržo, klau- 
sėsi jo šlamėjimo! Žiūrėdamas į arimus ir 
dangų, jis galvojo, ar nebus kitą dieną audros. 

Kai užgesdavo saulėlydis ir rūkai apgaub- 
davo arimus, pašaukdavo jį jauniausias sūnus 
valgyti karštų bulvių. Tada jis, eidamas pir- 
kion, pažiūrėdavo į seną, palinkusį beržą ir 
pasakydavo: 

— Ryt audros nebus. 


Jonas Petkus, 


r vadinsis lietuviais. Tai mūsų negali 


patenkinti. Tegul jie drauge atgimsta savo siela, savo dorybėmis. Tuomet tai bus tvirtas 


atgimimo pagrindas. 


ANTANAS SMETONA 
(„Vienybės Gairėmis“ ). 


MUSŲ AMATININKAI 


os draugijos pirmininkas 


u< 

BALKANŲ ŠALYJE 


(Iš ciklo: „Mūsų kelionė po Europą“). 


Aplankę Vokietiją, Prancūziją, Ispaniją ir 
Italiją, vykstame iš eilės į Balkanų pusiasalio 
valstybes 

„Savo didumu Balkanų pusiasalis yra bent 
kiek mažesnis už Pirėnų pusiasalį, didesnis 
betgi už Apeninų pusiasalį. Pirėnų pusiasalį 
skiria nuo Europos žemyno ilga ir aukšta 
Pirėnų kalnų juosta. Apeninų pusiasalis at- 
skirtas taip pat nuo Europos aukštais Alpių 
kalnais. Balkanų gi pusiasalis nėra ypatingai 
atskirtas nuo žemyno jokiais aukštais kalny- 
nais. Bet šiaip jau bemaž visas Balkanų pu- 
siasalis yra kalnuota šalis. Tiktai rytuose yra 
didelė žemuma, kuria teka Marikos upė. Ka- 
dangi Balkanų pusiasalis yra labai vingiuc- 
tas ir prieinamas iš jūros, tai čia labai gerai 
gali klestėti prekyba ir jūrininkystė. Savo pa- 
togia geografine padėtimi Balkanų pusiasalis 
iš seno vyliojo visokias tautas ten apsigyventi. 

Seniausieji Balkanų gyventojai buvo tra- 
kai—rytuose ir ilirai—vakaruose. Trakų gyve- 
nama vieta vadinama buvo Trakija. Šiais lai- 
kais yra išlikusių nemaža visokių trakų pa- 
minklų. D-ras J. Basanavičius, remdamasis tam 
tikrais istoriniais daviniais ir kai kuriais lietu- 
vių tautosakos panašumais su tenykščia tauto- 
saka,išrodinėjo, kad lietuviai yra kilę iš Trakijos. 

Ilirų ainiai yra šių dienų albanai, gyve- 
nantieji vakarinėje pusiasalio dalyje. Vėliau 
atsikraustė i Balkanų pusiausalį graikai. Tai 
buvo labai kultūringi žmonės. Šių dienų visoki 
mokslai, ypač filosofija ir matematika yra la- 
bai daug paveldėję iš senovės graikų. Iš tų 
senovės mokslininkų ir filosofų paminėtini 
pirmoj eilėj Pitagoras, Euklidas, Sokratas, 
Platonas ir Aristotelis. Be to, išlikusieji ligi 
šių laikų senovės. graikų meno paminklai rodo, 
kad graikai buvo dideli menininkai. Labai 
aukštai buvo išaugusi pas juos ne tik tapyba 
ir skulptūra arba lipyba, bet ir literatūra. Gar- 
saus graikų dainiaus Homero veikalai: „Iliada“ 
ir „Odisėja“ su didžiausiu pamėgimu yra dar 
ir šiandie tebeskaitomi. Tuose veikaluose yra 
atvaizduotas visas senovės graikų gyvenimas. 

Graikai taip pat yra davę pradžią šių dienų 
teatrui. Daugiausia graikai gerėjosi tragedijo- 

mis, nors mėgdavo pasižiūrėti ir komedijų. 
Garsiausi tragedijų rašytojai buvo Sofoklis 
ir Euripidis. Ju veikalai dar ir šiandie teatruose 
su di“eliu pasisekimu vaidinami. 

Kaip italai yra senovės romėnų ainiai, taip 
šių dienų graikai yra senovės graikų ainiai. 
Tai yra dvi tautos, kurių praeitis yra labai 
turtinga ir garbinga. 

Senovės graikai buvo iš pradžių labai tauri 
tauta, bet vėliau taip išlepo, kad visiškai iš- 
sigimė, nebeteko jau savo taurumo, drąsumo 
ir karingumo. Pagaliau antrame amžiuje prieš 
Kristų pavergė juos romėnai. Prieš tai grai- 
kai buvo patys nukariavę didžiausius Azijos 
plotus. Vėliau betgi ir romėnai išsigimė, ir jų 
imperija, kaip žinome, taip pat žlugo. 

Trečiame amžiuje po Kristaus gim. ėmė 
skverbtis Balkanuosna slavai, vėliau bulgarai, 
kurie kitados gyveno Pavolgyje. Gyvena dar 
Balkanuose serbų ir chorvatų tautos. XIV-tame 
amžiuje atsikraustė iš Mažosios Azijos į Bal- 
kanų pusiasalį turkai. Jie netrukus nukariavo 


- bemaž visą pusiasalį, pavergdami visas tautas. 


Ta turkų vergija Balkanuose tvėrė labai ilgai, 
net ligi devynioliktojo amžiaus pabaigos. 
Tiesą sakant, jau pradžioje minėto šimtme- 
čio turkų galybė Balkanuose ėmė braškėti. 
Pirmiausia išsivadavo graikai, vėliau serbai ir 
rumunai, dar vėliau, į pabaigą 19-to šimtme- 
čio — bulgarai. Balkanų tautų išsivadavimas 
garsiai atsiliepė ir lietuvių tautoje, kuri juk 
taip pat buvo vergiama, o vėliau pabudo ir 
išsivadavo. Ypač bulgarų išsivadavimas labai 
daug yra lietuvių tautą paveikęs. Juk pats 
mūsų tautos didžiausias žadintojas d-ras Ba- 
sanavičius matė savo akimis bulgarų kovas 
su turkais—engėjais. Tos drąsios bulgarų ko- 
vos davė Basanavičiui akstiną budinti lietu- 
vių tautą iš ilgo miego. i 

Šiandie turkai yra bemaž visiškai išstumti 
iš Balkanų pusiasalio. Turkų rankose yra tik 
Konstantinopolio miestas. Kadaise Konstanti- 
nopolis buvo Turkijos sostinė, kuris vadinosi 
dar Stambulu. Dabar gi Turkija pasirinko 
savo sostine kitą miestą Mažiojoj Azijoj, bū- 
tent, Ankarą. 


a . 
VĖLINĖSE... pERRSS BR 


Dori, rūpestingi 
vaikai Vėlinių 
dieną aplankė 
savo tėvų kapus, 
uždėjoant jų vai- 
nikus ir pasi- 
meldėuž jųvėles. 


Kaip matome, Balkanų pusiasalyj gyvena 
greta labai daug tautų. Tai tikras tautų mi- 
šinys. Todėl Balkanuose kyla dažnai visokių 
tarp tų tautų nesusipratimų- Dabar Balkanuose 
yra bent kiek ramiau, bet prieš karą ten nuo- 
lat virdavo, kaip katile. Tas pusiasalis ir buvo 
stačiai vadinamas Balkanų katilu. Tenai juk, 
dėl Sarajevo įvykių, prasidėjo ir Didys karas. 

Mūsų laikais Balkanų pusiasalyje yra šios 
valstybės: Graikija, Albanija, Jugoslavija ir 
Bulgarija. Aplankysime kiekvieną jų atskirai. 

Graikija. 

Ši valstybė užima pietinę Balkanų pusia- 
salio dalį ir gretimas salas, kurių yra gan 
apsčiai. Paviršiaus atžvilgiu Graikija yra viena 
labiausiai jūros išraižytų šalių. Graikijos so- 
stinė — Atėnai. Tai yra labai senas miestas, 
kuris buvo jau garsus senovėje. Šiandie se- 
nojo miesto yra išlikę tik likučiai. Graikija yra 
prekybos šalis. Žymesnieji uostai yra šie: 
Salonikai, Pirėjas ir Patrasas. Apskritai, grai- 
kai yra labai geri pirkliai. Visa Graikijos pre- 
kyba yra graikų rankose. Žmonės daugiausia 
verčiasi žemės ūkio darbu, nors žemė nėra 
labai derlinga. Be to, verčiamasi sodininkyste. 
Auginama daugiausia alyvų medis ir vynuo- 
gės, kurias sudžiovinę veža svetur. Graikijos 
pramonė menkai pastatyta, nors žemės turtų 


randama n maža. Makedonijoj randama aukso 

ir sidabro. Graikai pravoslavų tikybos. 
Graikų kalba yra labai sunki išmokti. To- 

dėl, patekus ten kitataučiui, yra labai daug 


vargo, kol susikalba, nebent kuris graikas 


moka kurią nors svetimą kalbą. Pažymėtina 
tačiau, kad su graikais galima susikalbėti ir 
lietuviškai. Štai ką rašo garsus mūsų keliau- 
ninkas Matas Šalčius, kuris, atsidūręs viename 
Graikijos miestelyj, patyrė šitoki dalyką: 

— Kur čia, sakau, „otelis“ (viešbutis) ar 
koks „duchanas“?—klausiu bulgariškai, rusiš- 
kai, vokiškai, angliškai. Pilietis kažin ką mur- 
ma po nosim, matyt, nesupranta. Pagaliau 
klausiu lietuviškai: 

— Kas tai per miestas? 

— Siderokastron! — aiškiai atšovė man 
graikas. Maniau, kad jis lietuvis, ir ėmiau 
daugiau kalbėti lietuviškai, bet jis pasirodė 
visko nesuprantąs. 

— Este apo Veles (ar nuo Vėlės miesto 
esate), — paklausė jis mane savo ruožtu, tar- 
damasis, kad prabilau į jį Vėlės tarme“. 

Graikai labai draugiški žmonės. Kitatau- 
čius jie priima atvirom rankom, nors iš kitos 
pusės, kaipo pirkliai, mėgsta už viską gauti 
atlyginimą. Svetimą žmogų stebina tai, kad 
graikai labiau už kitų tautų žmones mėgsta 

laikytis draugėmis. Vieno jų beveik niekuo- 
met nepamatysi, kur vienas graikas, ten bü- 
tiniausiai atsiras jų ir visas būrys. Susirinkę 
būrin paprastai labai daug kalba, ginčyjasi, 
pasakoja visokiausius įvykius ir t. t. Iš pir- 
mos pažiūros graikai primena žydus, nes dau- 
gumas jų yra tamsių akių ir tamsių plaukų. 

Beskaitant laikraščiuose ar iškabose graikų 
pavardes, galima pamanyti, kad tai yra gryni 
lietuviai, nes jų pavardės labai dažnai visiš- 
kai lietuviškai skamba. Štai keletas tokių pa- 
vardžių: Varvagianis, Volojanis, Milas, Kaka- 
ras, Andronis, Verdelis, Melas, Tsaldaris, Mik- 
sas, Bistis, Perunakis, Topalis, Uksas, Koka- 
lis, Tintaras ir šimtai kitų panašių pavardžių. 

Graikijoje, Atos kalne, yra garsi pravoslavų 
vienuolių respublika. Tie atskiri vienuolynai, 
susimetę būrin, valdosi savo įstatymais, turi 
savo konstituciją. Visi vienuolynai yra vyriški. 
Moterims tenai draudžiama ir koją įkelti. Pa- 
žymėtina, kad vienuoliai taip griežtai laikosi 
šios taisyklės, kad netgi gyvulių moteriškos 
lyties pas save nelaiko. 

Ligi 1924 metų Graikija buvo monarchinė 
valstybė. Tais metais betgi, išvijus karalių, 


Gyvas žodis visuomet turėjo ir tebeturi 
kaip paskiriems asmenims, taip ir bendruo- 
menei didelės itakos. Yra tai tartum kasdienė 
duona, kuria žmonės viens kitą maitina ir vie- 
nas kitam teikia dvasinio peno ir gyvenimo 
džiaugsmo. 


Gyvename laikais, kada žmogaus reikšmė 
pareina ne nuo jo fizinių, bet psichinių sa- 
vybių, o ypač nuo jo gyvojo žodžio. Suge- 
bėjimas gerai kalbėti yra reikalingas ne tik 
siekiant valdžios, bet taip pat ir besistengiant 
išsilaikyti virš gyvenimo bangų, kurios dažnai 
nuskandina nepasiruošusius vienetus. Kalba 
yra kaip tik apsigynimo įrankis. Todėl kiek- 
vienas žmogus turi tam tikrame laipsnyje 
gražiai kalbėti. 

Gražia kalba galime atsiekti ir praktiškų 
tikslų, nes norėdami gyventi, turime daryti 
itakos kitų žmonių veiksmams ir valiai. Tei- 

buvo įvesta respublika. Pernai rudenį vėl buvo 
įvesta monarchija ir pakviestas į sostą senas 
karalius, kuris ligi tol gyveno ištrėmime. 

Albanija. 

Kaip jau buvo minėta, albanai yra seno- 
vės ilirų ainiai. Albanijos valstybė užima plotą 
prie Adriatikos jūros tarp Graikos ir Jugo- 
slavijos. Albanų tauta neskaitlinga, kultūros 
poaukštis žemas. Nors vis dėlto jie turi įgimtą 
gabumą menui. Jų dainos yra labai gražios. 
Dar beveik ligi šių laikų išliko albanuose kru- 
vino keršto paprotys. Veikia daugiausia pa- 
pročių istatymai. Valstybinis gyvenimas labai 
menkai suorganizuotas. Oficialiai kraštą valdo 
karalius, bet iš tikrųjų šeimininkauja italai. 
Albanija yra visiškoje [talijos itakoje. Kraštas 
labai retai apgyventas. Pramonės nėra jokios, 
nors žemės turtų nestinga, bet jie neišnaudo- 
jami, o jeigu išnaudojami, tai svetimųjų. Žmo- 
nės daugiausia verčiasi žemės darbu, bet že- 
mės ūkio dirbimas yra labai nevykęs. Žemės 
krutama tiek, kiek tik sau reikalinga. Todėl 
didžiausi žemės plotai stovi neliesti. 

Albanijos sostinė yra Duraco miestas. 

Paruošė A. P, 


Gyvojo žodžio reikšmė 


singas yra posakis, kad iškalbos galybei gali 
prilygti tik meilės galybė. 

Ir iš tikrųjų, kas geriau paragins dorai 
gyventi, kas lengviau atbaidys nuo nusikalti- 
mų ir gražiau pagirs geruosius? Argi ne kilnu 
kalbos pagalba suvaldyti žmonių būri, pa- 
traukti ji prie savęs ir nugręžti nuo blogo?— 
sakė Ciceronas, vienas garsiausių kalbėtojų, 
gyvenęs dar | amžiuje prieš Kristų. Praslin- 
kus po Cicerono mirties 43 metams, atėjo 
pasaulin Kristus, kuris, vykdydamos savo pa- 
šaukimą žemėje, žodžiu skelbė ir mokino, 
t. y. veikė žmonių širdis ir protus, liepdamas 
ir kitiems tą pat daryti. Apskritai, maža tėra 
pasaulyje žmonių, kurie nesuprastų, kaip nau- 
dinga yra gražiai kalbėti. Kiekvienas jaučia, 
kad nuo kalbėjimo būdo pareina jo pasisė- 
kimas. Juk ir vaikas dažniausiai daugiau gauna 
iš savo tėvelių tik tuomet, kai jis gražiau 
pakalba ir sumaniau paprašo. Tačiau ne kiek- 


"KUR. BAKUŽĖ 
"SAMANOTA... 


Sena, sukrypusi bakužė — 
vargo ir skurdo lizdas—tai 


neretas mūsų krašto vaiz- 
delis. 


vienas supranta, kad norint gerai kalbėti rei- 
kia pažinti tam tikros taisyklės ir reikia toje 
„srityje lavintis. 

Kalba gali išreikšti žmonių mintis įvairiais 
būdais. Tas gero kalbėjimo taisykles nurodo 
retorika. Tos taisyklės sako, kad reikia išsi- 
reikšti taip aiškiai ir suprantamai, kad klau- 
sytojas galėtų viską suprasti; reikia kalbėti 
taip gražiai, kad klausytojas igautų molonių 
įspūdžių; reikia prakalbėti nuoširdžiai, kad 
sukėltum klausytojo jausmus; reikia kalbėti 
taip protingai ir itikinančiai, kad paveiktum 
protą ir valią. Ciceronas vadina geru kalbė- 
toju tą, kuris sugeba pamokinti, pradžiuginti 
ir paraginti. Šiais laikais, kada apšvieta 'ir 
mokslas yra lyg ir visiems prieinami, iškalba 
turi ypatingai didelės reikšmės; su jos pagalba 
galima net mokslą popularizuoti. 

Ar kalbėtoju reikia gimti, ar galima šioje 
srityje pramokti, išsilavinti? 

Genijai gimsta labai retai. Vidutiniškų ga- 
bumų žmogus, besilavindamas, gali išmokti 
kalbėti gražiai ir taisyklingai. 

Iškalba yra, be abejo, Dievo dovana. Čia 
yra svarbu balsas, balso prietaisų struktūra 
ir kalbėtojo dvasiniai savumai. Praktika rodo, 
kad turint ir vidutiniškus gabumus galima iš- 
mokti gražiai kalbėti. Juk garsiausi kalbėto- 
jai Demostenas ir Ciceronas daug turėjo įdėti 
darbo kol tapo žymiais kalbėtojais. Mat, kal- 
bos paruošimas yra susijęs su kalbėtojo pa- 
siruošimu. Vienas garsus prancūzų kalbėtojas 


sako, kad kalbėtojas, žengdamas prie tribū- 
nos, turi žinoti, ką jis pasakys, turi mokėti 
pasakyti tai, ką nusprendė, ir laiku užbaigti. 
Kalbėtojas turi reikalo su klausytojais, kurie 
viens nuo kito skiriasi savo būdu bei įsitiki- 
nimais. Reikia taip kalbėti, kad kiekvienas 
kalbą suprastų ir visiems ji būtų aiški. 

Yra įvairių kalbėtojų: vieni paruošia kalbą 
raštų, kiti kalba žodžiu. Savaime suprantama, 
kad skaitymas iš lapelių prie gražbylybos 
nepriskaitoma. Jeigu kalbėtojas naudojasi 
lapeliais, jis turi juos bent truputį nuo žiū- 
rovų paslėpti, nes dažnai publika, ypač ilges- 
nių kalbų. metu, ima domėtis, ar daug dar 
lapelių liko ir ar greit kalba bus pabaigta — 
visa tai klausytojus labai išblaško. Atmintinai 
mokintis "kalba irgi nepatartina, nes tokiais 
atvejais dažnai atmintis užvilia ir kalba ne- 
pavyksta. Be to, toks kalbėtojas nepadaro 
didesnio įspūdžio, nes klausytojai kalbančia- 
me nejaučia kūrybos ir naturalumo. 

Ruošiant kalbą visuomet reikėti sudaryti 
planas mintyje arba raštu. Kalbėtojai turėtų 
stengtis daryti įtaką kitų žmonių valiai savo 
argumentų rimtumu. Pradžioje kalbėtojas turi 
užmegzti su klausytojais bendrumo giją, suda- 
ryti tam tikrą nuotaiką ir minties harmoniją. 

Nereikia niekuomet nutolti nuo temos, nes 
digresijos klausytojus labai išblaško. |žanga 
turi būti trumpa, nes klausytojai pradžioj kal- 
bos atydžiai klauso. Dėl to tuo metu ir rei- 
kia stengtis pradėti vystyti pasirinktą temą. 

JUOZAS KĖKŠTAS 
Pamilau! 


Aš pamilau 

Tave 

jaunuoliškąja meile, 

kai pamačiau 

sukaustytą, 

vargų išsekintą, 

sukniubusią. 

Supynė 

mus likimas, 

subroliavo. 

Nuo šiandien 

visi mano darbai 

ir mintys eiklios, 

jaunos 

dabins kelius Tavo. 

lr Tu 

visuomet 

paliksi mano, 

Lietuviškoji liaudie! 
4 TUL a MI 


Apsakymas turi būti turiningas ir aiškus, kad 
klausytojai viską be didesnio vargo suprastų. 

Retorinė kalbos dalis — tai parinkimas ir 
sugrupavimas argumentų. Kalbos baiga — tai 
vaizdo, įsitikinimo, įspūdžio sudarymas, ką 
svarbu sudaryti kalbos metu. Laiku ir gražiai 
užbaigta kalba pataiso net ir nevykusios kal- 
bos ispudi. 

Kalbėti reikia ne perdaug garsiai (šioji 
pastaba liečia kalbos pradžią). Garsiai pra- 
dėjus kalbėti, balsas keisti jau nebelengva, 
be to, toks kalpėjimas vargina klausytojus, 
kurie į kalbos pabaigą nustoja ją sekę. Kal- 
bos vienodumas yra didžiausia kalbėtojų yda, 
nes tokia kalba yra neivairi. Teisingai vienas 
poeta yra pasakes: „Kalba turėtų būti lanksti 
ir pasakyti viską, ką tik suima protas, kar- 
tais turėtų būti greita ir aiški, kaip žaibas; 
kartais turėtų būti liūdna, kaip dykumų daina, 
kartais graži, kaip angelų kalba“, 

Kalba yra susijusi su žmogaus kvėpavimu. 
Kvėpavimas daro itakos kalbos technikai, to- 
dėl kalbėtojai turi savo kvėpavimą reguliuoti. 
Plaučiuose visuomet turi būti oro atsarga, 
o kvėpavimas turi būti pritaikintas prie kal- 
bos. Kalbėti reikia iš lengvo, kad nepritruktų 
oro. Kalbos metu pertraukos reikalingos yra 
ne vien fiziniu ir protiniu atžvilgiu. Pertraukų 
metu paduotas mintis klausytojas pasisavina 
ir pasiruošia priimti naujas. Tylėjimas pauzos 
metu kartais veikia galingiau, negu stipriausi 
tonų akordai. Tokių pauzų metu kyla tylūs, 
bet gilūs klausimai. 

Kalbėtojas kai ką gali pasakyti ir savo 
mimika (veido išraiška). 

Yra kalbėtojų, kurie kalbos metu nekrei- 
pia dėmesio, ar jo kas klauso, ar ne. Bel 
kalba nėra monologas, ji reikalauja tam tik- 
ros nuotaikos, ir tuo ji skiriasi nuo paskaitos. 
Nuo kalbos pradėjimo tarp kalbėtojo ir klau- 
sytojų prasideda dvasinė kova. Kalbos klau- 
symas reikalauja protinio įtempimo. Kalbė- 
tojas turi būti geras psichologas, turi žinoti 
ką, kuomet, kokiu būdu irkam turi pasakyti. 
Tokiu būdu gali susidaryti tarp kalbėtojo ir 
klausytojų ryšis. Kalbėtojas turi žinoti, jog jis 
kalba į minią, kuri kartais yra skirtinga savo 
dvasia ir įsitikinimais. 

Taigi dar kartą reikia pabrėžti, kad neuž- 
tenka visa tai žincti, reikia dar šioje srityje 
ir lavintis. Besilavinant galima išlyginti visus 
trūkumus. Bet lavinimasis/turi būti sistema- ` 
tingas. Pirmiau reikia kitų kūriniai garsiai 
skaityti. Garsus skaitymas — tai pirmas pasi- 
ruošimo laipsnis, yra tai balso/prietaisų gim- 
nastika. Pirmiau reikia lavinti garsų ištarimą, 
paskiau klausą, kvėpavimą ir t. t. 

Be to, reikia lavinti atmintį, kad kalbė- 
tojo protas būtų pilnas paruoštų argumentų 
ir minčių. Geriausiu retorinio lavinimosi būdu 
yra vispusiškas lavinimasis ir savo proto ga- 
lių vystimas. 

Kalbos esti visokios: visuomeninės, religi- 
nės (pamokslai), teisinės, politinės ir kit. Kiek- 
viena jų reikalauja specialaus pasiruošimo. Tų 
kalbų klausytojai būna skirtingi, todėl ir kal- 
bėtojams taikomi įvairūs reikalavimai. 

Alfus, 


VADŲ LAIKOTARPIS 


Pradėjome gyventi laikotarpi, kuriame vadų 
klausimas pasidarė labai gyvas. Kur tik nepa- 
sižiūrėsi, kur nepasisuksi - vis vadai ir vadai. 
Kai kurių valstybių priešaky stovi vadai, par- 
tijos turi vadus, organizacijos taip pat ima 
tvarkytis vadizmo pagrindais. 

Musolini ir Hitleris—tai žymiausi Europoje 
vadai. Kiti juos vadina diktatoriais. Nors Hit- 
leris iš tikrųjų yra valstybės prezidentas, ta- 
čiau jis reikalauja, kad visi vokiečiai vadintų 
ji ne prezidentu, bet vadu arba vokiškai „fiu- 
reriu“. Musoliniui taip pat labai patinka, kai 
ji vadina vadu — „il duče“. 

Italijoj ir Vokietijoj vadizmas pasireiškė 
stipriausiai. Yra tenai vienas vyriausias vadas, 
kurio turi visi klausyti ir juo pasitikėti. Atski- 
roms organizacijoms vadovauja mažesni „va- 
džiukai“. Šiandie Italijoj daugiau reiškia toks 
„il duče“ Musolini, negu karalius, kuris, ga- 
lima sakyti, turi tik karaliaus vardą, šiaip gi 
niekur nesikiša. Vadai, kaip vadai, jie mėg- 
sta, kad visi juos garbintų. Jie nepakenčia 
asmenybių, kurios būtų didesnės už juos pa- 
čius. Kai Musolini .ateina i parlamento posė- 
džius, visi atstovai atsistoja, pareikšdami sa- 
vo vadui pagarbą. Kai Hitleris kur pasirodo, 
vokiečiai, be abejo hitlerininkai, šaukia „Heil 
Hitler“. Savo metu ir šiais laikais žmonės 
meldėsi už savo valdovus, dabar Vokietijoj 
meldžiamasi ne tik už Hitlerį, bet i Hitlerį 
meldžiamasi, kaip į Dievą. Prieš valgi ir po 
valgio dėkojama maldoje ne Dievui, bet Hit- 
leriui už visas gėrybes, nors kartais ant stalo 
ir nėra ko padėti, ypač mėsos ir sviesto. „Bet 
ką tai reiškia, sako Hitlerio bendradarbis mi- 
nisteris Geringas, — vokiečiai be mėsos gali 
gyventi, be armotų gi negalėtų gyventi“. 

Dėkojama taip pat ir Stalinui už visokias 
gėrybes, nors Sovietuose siaučia skurdas ir 
badas. Žinia, dėkoja tik tie, kuriems Stalino 
valdymas eina į gerą. Paskutiniame, pav., ko- 
minterno suvažiavime vienas ir ne menkas 
Sovietų rašytojas dėkojo Stalinui už tai, kad 
jis gimė rašytoju; dėkojo už visa tai, ką tik 
gero jis turi. 

Minėtose valstybėse viešas gyvenimas su- 
tvarkytas taip, kad legaliai veikia tik viena 
partija, kitos partijos uždarytos, ir jų veiki- 


mas persekiojamas. Apskritai, nėra ten jokios 
laisvės. Visi turi žingsniuoti taip, kaip isakyta. 
„Lygiuok“ — tai lygiuok, „marš“ — tai marš. 
Kas ne taip koją stato, ar kas yra už kitus 
„aukštesnis“, tam jau ne visiškai gerai. Rei- 
kia būti visiems lygiais. Aukščiausias gali būti 
tik vadas. 

Tas žmonių lygiavimas taip toli eina, kad 
stačiai kišamasi į visiškai privačius reikalus. 
Taip, kaip kadaise vadinamose policinėse val- 
stybėse, kur pilietis visur ir visada buvo kc- 
kio nors „faraono“ prižiūrimas. 

Spauda rašo tik tai, kas leidžiama arba 
įsakoma rašyti. Teatrai ir kinai rodo tai, kas 
negali pakenkti vadizmui. 

Kitose valstybėse vadizmas reiškiasi bent 
kiek silpniau, bet vis tiek tuo tarpu einama 


TECHNIKOS NAUJENYBĖ 


Naujausia susisiekimo priemonė. Ratas, o jo vidury 
vairuotojas ir motoras, kuris tą ratą varo. Ratas su- 
kasi aplink, o žmogus visada palieka toje pat pozici-. 
joje. Šia mašina nuvažiuojama per valandą 100 kil. 

vadizmo kryptimi. Kai kur net dirbtinai da- 
‘romi vadai. 
— Kodėl taip yra? Kuo tai išaiškinti? 
Imant nešališkai, galima tai išaiškinti visiš- 
kai paprastu būdu. 

Žinome, kad prancūzų revoliucija, kuri 
įvyko 18-to šimtmečio pabaigoje, paskelbė 
pasauliui naujas laisvės ir lygybės idėjas. Tos 
idėjos visur greit prigijo. Karalių gi ir viso- 
kių ciesorių valdžia buvo priversta vienur dau- 
giau, kitur mažiau apsiriboti. Piliečiams buvo 
suteiktos didesnės laisvės. Skelbiamos buvo 
Konstitucijos ir šaukiamos žmonių atstovybės 
arba parlamentai. Parlamentai dalyvavo ne 
tik įstatymų leidime, bet pirmiausia gynė ir 
garantavo piliečių teises. Visos tos laisvės, 
drauge paėmus, gavo vėliau liberalizmo vardą. 

Laisvė geras dalykas. Tai yra brangiau- 
šias' žmogaus turtas. Bet pasirodo, kad žmo- 
gus laisvas kartais gali daugiau eibių prida- 
ryti, negu suvaržytas. Taip tvirtina šių dienų 
tvirtos valdžios arba vadizmo šalininkai. Esą, 
žmonės perdaug plačiai tą laisvę suprato ir 
ėmė ją piktam naudoti, kenkdami visos tau- 
tos ir valstybės reikalams. Laisvių laikotar- 
pyje; esą, priviso visokių partijų, partijėlių, ku- 
rios ne tiek žiūrėjo visos tautos, kiek savo 
reikalų. Parlamentai, kurie buvo pašaukti tam, 
kad padėtų geriau kraštą valdyti, ilgainiui iš- 
sigimė. Esą, užuot rimto valstybės reikalų 
svarstymo, prasidėjo parlamentuose nuolati- 
niai nesutikimai, partijų kovos ir rietenos. 
Kitais žodžiais betariant, kaip sako tvirtos 

JAUNOJI KARTA 


Asašnikų sodžiaus (Kabe- 

lių parapijos) jaunimo 

būrys. Tai uolūs „Jaunimo 
Draugo“ skaitytojai. 


valdžios šalininkai, vietoj tvarkos krašte augo 
didžiausia netvarka. Demokratija vedusi į pra- 
zuti. Ypač po Didžiojo karo demokratija ne- 


galėjusi nieko gero nuveikti. O tai juk buves 


laikotarpis, kada reikėjo ypatingai sumaniai 
mokėti sutvarkyti valstybių gyvenimą, o ne 
rietis savo tarpe. Dėl to, esą, gimė diktatūra, 
kuri viena tik pajėgsianti sutvarkyti viešąjį 
gyvenimą. Ar taip bus, sunku dar ką nors 
apčiuopiamo pasakyti. 

Liberalizmo laikais draugijų valdybos buvo 
renkamos visuotinių susirinkimų. Valdybos 
priešakyje stovėjo pirmininkas. Tai buvo de- 
mokratiškas vadovybės rinkimas. Šiandie rin- 
kimai vis rečiau pasitaiko. Šiandie organiza- 
cijų vadovybes skiria dažniausiai kokie nors 
aukštesni veiksniai. Šiandie asmenys, stovin- 
tieji organizacijų priešakyje, nebevadinami 
pirmininkais, bet vadais. Kadaise pirmininkai 
buvo atsakomingi prieš susirinkimą, šiandie 
vadai yra atsakomingi prieš koki nors auk- 
štesni vadą. 

Nėra abejonės, kad vadizmas nėra amži- 
nas, kaip nebuvo amžinos kitos valdymosi 
formos. Buvo absoliutizmai, buvo demokra- 
tija, — viskas atgyveno savo laiką, atgyvens 
taip pat savo ir vadizmas arba diktatūra. Gal 
būt, kad vėl griž koks nors absoliutizn:as, 
o gal ir demokratija, nes kitos valdymosi for- 
mos tuo tarpu žmonės dar neišgalvojo. 

Bet tuo tarpu dar daug kur vyrauja vadiz- 
mas arba diktatūros. 

Alminas. 


V. ANTRAS 


Nemune! 


Nežinau, kada išreikšiu 

Tą liūdėsi, skausmą paslėptą, 
Kada atspėsiu, o likime, 

Kurion šalin mūsų keliai nutiesta. 


Po mano šalį audros ir audros... 
Nemune senas, girdi? Ar leisi?... 

Po mano šąlį verksmai vien griaudis— 
Nemune, dalią ar gi prakeiksim? 


DAR DĖL DAUGIABALSĖS DEKLAMACIJOS 


Šių metų 5 n-ry jau rašėme apie daugia- 
balsę deklamaciją. Vėliau gavome įvairių jau- 
nimo paklausimų, kaip pritaikinti ir kitas dau- 
giabalsei deklamacijai eiles bei dainas. Aiš- 
kumo dėliai dedame dar vieną pavyzdi. Imame 
eilerašti „Pavasaris“. Iš jo, atidžiai išnagrinė- 
jus, galima suprasti visą šio meno esme ir 
techniką. 

Pradeda skaidrus solo-moters balsas (stovi 
pirmoje eilėje, kiek išsiskyrus į priešakį). De- 
klamuoja juokiai, jausmingai, bet visai pa- 
prastai. Negreitai. Patariama, kad deklamuo- 
jantysis matytų savo vaizduotėje jo dekla- 
muojamus vaizdus. 

Šiandien saulutė taip gražiai 

I mano pilką langą isibrovėl!.. 

Nuo stogo aukso spinduliais 
lašeliai tyliai nuvarvėjo. 

Nejau pavasaris? — manau. 

Nejau prakeiktam šalčiui — galas? 
Sekmadienis... Greičiau, greičiau į mišką, 
nuo miesto triukšmo ir vargu; 
tenai, kur džiaugsmas ir saulutė, 
kur vėjas dvelkia iš pavasario. 

Ir nuėjau. 

Nagrinėjame. „Nuvarvėjo“ reikia pasakyti 
išretintai, lyg pabrėžiant lašų kritimo veiksmą. 
Toliau seka džiuginamas mąstymas: nejau pa- 
vasaris? Prieš „sekmadienis“ išlaikyti pauzę, 
pajusti šventės nuotaiką, iškilme. Po to labai 
maža pauziukė, ir staiga su visu pasiilgimu, 
dideliu tempu ir temperamentu: „Greičiau, 
greičiau į mišką...“ Zodžiai „Ir nuėjau“ lyg 
įveda į eilėraštį: juos reikia sakyti po pau- 


Galiūne mūsų upių, 

Kur laimė skambi nuplasnojo?... 
Paliko sielvartas krūtinėj, 

Ir šiurpulingos rankos vis mums moja. 


Bet tikime, nušvis dar aukso rytas.. 
Laukų plačiųjų art išeis artojai. 
Nurims ir audros, šiaurės vėjei.., 
Nemune, artojai — mano broliai. 


zės alsavimui paimti, labai aiškiai metant žo- 
džius į publiką. 

Dabar be jokio laukimo, tuoj, kaip tik 
nuskambėjo paskutinis solo skiemuo, išsilieja 
žodžiai, lyg išdykaująs vėjas. Kiekvienas žo- 
dis stipriai paduotas ir tempas vis stiprėja. 
Ūždarais, neskambiais balsais. 

Visi: 

Džiaugsmingas, šiltas vėjas šokinėja 
Ir medžių viršūnes linksmai bučiuoja. 

Dabar pats vėjas vis stiprėdamas šneka. 
Tenorai ir sopranai, atviru garsu, vyriškai, 
stipriai: 

Esu pavasario skelbėjas, 
Šiltų kraštų išdykęs vėjas. 
Bosai ir baritonai, kiek jėgos leidžia, pūs- 
dami, pratęsdami: 
Ūūu.., ūūū... 
Visi: 
Šalin, žiema piktoji! 

Bosai ir baritonai žymiai stipriau: 

ünü... ūūu... 

Visi džiaugsmingai: 

Pavasaris artėja! 

Čia būtina priminti apie jausmo ir balso 
stiprumo skirtumą, kur daugiausia pasitaiko 
klaidų. Jausmas stipriau — reiškia vidinės jė- 
gos pastiprinimą, jokiu būdu ne balso— garso 
pastiprinimą. Pastarasis niekad netinka eilė- 
raščio turiniui, minčiai pastiprinti. Bet lygia- 
grečiai, drauge tie du pastiprinimai taip pat 
gali būti naudojami. 

Bosai ir baritonai: 

Ūūū... ūūū... 

Tenorai ir sopranai: 
Esu išdykęs vėjas, 
Esu pavasario skelbėjas! 

Toliau visi balsai, labai jaudinamai, nera- 
miai, prislopintais balsais, lyg nujausdami, 
kad tuoj kažkas svarbaus įvyks. 

Visi: 

Gamta sujudo, suaidėjo, 
Ledai ant upių subraškėjo, 
Jėga šviesioji nugalėjo. 

Lyg himnas, kiekvieną žodį atskirai, iškil- 
mingai: 

Ir prisikėlė Žemė — Motina. 

Čia vyro solo. Žemas, pilnas, jaudinamas 
balsas. Labai stipriai, milžino jėgos jausda- 
mas, paskutinę eilutę išretindamas: 

Krūtinėj nėr jausmų—šviesos rauda. 
Krūtinėj bunda jėgos, gimsta dainos, 
Jaučiu krūtinėj tiek aš vieko, 
Kad du pasauliu nugalėčiau! 

Ir vėl, kai tik nuskambėjo paskutinis skie- 


muo, visi labai skubotai, beveik riksmu: 
Ir skrenda, lekia iš šiltų kraštų 


Buūtybės saulės stebūklingos. 
Toliau kiekvienas balsas su pašėlusiu pa- 
kilimu, audringai šaukia. Tenorai: 
Bučiuoja! 
Sopranai ir altai: 
Ardo! 


Bosai: 
Suka! 


SAT a AN ELECO PANA 


Po sunkaus mokslo metų darbo mūsų studentams 
malonu buvo pasiirstyti įr pasiskinti baltųjų lelijų. 

Visi vyrai: 
Kelia! 

Visi: 

Ir viesulu beprotišku pirmyn, pirmyn! 

Ir staiga visi drauge nutraukia. O tenorai, 
labai švelniai, neskubiai: 

Pabalo sniegas. Saulė tyliai, 
bet taip aistringai tirpdo priešą! 

Visos moterys, truputį garsiau, bet irgi 
grakščiai ir švelniai: 

Už seno tilto, tarp griovelių, 
Kur saulės monų spinduliai 
Surado jaukų sau kampelį, 
Staiga prasiveržė upelis 

Ir taip gyvai, linksmai čiurlena! 

Sopranai ryškiai kiekvieną žodi, lyg ledą 
dilindami: 

Aš ledą kietą sunaikinsiu, 

Nudilinsiu baltuosius sluoksnius, 
Ach, kaip čiurlenti nūn pavasarį 
Nepaprasta, šviesu, gražu, gražu! 

Bosai: 

Žiema baltoji pyksta, urzgia, 
Sniegu baltuoju meta, neša! 

Dabar solo altas tiesiog vaidina raganą. 

Piktu senės balsu pro dantis: 
Aš dar valdysiu. Neišeisiu! 
Neleisiu šilumai iveikti 
Gražumo mano karalystės! 
Aš dar galinga! 

Čia ji netenka jėgų, balsas silpnėja, lyg 
miršta: 

Aš asan as 
Be jokios pauzės, linksmai, garsiai visi: 
Cha cha! Piktoji senė! 
Pažvelk pavasariui į veidą! 
Jau nyksta tavo apgavimas, 
Jau žengia mėlynos padangės! 
Staiga balsai sušvelnėja, tempas lėtas: 
Kaip šilta, gera, saulė šviečia... 
Stipriau, kiekvienas žodis su jausmu: 
Mylėt! Gyvent! Mylėti! Mylėt! 

Paskui bosai pradeda, pamėgdžiodami 
varpus: 

Bomm, bomm, bommm... 

Vėliau prisideda baritonai, isilieja tenorai, 
sopranai, altai... Stiprinti tą „bommm“, vėliau 
vis švelniau, kad lyg savaime išplauktų sva- 
jingas tenorų: 

Ir nuaidėjo!.. 


Pirmasis moters solo, iškilmingai, galvo- 
damas: 
Šiandien sekmadienis. 
Jos nuotaikos pagautos, negreitai visos 
moterys: 
Šiandieną šventė! 
O, taip, Dievuli mielas, 
Šiandien šventė! 
Visi paslaptingai: 
Pavasaris sužadino gamtos jėgas, 
Pavasaris mus šaukia atsikelti! 
Čia ekstazė—tyli, dvasinė: 
Pavasaris! Pavasaris! O, žmonės!.. 
Toliau, kaip buvo anksčiau nurodyta ati- 
tinkamuose posmuose, ligi galo: 


üü... ūūū... Šalin, žiema piktoji! 
Ūūu... ūūu... Pavasaris artėja! 
Valio 
— Valdyk save, valdysi pasaulį, — sako 


patarlė. Visi žmonijos padaryti didieji darbai 
bei žygiai be valios nebūtų ivyke. Menininkas, 
norėdamas savo idėją išreikšti tobulu meno 
kūriniu, yra reikalingas darbo, pastangų, iš- 
tvermės, taigi valios. Kiek genialių žmonių 
perejo per gyvenimą nepalikę pėdsakų vien 
todėl, kad trūko valios. 

Valia ne vien pasaulio didvyriams reika- 
linga. Sako, esą didelius pasiaukojimus ir žy- 
gius dvasios pakilimo metu lengviau įvykdyti, 
negu užtekti ištvermės kasdieniame gyvenime 
pavyzdingai gyventi. Didieji darbai susideda 
iš mažų kasdienių darbelių, pareina nuo'iš- 
tvermės ir valios. Vieną kartą mes galime 
užsidegti, labai panorėti, bet kai pradedame 
dirbti, tada jau reikia ištesėti. Kilusi abejonė 
ar stoka ištvermės kartais gražiausius suma- 
nymus paverčia niekais. 

Valią turime ugdyti. Ji, kaip ir kiekvienas 
augalas, turi augti pamažu, bet nuolatos. Va- 
lia ugdyti reikia pradėti nuo mažų dalykų. 
Negalima pasiimti iškart perdidelį bandymą, 
kurio galime neištesėti. Žmogus iškart užsi- 
mojęs perdaug, pasižadėjęs sau ar kitam ir 
neištesėjęs, pakerta savo jėgas, nustoja pasi- 
tikėjęs savimi, pasunkina pažangą. 

Viena svarbiausių dalykų — valdyti savo 


Ūūu... ūūu... Ėsu išdykęs vėjas, 
Esu pavasario skelbėjas! 
Sopranai: 
Ach, kaip čiurlenti nūn pavasarį 
Nepaprasta, šviesu, gražu! 
Visi: 
Ir skrenda, lekia iš šiltų kraštų 
Būtybės saulės stebuklingos! 
Bučiuoja! Ardo! Suka! Kelia! 
Ir viesulu beprotišku pirmyn! Pirmyn! 
Pabaiga turi būti audringa, ryški ir stipri. 
Paskutinis žodis turi parodyti publikai, kad 
eilėraštis baigtas. Čia tai parodytų jėgų (vi- 
dinių ir garso) maksimumas, išretintas žodžio 
tempas, žodžio metimas —mostas žiūrovams. 


SN 


salia 


kasdienio gyvenimo smulkias užgaidas. Jei 
turime pasirinkę gražų uždavinį, kuri norime 
įvykdyti, turime mokėti atsikratyti daugelio 
mažesnės reikšmės norų. Pav., norime turėti 
stiprią sveikatą, todėl būtinai turime nugalėti 
palinkimą prie netvarkingo gyvenimo ir kitus 
blogus palinkimus, kaip rūkymą, girtavimą 
ir t. t. Tie visi dalykai netik kenkia sveikatai, 
bet taip pat pakerta energiją, ištustina pini- 


Nieks nemėgsta purvino rudens. Neigi mūsų bėrieji 
žirgeliai žygiuoja į lauką susiskliaute —paniūrę. Tai iš 


Valkinyko apylinkės, 

ORGANIŽUOTAS JAUNIMAS 


Rudnios kaimo (Varėnos vals. Viln.-Trakų apskr.) Liet. 
Šv. Kaz. D-jos skyriaus nariai su savo vadovybe: 


ginę ir paverčia niekais gražiausius sumany- 
mus. Tačiau ir čia reikia pradėti kova su sa- 
vimi planingai. i 

Valia turi būti ugdoma nuo pat mažens. 
Nusikalsta .savo vaikams tie tėvai, kurie nuo 
pat mažens neišmokino vidinės drausmės, kuri 
išaiškina vaikui, kad ne visa, ką jis nori, ga- 
lima daryti, kad kartais reikia mokėti savo 
jausmus valdyti. [statymai ir teismai žmonėms 
reikalingi tik tam, kad žmonės neturi pakan- 
kamai vidaus drausmės. „Juo didesnė duo- 
dama žmogui laisvė, juo didesnė turi būti jo 
vidaus drausmė“ —yra pasakęs Tautos Vadas 
A. Smetona. 

Pasiryždami ir ištesėdami kasdienio gyveni- 
mo smulkmenose tegalime tą vidaus drausme 
ugdyti. Dėl didesnio siekimo atsižadėdami 
mažesnio noro, sutvarkysime savo gyvenimą 
taip, kad ilgainiui tikrai daug galėsime pasiekti. 

Žmogus, norėdamas ugdyti valią, turi su- 
rasti savo sieloje gerus norus, palinkimus ir 
tepadeda jiems augti. Tada gerieji žmogaus 
palinkimai, turėdami geras sąlygas augti, 
dažnai savaime nuslopina bloguosius. 

Geras pedagogas, auklėdamas vaiką, moka 
ji taip pakreipti, kad vaikas bežaisdamas ugdo 
savo jėgas, mokosi ir išplečia žinias, jis ne- 


PE- TTT TT NST E 


baramas pamėgsta daryti gera ìr jam nebe» 
rūpi kam įkirėti ar nemalonų šposą iškrėsti. 

Suaugę, mokėdami atskirti pelus nuo grūdų, 
turi patys savyje atranką daryti. Suprantama, 
prikaišiojimai, išmetinėjimai čia nieko nepa- 
dės, čia kiekvienas žmogus turi atrasti pats 
savyje gerus jausmus, kurie dažnai mieca 
giliai užslėpti. Padaryti ką gera savo artimie- 
siems, parodyti veiksmu ir žodžiu savo gerus 
jausmus, ir tas vienas teigiamai paveiks sar- 
tykius, nes geras jausmas vieno sužadins ir pas 
kita gerus. Gera sėkla jau tuo bus pasėta. 

Vien persekiodami savo ydas daug nepa- 
sieksime. Prof. Vabalas Gudaitis sako, kad 
dažnas galvojimas apie klaidas dažnai pavei- 
kia žmogaus pasąmonę, kad juo toliau, vis 
sunkiau jam savo klaidų išvengti. ŪUgdant 
savo valią, reikia suprasti save, mokėti įver- 
tinti savo teigiamus ir neigiamus jausmus, 
surasti sau vieną tikslą ir ugdyti savyje visa 
gera, kas jo pasirinktam tikslui tarnauja. 

Mes, šio krašto lietuviškasis jaunimas, kul- 
tūrinės kovos dalyviai, ypatingi reikalingi esa- 
me stiprios valios — ištvermės laido. Todėl 
stenkimės, kad mūsų valia būtų nepalenkiama, 
kaip ąžuolas, o būkime tikri, kad laimėsime 
visus užsibrėžtus tikslus ir siekius. 

Putvytė. 


Lietuvių Šv. Kazimiero D-jos Kirkučių (Mielagėnų 
vals.) skyriaus narių būrelis. 


Nesigailėk darbo. Dirbti reikia daugiau, negu reikalaujama. Įgimti gabumai su padidintu 


darbingumu sudaro tokią jėgą, kuriai pasipriešinti niekas negali, 

PILSBERIS, 


Šių metų lietuviški kalendoriai 


Jeigu mes gerai išnaudotumėm laiką, tai 
ir mūsų gyvenimas būtų skaidresnis. Deja. 
Kiek tai valandų, kiek dienų, o net ir savai- 
čių praeina neišnaudotų arba blogai sunaudotų! 
Neišnaudojimas laiko ar mokslui, ar ūkio 
darbams, ar mokesčiams mokėti, ar kur nors 
būti — vistiek atsiliepia, kad ir vėliau. Liūd- 
niausia žmogui senatvėje, prisiminus sugaištą 
jaunatvėje laiką. 

Iki šiol Vilniuje buvo leidžiamas tik vie- 
nas, knygos pavydalo kalendorius. Šiemet 
bus išspausdinti net trys lietuviški kalen- 
doriai. 


„Sieninis kasdien nuplėšiamas 
kalendorius“ — 


mūsų gyvenime naujiena. Kalendorius atspaus- 
dintas gerame popieriuje, vienoj pusėj rodo 
mėnesius, savaites, dienas, šventadienius, pas- 
ninkus, saulėtekio ir saulėleidžio laiką, mė- 
nulio atmainas, katalikiškus ir lietuviškus tau- 
tiškus vardus, o antroj pusėj yra įvairiausių 
pasiskaitymų. Ten rasime pritaikintų kiekvie- 
nam laikui įdomių, įvairių žinučių, naudingų 
patarimų iš medicinos, ūkio, valgio ruošimo, 
oro spėjimo, gilių minčių ir posakių, gražių 
eilėraščių, linksmų juokų ir t. t. 

Kalendorius galima gauti lietuviškuose 
knygynuose ir „J. Dr.“ administracijoj. Su 
gražia paveiksluota lentute kaštuoja 50 sk., 
be lentutės—35 sk. 

Jau išėjo iš spaudos 1937 metams 


„Vilniaus Kalendorius“ 


knygos formato. Kalendoriuje yra įdėti šie 
straipsniai: 1) D-ras Jonas Basanavičius, 2) 
Sunkus gyvenimas, 3) Sodžiaus vaikai, 4) Tai 
buvo senai—ištraukos iš Simonaitytės romano 
„Aukštųjų Šimonių likimas“: 5) Laurynas Ivin- 
skis, 6) Dėdė Klimas (vaizdelis iš sodžiais 
gyvenimo), 7) Lietuviai amatininkai, 5) Maso- 
nai, 9) Abisinija, 10) Jonas Biliūnas, 11) Ūki- 
ninko knygynėlis, 12) Sveikata, 13) Kaip kurti 
ir tvarkyti sodybą, 14) Ūkininko kalendorius— 
paduota svarbesnieji nurodymai, ką kada turi 
daryti ūkininkai ir 15) Gyvulių globa. Be to, 
įdėta žymesnių lietuvių poetų eilėraščių. Dau- 
gelis straipsnių palvairinta iliustracijomis, ku- 


rių kalendoriuje yra įdėta iš viso 16. Taip 
pat yra įdėta daug informacijų apie svarbes- 
nes valstybės įstaigas Varšuvoje ir Vilniuje 
ir daug žinių apie lietuvių draugijas ir orga- 
nizacijas. 

Kalendoriaus kaina nedidelė—70 skatikų. 
Galima gauti „Vilniaus Rytojaus“ administra- 
cijoje ir lietuvių knygynuose. 

Taip pat jau baigiamas spausdinti ir 

„Ūkininkų Kalendorius“, 
kurio turinį sudaro visa eilė idomių ir nau- 
dingų straipsnių, pav.: 

1) Lietuvos žemės ūkis. Kokiomis prie- 
monėmis buvo ir yra keliamas žemės ūkis 
Lietuvoje. Svarbiausios įstaigos, kurios rūpi- 
nasi žemės ūkiu ir kita. 

2) Žemės ūkis mūsų krašte. Bendros pa- 
stabos apie mūsų krašto žernės ūkio padėtį. 
Viešosios įstaigos, kurios rūpinasi žemės ūkiu 
kur kitur ir mūsų krašte. 

3) Zemdirbystė: ( = 2 lankai). Kaip ūki- 
ninkauti lengvose dirvose ir sunkiose dirvose. 

4) Gyvulininkystė. Apie galvijus, jų šėrimą, 
priežiūrą, naudojimą. Apie arklius, kiaules, viš- 
tas ir kit. 

5) Statyba. Kaip parinkti sodybai vieta. 
Statyba su iliustracijomis ir patarimais, kaip 
paruošti įvairias statybos medžiagas ir t. t. 
Sodybų planai. 

6) Sodininkystė, 
priežiūrą ir kita. 

7) Bitininkystė. Naujausių avilių briežiniai. 

8) Teisių skyrius: įvairūs ūkininkams ži- 
notini įstatymai ir teisės, žinios apie pavel- 
dėjimą, testamentus, teismus ir t. t. 

9) Kooperacija. 

10) Sveikatos kampelis. 

11) Įvairūs ūkininkams patarimai, įstai- 
gos, mokyklos ir t. t. 

Kalendoriuje rasite daugiau kaip 100 iliu- 
stracijų. Visa tai gausite tik už 70 skatikų. 

Šis kalendorius galima pirkti Liet. Ūkio 
D-joj, lietuviškuose knygynuose, lietuviškų lai- 
kraščių administracijose ir kooperatyvuose. 

Kiekvieno lietuvio pareiga įsigyti visus 
šiuos aukščiau išvardintus kalendorius. B. 


apie sodų užveisimą, 

MES TROKŠTAME ŠVIESOS!.. 


„Mes trokštam mokslo, kaip kasdienės 
duonos“, — dažnai kartoja miestų ir sodžiaus 
jaunimas, kuris supranta, kokia galybė, koks 
nepaprastas šviturys yra mokslas. Nemokytas 
žmogus šiandien tampa visokių suktybių ir 
išnaudojimų auka. Deja, ne visi gali mokytis. 
Daug kas pasitenkina pramokę skaityti ir šiaip 
taip rašyti, kiti visai šiais dalykais nesirūpina. 
Kol jaunuolė lankė mokyklą, tol šį tą ji rašė, 
skaitė, bet kai pabaigė pradinį mokslą, jau 
daugiau nebeima nei knygos, nei plunksnos 
i rankas. „Aš iš to duonos nevalgysiu, mok- 
slas reikalingas ponams, ne man!“ — atsako 
ne viena. 

Mokslas visų pirma ne tam reikalingas, 
kad iš jo duoną valgytumėm, bet tam, kad 
pasimokę taptumėm šviesūs, savarankiški 
žmonės. Juk ar gi malonu, kada mes nemo- 
kame perskaityti nė paprasčiausio iš valsčiaus 
atsiųsto rašto, kada parašyti laišką turime 
kreiptis pas kitus ir, kai nemokėdamos rašyti, 
turime statyti kryželius. Kai senos moterys— 
mūsų motinos—nemoka skaityti ir rašyti, dar 
ne taip nuostabu, bet kai šiais laikais augu- 
sios jaunos sesės nemoka nė savo lietuviško 
laikraščio paskaityti, tai ne tik nuostabu, bet 
ir gėda. 

Ilgais rudens ir žiemos vakarais, kada tu- 
rime daugiau laisvo laiko, geriausia būtų proga 
pramokti nors skaityti. Sesės, kurios jau moka 
skaityti ir rašyti, turėtų padėti savo kaimy- 
nėms ir draugėms. 

Rudens ir žiemos metu reikėtų imtis ir 
lietuviško laikraščio. Gerai yra žinoma, kaip 
dar maža mūsų moterų seka lietuviškąją 
spaudą. Laikraščius dažniausiai skaito vyrai, 

o moterys vis nusiskundžia laiko stoka, kad 
neturinčios prenumeratai pinigų ir panašiai. 
Ir ne tik kai kurios jų pačios neskaito, bet 
dažnai dar draudžia ir savo vaikams, savo 
vyrams skaityti. Girdi, tai esą tinginių darbas. 

Jaunos sesės, mes turime skintis naująji 
kelią, turime išeiti į platesnį gyvenimą ir ne- 
sitenkinti tik siaurais reikalais. Kiekviena mūsų 
turėtų lietuvišką laikraštį ne tik skaityti, bet 
ir prenumeruoti ir platinti kitų tarpe. Nusis- 
kundimas, kad nėra prenumeratai pinigų, yra 
tik priemonė pasiteisinti. 

Musų laikraščių prenumerata taip yra maža 
(ypač „Jaunimo Draugo“, kur daug rašoma ir 
moterų reikalais), kad ir vargingiau gyvenąs 
žmogus vis dėl to pajėgtų per metus sumo- 
kėti du auksinus. 

Daugelyje mūsų krašto vietų moterys va- 
karais renkasi vienon trobon vakaruoti. Jos 
ten beverpdamos, besiūdamos aptaria visas 
savo bėdas ir pasidalina bendromis mintimis. 
Jaunos sesės šiuos vakarus „galėtų išnaudoti 
ir šviesos darbui. Tos, kurios gerai skaito, 
galėtų ir kitoms paskaityti laikraštį ar knygą. 
Taip darydamos jos parodytų, kad esančios 
susipratusios, šviesios lietuvės. 

Taip pat neužmirškime ir savo mažųjų 
sesučių ir broliukų, kuriems padėkime mo- 
kytis savo gimtosios, lietuviškos kalbos. Kartu 
pratinkime juos gerbti ir mylėti spausdintą 
lietuvišką žodį. 

Mums pavyzdžiu gali būti kitų tautų mo- 
terys, kurių gyvenimo sąlygos yra beveik tos 
pačios, bet jos vis dėlto domisi savo tautos 
gyvenimu ir stengiasi šviestis, beskaityda- 
mos knygas, laikraščius, kuriems išsirašyti 
visuomet suranda pinigų. O pas mus ar daug 
yra tokių moterų? Tiesa, turime nemažą skai- 


čių jaunų sesių, kurių tarpe lietuviškas lai- 
kraštis yra nuolatinis draugas, bet didesnioji 
dalis gal visai jo neima į rankas. 

Malonu ir drąsu įžengti į trobą, kur yra 
lietuviškų laikraščių. Tai ženklas, kad čia gy- 
vena susipratę lietuviai, kuriais galima pasi- 
tikėti. 

Taigi savo tautos reikalais turėtų rūpintis 
kiekviena lietuvė moteris. Tegul visi mūsų 
kasdieniniai šeimos rūpesčiai bus tampriai 
susiję su mūsų tautos ir visuomenės reika- 
lais. m: 

NAMINĖ VAISTINĖLĖ 


Moteriai — namų šeimininkei, be kitų ru- 
pesčių, labai dažnai tenka slaugyti namiškius 
ligoj, todėl gera būtų turėti namuose, ypač 
gyvenant sodžiuje ir esant toli nuo daktaro, 
ir vaistinės, bent kiek reikalingiausių vaistų, 
kuriais galima būtų naudotis be gydytojo nu- 
rodymų ir bent šiek tiek padėti ligoniui. 

Namų vaislinėlei, jeigu negalima panau- 
doti atskiros spintelės, paskiriama bent atskira 
bendroj spintoj lentyna arba kokia nors di- 
desnė skrynutė. Ant kiekvieno buteliuko, mai- 
šiuko ar dėžutės su vaistais turi būti užrašy- 
tas vaistų pavadinimas, kad vartojant vaistus 
nebūtų pasirikimų, kurie galėtų atnešti žalos. 

Paduodame sąrašą reikalingiausių vaistų. 
Skliausteliuose paduoti lotiniški pavadinimai, 
nes geriau lotiniškai vadinti perkant vaistinėse. 

Savo namų vaistinėlėj galime turėti šiuos 
vaistus: 

Alijošius (Aloė) yra tai sukietėjusios sul- 
tys iš įvairių rūšių alijošių lapų. Tai kiek 
blizganti masė, tamsiai rusvos spalvos, labai 
kartaus skonio. Alijošius priimtas mažame 
kieky (ant galo peilio) labai gerai valo vidu- 
rius. 

Amoniakas (Liquor ammonii caustici) yra 
skaidrus skystimas labai charakteringo kvapo. 
Amoniakas duodamas uostyti apalpusiems, 
gerti po 5—10 lašų nusigėrusiems. Praskiestu 
amoniaku (1 šaukštelis — stiklinėj vandens) 
tepama įgeltas vabzdžių (bičių, uodų) vietas. 
Laikyti gerai užkimštoj bonkoj. 

Angliškoji druska (Magnesia sulfurica) 
smulkūs krištoliukai be kvapo, sūriai kartaus 


skonio, gerai tirpsta vandeny. Naudojama 
viduriams valyti. Šaukštelis druskos pusėj 
stiklinės vandens išlaisvina vidurius per 2—3 
valandas. 

Aspirina (Aspirinum)—balti smulkūs kriš- 
tolėliai apyrūkščio skonio, sunkiai tirpstą 


vandeny. Imami tris kartus per dieną persi- 


šaldžius, galvai skaudant, gripu, reumatu ser- 
gant ir pan. 

Džiovintos avietės ir liepos žiedai yra duo- 
dami nuo kosulio, kad persišaldęs ligonis iš- 
prakaituotų. Daroma arbatėlė iš vieno šauksto 
džiovintų aviečių arba liepos žiedų ant stikli- 
nės vardančio vandens. Įšgerus reikia atsi- 
gulti lovon ir šiltai apsikloti. 

Boro rūkštis (Acidum boricum) yra tai balti, 
blizgą sriegeliai; tirpsta vandeny ypač karštam. 
Boro rūkšties tirpinys yra vartojamas gerklei, 
burnai, akims ir mažesnėm žaizdom plauti. 

Borovo skystimas (Liquor aluminii ace- 
tici) — skaidrus, silpno acto kvapo skystimas 
yra vartojamas įvairiems sutinimams prausti, 
konpresus prie vočių ir įvairių pritvinkimų dėti. 
Tam tikslui skystimas praskiedžiamas: 1 šau- 
kštas skystimo pusėj stiklinės vandens, 

Cinko tepalas (Ungt. cinci) yra vartojamas 
pasireiškus egzemoms, išbėrimams ir įvai- 
riems kūno suerzinimams. 

Danijos karaliaus lašai (Elixir paectorale 
Regis Daniae) tamsus, ypatingo kvapo, sal- 
dus skystimas. Duodamas vaikams sausam 
kosuliui suminkštinti po 5 — 10 ir daugiau 
lašų šiltam piene. 

Glaubero druska (Natrium sulfuricum) 
bespalviai, be kvapo krištolai, apysuūriai kar- 
tūs. Geriama Glauberio druska po arbatini 
šaukštelį pusėj stiklinės vandens viduriams 
valyti. Stambiems gyvuliams (arkliui, karvei) 
duodama vienam kartui 400 — 500 gramų. 

Inozemcovo lašai (Guttae Inosiemzevi) var- 
tojami 3—4 kartus per dieną po 20—30 lašų 
vandeny skaudantiems ir paleistiems vidu- 
riams sulaikyti. 

Jodina (Tinctura Jodi) tamsiai rusvos spal- 
vos, charakteringo kvapo skystimas plačiai 
naudojamas mažesnėms žaizdoms gydyti. 

Kalio permanganatas (Kalium hyperman- 
ganicum) tamsiai rusvi, blizgą krištolai. Silpnu 
tirpiniu (vos rausvos spalvos) plaunama gerklė 
sergant angina, be to, dar dezinfekuojamos 

žaizdos. Stipresniu tirpiniu užpilame ligonių 
atmatas, plauname naktinius indus. 


Mėlynės (Baccae Myrtillorum). Džiovintos 


mėlynės vartojamos sulaikyti paleistus vidu- 
rius. Patogiausiai yra paduoti jas ligoniui pa- 
gaminus iš jų kisielių. 

Ramunėliai (Flores chamomillae vulgaris) 
dažnai vartojami arbatos pavydale traškano- 
jančioms akims plauti, gerklei skalauti ir pan. 

Ricina (Oleum ricini) tirštas, bent kiek 
gelsvas, charakteringo kvapo be skonio alie- 
jus, verojamas viduriams valyti. Paleidžia vi- 
durius be skausmo ir suerzinimo.  Duodama 
vienam kartui nuo pusės iki dviejų šaukštų. 

Sobadilos actas (Rectum sabadillae) yra 


geras vaistas uteles ir glindas naikinti. Da- 


roma mišinys: 2 dalys sabadilos acto, 10 da- 
lių degtinės ir 88 vandens (apytikriai) tuo 
mišinių suvilgome ant nakties plaukus, o iš 
ryto plauname šiltu vandeniu įlašinę kelius 
lašus uksuso. 

Senesų lapeliai (Folia sennae). Senesų 
arbata padaroma iš vieno -kupino šaukšto 
lapų pamerkus stiklinėn vandens (reikia šutinti 
aple 2 valandas). Geriama viduriams valyti, 
geriausiai prieš gulant. Taip pat galima var- 
toti senesų medelių ankštis (Folliculi sennae) 
arba augančio pas mus šaliekšnio žievė (Cor- 
tex frangulae). Šaltekšnio žievę galima vartoti 
tik 1 — 2 metus ištovėjusią sausam sandėly. 
Šviežia žievė vietoj vidurius valyti sukelia 
vėmimą. 

Šalavijos (Folia Salviae) Pietų kraštų au- 
galas dažnai auginamas mūsų darželiuose. 
Iš senų laikų vartojamas įvairoms ligoms 
sergant, kaip pav.: skilvio ir žarnų sloga, 
gerklės. Juo plaunama burna, gydomos žaiz- 
dos, votys ir kita. 

Terpentinas (Oleum terebinthinae) vartoja- 
mas trinti kūnui nuo reumato, dieglių, per- 
šalimo ir kt. Įtrinant sergančius vaikus, gera 
būtų terpentina sumaišyti su taukais. 

Valerijono lašai (Tinktura valeriana)—ru- 
svas skystimas. Duodama nuo 20 iki €0 lašų 
nervams nuraminti, širdies veikimui pakelti, 
apalpus ir kt. 

Vilkinso tepalas vartojamas teptis sergant 
niežais. Tepamas kūnas kas antra diena. Prieš 
tepantis reikia švariai išsiprausti šiltu van- 
dieniu su žaliu muilu. 


Žž 


Aišku, kad tai ne visi vaistai, kuriuos rū 
pestinga šeimininkė gali turėti savo vaistinė- 
lėj. Atsiminkim viena: neužkraukim vaistinėlės 
vaistais lengvai gendančiais ir tokiais, kurių 
nemokam naudoti, bet taip pat paslėpkim 
likusius nuo ligos vaistus, kurios gerai pa- 
žistam, kas žino, gal neužilgo bus namie vėl 
reikalingi. Hiab 

SAUGOKIMĖS NUŠALIMŲ! 


Vėlyvą rudenį ir žiemą kai kuriose mūsų 
krašto bažnyčiose nuo pradžios iki pabaigos 
pamaldų nesiliauja žmonių kosėjimas. Besi- 
klausant atrodo, kad bažnyčia tai ligoninė, 
pilna džiovininkų. Bet apsidairęs pamatai 
jaunas, raudonas, kaip aguonos žiedas, mer- 
gaites, kurios nuolat kosti. Dauguma žmonių 
kosti nuo lengvo nušalimo. 


Ar galima nuo to apsisaugoti? Galima. Tik 
reikia tinkamiau rengtis; reikia mesti šalin 
„madas“, kurios nevisur ir nevisada tinka. 

Apsiaustus (paltus) kaimo mergaitės daž- 
niausiai turi šiltus, dauguma dargi su kailiais 
apačioje. Nepasakyčiau, kad jau tokie per- 
daug šilti, o kartu ir sunkūs apsiaustai būtų 
tinkami toms, kurios eina i bažnyčią keletą 
kilometrų pėsčios. Dažniausiai, paėjėjus spar- 
čiau, sušylama, o smarkiai sušilus labai greit 
galima nušalti. Bet toms, kurios į bažnyčią 
ar į „kermošių“ važiuoja, tokie apsiaustai su 
kailiais — yra tinkamiausi. 

Bene labiausiai žmogui kenkia kojų nuša- 
limas. O jos, vargšės, kaip tik mažiausiai 
moterų saugomos nuo šalčio. Šilkinės bei 
šiaip jau plonos kojinaitės (pančekos), negi- 
lūs batukai, esant virš 20? šalčio — tai ne 
juokai! Nenuostabu, kad paskiau, susirinkus 
į vieną vietą būriui moterų, susidaro savotiška, 
nevisai maloni kosėjimo muzika. Tą nepro- 
tingą ir kenksmingą madą sodžiaus moterys 
pasisavimo iš miesto moterų. Neprotingos 
tuo atžvilgiu yra ir miesto moterys, bet jas 
galima iš dalies pateisinti: jos gyvena kito- 
kiose sąlygose. Neužmirškime, kad mieste 
yra šilčiau, nes vėją užstoja aukšti namai, 
gatvėse žiemą beveik visai nėra sniego, nes 
jį nušluoja. Be to, miesto moterys gudrauja. 


ŠVEIKATĄ 
IR GROŽIS 


Klaipėdos krašto lietuvai- 
tės — sportininkės vasarą 
darė mankštybos pratimus. 


Jos po plonomis kojinėmis turi dar vilnones, joju, kad tos kelios eilės sijonų duotų šilu- 
kuno spalvos, kurių nė nepastebėsi. mos: jie žmogų tik vargina. Moteris jaustųsi 
Nešioja ir sodžiaus mergaitės trumpas daug geriau, vietoj jų nešiodama lengvus, bet 
vilnones kojines, vad. „skarpetes“, bet jos šiltus baltinius. 
saugoja nuo šalčio tik vieną kojos dali, o šiaip Tinkamiausi baltiniai yra nerti iš vilnonių 
jau visa koja yra beveik nuoga. Žiemą reikia siūlų. Tokių baltinių galima ir krautuvėj pirkti 
būtinai nešioti ilgas vilnones, pirktas, arba ir namie sau pasidaryti. Kadangi vilna pa- 
namie nertas (megztas) kojines. prastai nėra labai maloni, prisilietus prie kūno, 

Tas pats ir su batais. Net šiurpas krato tai reikia po jais nešioti vasarinius, plonus 
pamačius sodžiaus mergaitę brendančią per  baltinius. Galima taip pat pasisiūti baltinius 
sniegą žemais, plonos odos batukais. Gerai, iš šiltos medžiagos (flanela). 
kuri gali nusipirkti vad. „botus“, jeigu gi kuri Kosima dar ir rankas nušalus. Anksčiau 
jų neturi, tai teau nešioja didesnius, storesnės buvo nešiojamos plonos pirktinės pirštinės. 
odos batukus, su aukštais auliukais; jie ir ne- Paskutiniu metu nešiojamos namie nertos su 
taip greit sudrėksta ir į juos galima įkišti raštais, storos, su vienu pirštu pirštinės. Čia 
koją su storesne kojine. tai galima ir patartina pasekti mada. 

Daug reiškia, ypatingai moters sveikatin- Saugokime savo sveikatą, kuri yra bran- 
gumui apatiniai rūbai. O ar daug gi kreipia-  giausias Žmogaus turtas. Kiekvienas nors ir 
ma į juos dėmesio? Reikia pasakyti, kad re- lengvas nušalintas palieka savo pėdsakus. 
tai kuri sodžiaus moteris nešioja žiemą šiltus Ypatingai mes, moterys, turime būti sveikos, 
baltinius. Senesnės moterys paprastai sukrauna nes nuo mūsų sveikatingumo gali pareiti ir 
ant savęs visus sijonus, kiek tik jų turi, ojau- būsimos kartos sveikatingumas. 


nos mergaitės rengiasi taip, kaip vasarą. Abe- | iusi O 


JAUNOJI SESE LIETUVE! 


Ar žinoi, kad tavo pareiga — remti ir platinti lietuviškąją spaudą? 

Ar žinai, kad „Jaunimo Draugo“ ,„,Sesių Talkos“ skyrius paskirtas 
tavo reikalams? RELEY 

Ar žinai, kad tas, kuris neskaito savos spaudos — negyvena mūsų 
tautos ir visuomenės reikalais? 


~ 

VALGIAI IS BULVIŲ 


Nieko, turbūt, nėra pastovesnio ir vieno- 


desnio, kaip kasdienis šeimos maistas sodžiu- 


je. Kasdieną tie patys produktai, vienodai pa- 
gaminti ir vienodai patiekti. 

Iš dalies tai ir patogu: šeimininkėms ne- 
reikia galvos sukti, ką čia gaminti ir pagaliau 
priprastų valgių gaminimas ir mažiau reika- 
lauja laiko. O šeima, pripratusi prie tokio 
vienodumo, ne visada pyksta, kad diena iš 
dienos vis tą patį valgo. 

Tačiau toks vienodumas, kaip jau buvo 
rašyta (Jaunimo Draugo Nr. 9, „Kaip mai- 
tintis“), žmogui yra kenksmingas. Todėl 
šeimininkių pirmoji pareiga — kasdieną kiek 
galint maistą įvairinti. 

Pagrindinis sodžiaus maistas — bulvės, iš 
kurių galima pagaminti įvairiausių valgių. Pa- 
lyginus su kitomis daržovėmis, bulvės yra 
gana maistingos, tik joms trūksta riebalų ir 
baltymų, todėl, gaminant iš jų valgius, reikia 
pridėti riebalų. 

Virtos neluptos bulvės yra maistingesnės, 
o nuluptos dalį savo druskų ir krakmolo ati- 
duoda vandeniui, kuriame jos virė. Patartina 
lupti ar skusti pačią viršutinę bulvės luobele, 
nes po ja yra daug žmogaus organizmui nau- 
dingo krakmolo ir kitų dalių. Nuluptos bulvės 
yra skanesnės ir maistingesnės, kai jos ver- 
damos garuose, tokiu būdu jos nepraranda 
nei druskų nei krakmolo, todėl į puodą reikia 
pilti nedaug vandens ir virti uždengtas. 

Maistingiausios yra krosnyje keptos ne- 
luptos bulvės, nes jos nepraranda maistingųjų 
dalių, o tik išgarina vandenį. 

Šutintos bulvės. Paspirginti mažais 
gabalėliais supiaustytų lašinių, įdėti smulkiai 
supiaustyto svogūno ir spirginti, kol pagelto- 
nuoja. Paskui sudėti žalių nuluptų ir į 2—4 
dalis supiaustytų bulvių; pridėti truputį dru- 
skos, pipirų, lauro (babkavų) lapelių, įpilti la- 
bai mažai vandens, viską gerai uždengti ir 
šutinti ant lengvos ugnis, kol bulvės pasidaro 
minkštos. 

Šutintos bulvės galima valgyti vienos, su 
rugusiu pienu; tinka ir prie kitų valgių mė- 
sos, žuvų, kiaušinienės. 

Šutinys su mėsa. | verdantį vandėnį 
sudėti paskirtą virti mėsą, pagal skoni pri- 

dėti druskos (jei mėsa nesudyta), pipirų, lau- 
ro lapelių ir viską virti, kol išvirs. Kai mėsa 
išvirs, sudėti žalių, nuluptų, skridiniais supiau 
stytų bulvių ir virti toliau. Bulvėms išvirus, 
mėsa išimti, o prie likusio šutinio pridėti tru- 
puti rugščios grietinės ir duoti į stalą. 

Bulvių maltiniai (kotlietai). Išvirtas nu- 
luptas bulves gerai nugarinti (nusunkti) ir su- 
grūsti į tyrę; pridėti truputi karšto pieno, ga- 
baliuką sviesto, druskos ir pipirų. Ant lente- 
lės, padėjus po šaukštą tyrės, padaryti nesto- 
rus blynelius, apvilgyti juos išplaktu kiauši- 
niu, apibarstyti sugrūstais suchorėliais, dėti 
keptuvėn, kurioje turi būti ištirpyta truputis 
sviesto ar riebalų ir, apkepinus iš abiejų pu- 
sių, duoti į stalą. 

Prie bulvinių maltinių būtinai reikia pa- 
dažo. Padažui galima ištirpyti kiek sviesto; 
pridėti truputį grietinės ir tuo arba užpilti 
maltinis arba paduoti padažą skystimu, supi- 
lus į padažinę. Geriausia čia tinka grybų pa- 
dažas. Nuplauti kelis džiovintus grybus. Išvirti 
vandenyje, pridėjus druskos svogūno ir pipirų. 

Kai grybai išvirs, nusunkti juos ir supiau- 
styti pailgais gabaliukais, o iš sunkos, kurioje 
grybai virė, pagaminti: padažą: į atskirą puo- 
delį įdėti šaukštą sviesto ir šaukštą miltų. 
Sviestą su miltais užvirinti. Tada supilti grybų 
sunką ir dar kartą užvirinti. Atkėlus nuo ug- 
nies, pridėti druskos, pipirų ir kelis šaukštus 
rugščios grietinės ir tą viską pašildžius, bet 
neužvirinus, supilti į palažine. 

Bulviniai virtiniai. Sugrūsti virtų bul- 
vių, pridėti truputį sviesto arba taukų, drus- 
kos, pipirų. Padaryti iš miltų tešlą — geriau- 
siai iš kvietinių, ją iškošti, supiaustyti ga- 
balėliais, ant kiekvieno gabalėlio uždėti po 
truputį bulvių Košės, užspausti ją ir virti van- 
denyje. Išvirus reikia vandenį nusunkti ir 
duoti į stalą karštus, apipiltus spirgučiais arba 
sviestu su grietine. 

Mėsa kimšti tarkuotų bulvių vir- 
tiniai. Gerai išspausti tarkuotų bulvių sunka; 
nulupti kelias virtas bulves, jas sutarkuoti ir 
sumaišyti su nuspaustomis bulvėmis. Pridėti 
pagal skoni druskos ir minkyti, kol pasidarys 
košė. 

Skyrium paimti smulkiai supiaustytos mė- 
sos, — mėsa gali būti virta, pridėti svogūnų, 


pipirų ir druskos išminkyti ir paspirgyti. Paė- 
mus kiaušinio didumo bulvių tešlos gabalą, ji 
suploti, į viduri idėti mėsos ir tą mėsą, ap- 
gaubus tešla, gerai užspausti kraštus, kad 
verdant nepasileistų. Virti reikia pasūdytame 
vandenyje. 

Visai panašiai galima daryti virtinius vietoj 
mėsos vartojant varškę. Paimti numatytą 
kiekį varškės, idėti i ją porą kiaušinių, kelius 
šaukštus grietinės, druskos ir viską gerai iš- 
maišyti. Virtinius reikia daryti ir virti taip, 
kaip ir su mėsa. Giedre. 


KALTUNAS 


Dar pasitaiko sodžiuje moterų, kurios ne- 
šioja plaukuose kaltūną. Jos ji labai saugoja 
ir neduoda nukirpti. Tokios moterėlės tiki, 
kad į kaltūną yra suėjusi kokia nors sunki 
kūno liga. Jos mano, kad, nukirpus kaltūną, 
ta liga persimes į akis ar kitas kūno vietas. 

Tikrumoje kaltūno negalima pavadinti jo- 
kia liga. Čia yra tik plaukų susivėlimo ir ne- 
švarumo padarinys. 

Kaltūnas susivelia dažniausiai tokiu būdu: 
susivėlusiuose, retai plaujamuose plaukuose 
visuomet prisiveisia gyvių. Jie sukelia galvos 
niežėjimą. Kasant galvą, į odą įtrinama ir 
įskiepijama iš panagių nešvarumai ir pūlia- 
vimo bakterijos. Dėl to galvoje atsiranda šašų. 


PALUŠEVIČIUS JUOZAS 

Mano tėviškė 
Sena, pakrypusi mano bakužė 
Ramybė spietės ir audros čia ūžė, 
Sesučių dainelė kasdieną skambėjo... 
Pakluonėjo beržas palinkęs nuo vėjo. 


Daržely kryžius lyg laimina žemę 
Ir kelią platų ir gimtinę mielą, 

Pievelėje kriaušė žaibų nulaižyta, 
Kiemas svirnelis baltai nudažytas. 


Laukai žalieji, vėl pievos, beržynas 

Ir miškas mūsų, gėlių margumynas... 

Kur eisiu, kur būsiu — grįšiu vis gimtinėn, 
Kur sesės ir broliai jai dainą nupynėm. 


Be to, tokiuose nešvariuose plakuose dar ap- 
sigyvena tam tikri grybeliai. Šašų pūliai ir 
minėti grybeliai suskretina ir sulipdo plaukus; 
dėl tos priežasties nešukuojamoje galvoje ir 
susivelia kaltūnas. Tad aišku, kad kaltūnas 
vien nešvarumo, tamsumo ir prietarų Vaisius. 
Ligonių plaukus reikia būtinai šukuoti ir šva- 
riai užlaikyti. Sunkioje ligoje geriau plau- 
kus nukirpti, negu duoti susivelti kaltūnui. 
Nuo kaltūno galva labiau skaudės ir liga 
pablogės. 
P. 


MOTERYS VEIKIA 


— Š. m. lapkričio mėn. 1 d. Lietuvos mo- 
tinoms ir vaikams globoti organizacijų sąjunga 
atidarė pirmąjį Lietuvoje auklėjimo patarimų 
kabinetą Kaune. Auklėjimo patarimus teikia: 
V. Janavičienė, M. Nemeikšaitė ir artimai 
bendradarbiauja prof. J. Vabalas - Gudaitis, doc. 
dr. V. Lazersonas ir kt. 

— Užsienio reikalų min. žmona Lozarai- 
tienė atstovavo Lietuvos moteris tarptautiniame 
moterų kongrese Jugoslavijoje, kuris buvo pe- 
reito mėn. 24 d. 

— Klaipėdoje viešėjusi anglų rašytoja Elen 
Davies spalių mėn. 20 d. buvo išvykusi į Juod- 
krantę ir Nidą susipažinti su Neringos gamta 
ir Žmonėmis. 

„Lietuvos vaiko“ draugija įsteigė kelioliką vaikų 
darželių, kurie rado vietinių gyventojų tarpe 


didelį pritarimą. Spalių mėn. Klaipėdoje ir vi- 
same krašte lankėsi šios d-jos pirmininkė M. 
Nemeikšaitė. Ta proga kopininkų (Kuršių ko- 
pose gyvenančių) žvejų kaimelyje — Preiloje 
buvo įsteigtas dar vienas vaikų darželis. 

— Spalių mėn. 17 d. žymiai suomių rašy- 
tojai ir Lietuvos bičiulei poniai Mailai Talvio - 
Mikkola sukako 65 m. amžiaus. Sukaktuvių dieną 
sveikino ją Lietuvos konsulas Helsinkyje dr. 
Olleris. Be to, jis įteikė jubiliatei Lietuvoje 
išėjusius jos romanus: „Varpas“ ir „Dvi meilės", 
kuriuos į lietuvių kalbą išvertė  Zagraka- 
lienė. Romano „Dvi meilės" veikėjas yra jau- 
nas lietuvis Vytautas Dargis, kurį vaizduoda- 
ma autorė turėjo galvoje V. Kudirką. Ponios 
Žagrakalienės darbą suomiai sutiko su dideliu 
pasitenkinimu. Laikraščiai plačiai paminėjo jos 
vertimus. 

ŽAIDIMAI KAMBARY 


Praėjo vasara, svečiuojosi pas mus ruduo, 
o netrukus atkeliaus ir žiema. Jaunimas, ku- 
ris šventadieniais mėgdavo pažaisti aikštėje, 
pievoje, dabar verčiamas tenkintis mažu kam- 
bariu ir čia retkarčiais pasilinksminti, paivai- 
rinti laisvąji laiką. 

Čia, žemiau paduodu keletą skautiškų žai- 
dimų, bet jie taip pat tinka kiekvienai jau- 
nimo grupei. 

Aklieji ieškotojai. 2 — 4 žaidėjams 
užrišamos akys. Netoli jų žaidimo vedėjas 
paleidžia iš rankos ant grindų kelis sukabin- 
tus raktus. Aklieji žaidėjai apsisuka dukart 
ant vienos kojos ir iš ausies turi spėti, kur 
nukrito raktai, ir juos rasti. Laimi pirmas ra- 
dęs raktus. Rades į savo vietą pakviečia nau- 
jaji. Zaidimas gali būti žaidžiamas tol, kol 
visi bus ieškoję raktų. Žaidėjai neužrištomis 
akimis perspėja žaidėjus, kad jie neužeitų 
ant sienos ar ant kitos kurios kliūties. 

Skambučio gaudymas. Visiems žai- 
dėjams užrišamos akys. Vienas žaidėjas paima 
skambutį ir pradėdamas suskambina. Visi kiti 
ji gaudo. Sugavęs skambintoją paima skam- 
buti. Kiti žaidėjai nuo jo atsitraukia 10 m. 
lr žaidimas vėl pradedamas iš naujo. Dides- 
niame būryje galima vartoti ir du skambu- 
čius. Du — trys žaidėjai pastatomi į pakam- 
pius ir perspėja akluosius, kad nesusižeistų. 

Daikto ieškojimas. Žaidimo vedėjas 
liepia žaidėjams kelioms minutėms išeiti iš 
kambario ir padeda kokį nors anksčiau žai- 
dėjams parodytą daiktą (sunkiai pastebimoje 
vietoje). Paskui pašaukia žaidėjus; jie ieško 
padėtojo daikto. Pastebėjęs, kitiems apie tai 
nesakydamas, prieina prie žaidimo vedėjo ir 
tyliai jam pasako, kur yra daiktas. Taip pat 
daro ir kiti daiktą pastebėję. Laimi pirmasis. 

Kimo žaidimas. Žaidimo vedėjas, žai- 
dėjams nematant, išdėlioja ant stalo 15—20 

įvairių smulkių daiktelių ir juos uždengia, 
paskui pavadina žaidėjus prie stalo, atidengia 
daiktus ir leidžia žaidėjams į juos žiūrėti 
vieną minutę, po to vėl daiktus uždengia. 
Žaidėjai turi, nesikalbėdami tarpusavyje, ant 
atskirų lapelių susirašyti savo atmintus daik- 
tus. Laimi daugiausia daiktų atsiminęs žai- 
dėjas. Jei žaidėjai jau yra gana gerai įgudę, 
galima dėti daugiau kaip 20—30—40 daiktų. 

Nukelik kepure. Žaidėjai stovi netoli 
vieni kitų. Visi su kepurėmis. Davus ženklą, 
kiekvienas stengiasi nukelti, paimti kepurę 
nuo kito galvos ir tuo pat laiku neleisti, kad 
kas nutrauktų jam pačiam kepurę. Kas nu- 
stoja kepurės, pralaimi. 

Svarbi pastabc: draudžiama muštis, steng- 
tis kumščia, ar kad ir delnu, numušti kepurę 
nuo priešininko galvos, imti priešininką už 
rūbų, pulti vieną dviese ir panašiei. 

Šilta — šalta. Žaidėjai, išskyrus vieną, 
išeina iš kambario. Pasilikęs Kambaryje vie- 
nas žaidėjas tuo tarpo paslepia kokį kitiems 
žinomą daiktą. Paslėpes pašaukia kitus. Kiti 
ieško paslėpto daikto, o paslėpęs laikas 
nuo laiko duoda nurodymų. Jis sako: „Šalta“, 
kada žaidėjas nuo paslėpto daikto yra toli; 
sako „Šilta“, kada žaidėjas yra arti daikto, 
„Karšta“, jei žaidėjas visai arti. Taip, pav., 
toli nuėjusiam žaidėjui jis sako: „Jonui šalta“, 
tam, kuris arčiau, „Vladui šilta“. Pirmas ra- 
dęs, paslepia, kitiems iš kambario išėjus. 
Žaidžiama apribotą laiką. 

Advokatai. Žaidėjai sėdi ratu. Vienas 
yra rate. Ratu sėdintieji žaidėjai advokatauja 
savo kaimynams iš kairės ir turi atsakyti 
į klausimus, kuriuos rate stovis žaidėjas jiems 
duoda. Pav., jei rate stovįs žaidėjas ką nors 
sėdinčių paklausia „Kelinta valanda?“, tai žai- 
dėjas, į kuri kreipiasi, turi tylėti, o atsakyti 
turi kaimynas iš dešinės. Jei atsako paklau- 
stasis ar neatsako advokatas, pražiopsojęs 
keičiasi vieta su stovinčiu rate. Ir taip toliau. 


SPORTO NAUJIENYBĖ 


Nauja sporto sritis — rungtynės įvairiomis mašinomis. Vaizdely matome motociklistą, 
šokstantį iš keliolikos metrų aukščio į vandenį. Tolumoj žmonių minia, susirinkusi pasi- 
žiūrėti drąsių sportininko Žygių. 


— Šio mėnesio pradžioje Lietuvos Valsty- 
bėje buvo pabaigtos stalo teniso turnyro rungty- 
nės. Turnyro nugalėtojai išėjo: moterų vienete 
Astrauskaitė, vyrų vienetę Dzindziliauskas, miš- 
riam dvejete Astrauskaitė ir Variakojis. 

— Pereito mėnesio gale buvo Kaune krep- 
šinio taurės turnyro finalinės rungtynės. Pirmą 
vietą laimėjo Jso, antrąją Grandis. 

— Į Europą jau atvyko viena Kanados 
hocikėjo komanda. Savo pirmam žaidime, įvy- 
kusiam Paryžiuje, ji nugalėjo Rapida 3:2. Ne- 
trukus į Europą atvyks dar viena kanadiečių 
hockėjo komanda, kuri dalyvaus ir pasaulio 
hockėjo pirmenybėse. 

— Spalių 29 d. žymus prancūzų dviratinin- 
kas Sarl Pelisie pasiekė naują rekordą, 159 
kilometrų nuotoly tarp Mortane ir Paryžiaus 
nuvažiavęs paskui motociklistą per 2 val. 21 min. 
ir 52 sek. Vidutiniškai per valandą jis važiavo 
67 kilometrų 656 metrų greičiu. 

— Spalių 24 d. anglas Gutri Linas Montbrų 
autodrome motocyklu pasiekė naują pasaulinį 
rekordą, vidutiniškai per valandą nuvažiuoda- 
mas 174 kilometrus 887 metrus. 

— Lenkijos futbolo meisteriu ir šiemet tapo 
„Ruch". i 

— ltalijos—Sveicarijos tarpvalstybinės fut- 
bolo rungtynes Milane laimėjo italai 4—2. 


— Prasidėjus žiemos sezonui, Vyt. Didžiojo 
gimnazijos mokinių Dariaus ir Girėno sporto 
kuopa įsteigė šias naujas sekcijas: Fechtavi- 
mosi sekcija (lauko 12 mok), bokso sekcija 
(lauko 8 mok.), ping-pong (stalo teniso) sekcija 
(lauko virš 30 mok.) ir hokėjo sekcija. Visos 
sekcijos, išskyrus hokėjo sekciją, jau darbą 
pradėjo. 

— Dideli Valkinyko padangėj sporto mė- 
gėjai yra Pošalčių, Kukiškių ir Krūminių jau- 
nuoliai. 

Pošalčių jaunuoliai yra dideli sporto mėgė- 
jai ir geri sportinių žaidimų organizatoriai. Jiems 
vadovauja Liet. Sv. Kazimiero skyriaus pirmi- 
ninkas Stasys Žemaitis. Jie rungiasi ne tik 
tarpusavy, bet kartais pasikviečia ir kitų sodžių 
sportininkus. 

Spalio mėn. 25 d. Pošalčio sodžiaus spor- 
tininkai rungėsi su Krūminių ir Kukiškių so- 
džiaus sportininkais. Tą dieną buvo tinklas- 
viedžio rungtynės. Pirmiausiai žaidė Pošalčių 
sportininkai su Kukiškių sportininkais. Rung- 


tynes laimėjo kukiškiečiai 2:1 (15:8; 5:15; 
15:11). 
Paskui runsėsi kukiškiečiai su krūminiš- 


kiais. Ir šiuos nugalėjo kukiškiečiai 2:0 (15:3, 
15:2). Pagaliau žaidė pošaltiečiai su krūmi- 
niškiais. Laimėjo pošaltiečiai 2:0 (15:7; 15:7). 

BAISIOJI NAKTIS 


(Feljetonas) 


Vieną naktį Ignas Kriaukšlys sapnavo ne- 
paprastą sapną. Jam rodėsi, kad jis su savo 
žmona ir vaikais kažkur laukuose berenkąs 
akmenis ir bekasąs bulves. 

Per visą dieną padirbėjęs, staiga pamates, 
kad viename maiše sukrautos bulvės pavirsta 
sidabriniais pinigais... Jis tuomet maišą su 
pinigais ant pečių ir, savo šeimos lydimas, 
parsiskubines namo. 

Namie pinigus suskaitęs, surūšiavęs, sukro- 


vęs į atskirus maišelius ir paslėpęs užpečkyje... 


Bet jis pinigais džiaugėsi neilgai. Vos tik 
sutemus, atėję plėšikai, kurie visą šeimą 
suėmę ir liepę atiduoti pinigus. Vienas plėši- 
kas Kriaukšli prie sienos prispyręs ir jau 
bandęs nušauti... 

Kriaukšlys iš baimės surikęs, kiek leidusi 
jo gerklė: 

— Gelbėkite!! 

Ir Kriaukšlys pabudo. Pabudo ir visa šeima, 
nes jis iš tikrųjų miegodamas suriko „gelbė- 
kite“. Visi tuojau apspito jo lovą ir klausė, 
kas atsitiko. 

— Ko tu rėki, kas tau pasidarė? —pirmoji 
paklausė jo žmona. 

Kriaukšlys ėmė aiškinti: 

— Žinai, sapnavau akmenis, bulves, pini- 
gus ir plėšikus. Tai baisumėlis! Jau buvo 
mane prispyrę prie sienos ir norėjo nušauti. 
Ir kaipgi tu žmogus nerėksi... 

— Persižegnok, Ignasėli, tai ir nesisap- 
nuos, — ramino žmona. Mūsų mokytojas sakė, 
kad sapnams nereikia tikėti, nes, sako, jie 
nieko negali išpranašauti. O gal tu prieš gul- 
damas apsivalgei? Mokytojas sakė, kad sap- 
nai būna tuomet, kai rankos po šonais pasi- 
deda arba kai žmogus atsigula perdaug ap- 
sikimšes... 

— Bala žino, — aiškinosi Kriaukšlys.—Re- 
gis, nebuvau apsivalgęs. 

— Na, tai miegok,—vėl ramino žmona.— 
Mokytojas sakė, kad sapne matyti dalykai 
tuojau reikia išmesti iš galvos. 

Kriaukšlys ir paklausė. Jis vėl įlindo pa- 
talan, o jo šeima taip pat nuėjo gulti. Bet 
staiga tuo pačiu metu kažkas kamaros pa- 
sienyje puff! Nuo šūvio net sienos sudrebėjo. 

Kriaukšlių šeima taip ir apmirė iš karto. 
Pats šeimininkas antklodę nuo saves ir, Išo- 
kes iš lovos, vėl suriko: 

— Gelbėkite!! 

Jam pritarė ir žmona. Sukruto sūnus, 
duktė ir piemuo. Visi išplėtė akis ir klausia 
vienas kitą: 

— Kas čia yra, kas čia šovė?! 

— Regi, o tu sakei, sapnams nereikia ti- 
kėti. Ot, ir yra taip, kaip sapnavau, —kalbėjo 
su įsitikinimu Kriaukšlys. 

Šūvį girdėjo visa šeima. Vadinasi, buvo 
aišku, kad kažkas atėjo Kriaukšlių šeimą pa- 
bauginti arba iš tikrųjų nori apiplėšti. 

— Kas daryti? — klausia labiausiai išsi- 
gandęs Kriaukšlys. 

— Te, paslėpk kojinę su pinigais, — tarė 
žmona. 

Kriaukšlys daugiau nebeklausė. Jis pini- 
gus papečėn, už kirvio ir visai šeimai pareiškė: 

— Ginkimės, kovokime iki paskutinio krau- 
jo lašo! 

Iš tikro. Laikas buvo svarbus. Reikėjo pa- 
siruošti. Todėl Kriaukšlių šeima tuojau ėmėsi 
ginklų. Vieni už lazdos, kiti už peilio, už pa- 
gaikščio, už kočėlo... ir jau laukia mūšio 
pradžios. 

Laukia laukia— nieks neprisiartina. 

Po valandos laukimo šeimos galva įsako 
priešą atakuoti. 

Visi pasiima daugiau „ginklų“ ir su lempa 
priešaky išeina priemenėn. Ten apsidairo, 


apžiūri kampus — nieko nėra. Nueina ka- 
maron, pasilenkia po stalu, po girnomis—čia 
irgi plėšikų nematyti. Sulipa ant lubų, apžiūri 
palėpius—ten taip pat nė gyvos dvasios. Iš- 
eina kieman, apžiūri tvartus, klėti, kluoną, 
apeina visus trobesius — plėšikų nėra nė še- 
šėlio. 

Šeimos nariai ėmė ginčytis: 

— Kur tie plėšikai? 

— Kas čia galėjo šauti? 

— O gal nešovė? 

— Kaipgi nešovė, juk visi mes girdėjome! 

Niekur nesuradę plėšikų, visi sugrįžta pir- 
kion. Bet nemiega. Susėda ir laukia iki pat 
ryto. 

Po baisiosios nakties atėjo' diena. Tuomet 
Kriaukšlienė plėšiką surado priemenėje sto- 
vėjusioje spintoje. Tai buvo naminio darbo 
giros butelis, kuris išgąsdino Kriaukšlių šeimą, 
išstumdamas kamštį... 


Urbulis. 
Elnias o MA TTT ELTA) 
TRUPINIAI 
Ponui Petrui sutino nosis. Nenorėdamas 


rodytis su tokia nosimi gatvėje, jis skambina 


gydytojui ir klausia, kas daryti. Gydytojas - 


jam atsako: 

— Paimk, tamsta, puodelį šiltos alyvos ir 
tris kartus per dieną po dešimts minučių ją 
ten palaikyk. 

Kitą dieną Petras dar 
skambina gydytojui: 

— Ponas daktare, ar aš negalėčiau savo 
nosį įmirkyti lėkštėje, nes puodelyje jau ne- 
betelpa... 


labiau nusiminęs 


— Prašau selterio vandens. 

— Su vyšnių ar citrinų sunka? 

— Be sunkos. 

— Be katros: vyšnių ar be citrinų? 


— Kaip gyveni? 

— Kaip kandis. 

— Ką tai reiškia? 

— Baigiu valgyti paskutinius kailinius... 


Miesto gatve eina ponas su negražia po- 
niə. Ties kampu stovi elgeta ir prašo: 

— Gražioji ponia, pasigailėkite manes, pa- 
aukokite akiam vargšui keletą skatikų. 


Ponas išsiima piniginę ir, duodamas elge- 
tai visą auksiną, sako: 

— Šitam tai jau duosiu, nes, matyti, jis 
iš tikrųjų yra aklas. 


Viename Vilniaus restorane tarp svečio ir 
padavėjo (kelnerio) buvo tokis pasikalbėjimas: 

— Prašau dešrelių. 

— Nėra. 

— Tai žuvies. 

— Nėra. 

— Kumpio. 

— Nėra. 

— Kotletų. 

— Nėra. 

— Na, tai duokite apsiaustą ir aš išeinu. 

— Taip pat jau nebėra... 


Vilniaus miesto pašte prie pašto ženklų 
langelio stovi didžiulė eilė žmonių. 

Jonkus, nenorėdamas eilėj laukti, drožia 
stačiai prie langelio. Piliečiai pradeda karš- 
čiuotis ir sako: 

— Prašom stoti į eilę paskutinis, nes pa- 
skutinis atėjai. 

— Tai aš nebegaliu padaryti. 

— Kodėl? 

— Kad paskutinis ten jau stovi. 


— Net dvidešimt penki auksinai už danties 
ištraukimą?! — išsigando vienas žmogelis. 

— Taip,—atsako jam gydytojas, — tai kaš- 
tuotų tik penki auks., bet tamsta savo rėkimu 
man atbaidei keturis pacientus. 


Ilgai svečiuose prašytas pianistas paskam- 
binti pagaliau sako: 

— Na, jeigu jau taip norite mane išgirsti, 
paskambinsiu. Kas tamstoms įdomu? 

— Vis tiek! Mes norime tik savo kaimy- 
nus paerzinti, — atsako šeimininkas. 


Vyras: — Šių kiaušinių negalima valgyti. 
Perseni. 

Žmona:—Užtat reikėjo parvažiuoti atostogų, 
kaip buvai žadėjęs, dviem dienom anksčiau. 


— Kaip man einasi? Ačiū, gerai. Tris va- 


landas raitas jodinėjau. 
— Mat, kaip... O kaip arklio sveikata? 

ISPANIJOS ĮVYKIŲ ŠEŠĖLYJ 


Ispanijos vidaus kovos darosi vis atkakles- 
nės. Rodosi, kad viskas baigsis sukilėlių lai- 
mėjimu. Šiuo metu 

sukilėliai ima Madridą. 

Buvo pasklidę gandų, kad Madridas esąs 
jau sukilėlių paimtas. Bet tos žinios pasirodė 
per ankstyvos, nes iš tikrųjų, įsiveržus suki- 
lėliams į Madridą, prasidėjo tarp vienų ir 
antrų baisiausi mūšiai. Sukilėliams tenka imti 
atskirai kiekviena gatvė ir namai. Persvara 
tačiau yra sukilėlių pusėje. Todėl reikia ma- 
nyti, kad netrukus Madridas atsiras sukilėlių 
rankose. Nėra abejonės, kad Madridą sukilė- 

Jungtinių Šiaurės Amerikos Valstybių 
prezidentu šio mėnesio pradžioje vėl iš- 
rinktas Roozeveltas. 

liai paims taip .pat sugriautą, sunaikintą, kaip 
ir kitus miestus. Iš pradžių tautinės kariuo- 
menės vadovybė reikalavo, kad vyriausybi- 
ninkai atiduotų Madridą geruoju. Bet nesusi- 
derėjus, pradėtas Madrido puolimas. 

Pabėgo Sovietų ambasadorius. 

Žinoma yra, kad Sovietai daugiausia rei- 
kalavo, kad kitos valstybės nesikištų į Ispa- 
nijos vidaus reikalus. Tuo tarpu Sovietai pa- 
tys pirmieji pasišovė padėti Madrido vyriau- 
sybei. Viskas, aišku, buvo daroma slaptai, bet 
visi tai gerai žinojo. Buvo įrodyta tikrais fak- 
tais, Kad Sovietai siuntė Madrido vyriausybei 
ginklus, lėktuvus ir savo žmones, kurie va- 
dovavo ir dabar dar tebevadovauja Ispanijos 
komunistams. Sovietų gi ambasadorius Ro- 
zenbergas buvo virtęs tikru Madrido valdovu. 
Jis stengėsi netgi paimti į savo rankas Ma- 
drido vyriausybę. Suprantama tad, kad pra- 
dėjus sukilėliams pulti Madridą, Rozenbergas 
norint nenorint turėjo iš ten pabėgti. 

Portugalija pirmoji pripažino sukilėlių 

vyriausybę. 

Jau buvo rašyta, kad sukilėliai turi sudarę 
savo vyriausybę su gen. Franku priešakyje. 
Tautinė vyriausybė laiko save teisėta vyriau- 
sybe ir stengiasi užmegsti santykius su kito- 
mis valstybėmis. Pati pirmoji sukilėlių vyriau- 
sybę pripažino Portugalija, kuri tuo pačiu nu- 
traukė visus santykius su raudonųjų vyriausybe. 

Laikraščių žiniomis, Italija ir Vokietija pri- 
pažinsiančios sukilėlių vyriausybę po Madri- 
do užėmimo. 

Kas bus Europoje, laimėjus sukilėliamsF 

Nesunku į tai atsakyti. Fašizmas pakils 
aukštyn. Komunizmas gi, gavęs šitokį smūgį, 
smuks žemyn. Kitaip tariant, Italijos ir Vokie- 
tijos tarptautinė padėtis sustiprės, nepaisant 
jau to, kad šios valstybės labai daug pasi- 


„el ys pačioje Ispanijoje už teiktą dabar pa- 
ramą. Sovietų ir Prancūzijos gi padėtis turės 
susilpnėti. Jau dabar kalbama, kad Sovietų 
Rusija ketina pasitraukti nuošalin nuo Euro- 
pos politikos. Mat, prieš keletą metų Sovietų 
Rusija komisaro Litvinovo politikos dėka 
buvo priimta į Tautų Sąjungą ir t. t. Tačiau 
nieko tai negelbėjo. Sovietai neigijo simpati- 
jos tarptautinėj plotmėj. Atvirkščiai, dar labiau 
prieš juos nusistatyta. Iki neseniai Sovietai 
gana geruose santykiuose buvo su Italija, bet 
šiuo metu dėl Ispanijos įvykių italų-sovietų 
santykiai subyrėjo. Spauda spėja, kad netru- 
kus turis būti atstatydintas užs. reik. kom. 
Litvinovas, nes jo politika Sovietams nieko 
gero nedavusi. 
Lieudies frontai. 

Kai prieš keletą metų Sovietai įėjo į Va- 
karų Europos politikos ratą, tai jie dėl visa 
ko pakeitė ir savo komunizmo propagandos 
taktiką. Iš pažiūros toji taktika turėjo būti vi- 
siškai nekalta, bet tai buvo tik gudrus Sovie- 
tų politikos mManievras, nes iš tikrųjų Sovietų 
politika pasidarė daug pavojingesnė Vakarų 
Europai, negu atvira komunizmo propaganda. 
Sovietai, būtent, buvo sumane, kad komuni- 
stai visose šalyse dėtųsi su socialistais, su- 
darydami vadinamuosius liaudies frontus. Dar 
daugiau. Komunistai turėjo skverbtis netgi į 
tokias organizacijas, kurių tikslai yra visai 
priešingi, negu komunistų. [linde i tokias or- 
ganizacijas komunistai turėjo varyti griovimo 
darbą iš vidaus. Daugelyj šalių buvo, tiesa, 
sudaryti liaudies frontai, bet šiandie tie liau- 
dies frontai pradeda jau krikti, nes vis dėlto 
komunistai su socialistais negali sugyventi, 
kaip ir seniau. Prie liaudies frontų pakrikimo 
žymia dalimi prisidėjo ir patys sovietų komu- 
nistai, sušaudydami 16 „trockistų“. Mat, so- 
cialistai suprato, kad jie galės sulaukti tokio 
pačio galo, jeigu nenorės sutikti su komuniz- 
mo programa. 

ltaly — vokiečių susitarimas. 

Spalių mėn. pabaigoje, apsilankius Berlyne 
Italijos užs. reik. ministeriui Ciano, buvo pa- 
sirašyta italų—vokiečių draugingumo sutartis. 
Sutartyje suderinta Italijos ir Vokietijos nusi- 
statymai Lokarno, Tautų Sąjungos, Ispanijos 
ir Padunojaus klausimais. Europos politikoje 
ši sutartis turi labai didelės reikšmės, Italų - 


NAUJASIS MARŠALAS 


Šių metų lapkričio 107d. Lenkijos Prezi- 
dentas l. Mościcki pakėlė vyriausią kari- 
nių pajėgų inspektorių gen. Rydz-Šmigly 
Lenkijos maršalu. 

TEC LTE VT 
vokiečių sutartimi nepatenkinta yra Prancu- 
zija, kuri nustojo jau vilties susitarti su Italija. 

Visa tai, apie ką aukščiau kalbėjom, turi 
daugiau ar mažiau bendro su Ispanijos įvy- 
kiais. Dabar keletas žinių kitokios rūšies: 

Roozveltas vėl prezidentu. 

Lapkričio pradžioje įvyko Jungt. Am. Val- 
stybėse ižengiamieji prezidento rinkimai. Ren- 
kami buvo vadinamieji elektoriai arba rinki- 
kai, kurie vėliau turės rinkti pati prezidentą. 
Rinkimuose dalyvavo dvi stambiausios parti- 
jos: demokratų ir respublikos šalininkų. De- 
mokratai statė į prezidentus ligišiolinį prezi- 
dentą Roozveltą, respublikos gi šalininkai Lon- 
doną. Rinkimus laimėjo demokratai. Taigi J. 
Am. Valstybių prezidentu vėl bus Roozveltas. 

Amerikos prezidentas renkamas ketveriems 
metams. Pirmą kartą prezidentu Roozveltas 
išrinktas buvo 1932 m. Dabar jis bus išrinktas 
ligi 1940 m. 

Gen. Rydz -S.nigly paskirtas maršalu. 

Lenkijos nepriklausomybės šventės proga 
Valstybės Prezidentas I. Mościcki paskyrė gene- 
ralinį karinių pajėgų inspektorių Rydz-Šmigly 
Lenkijos maršalu. Maršalo ženklus Preziden- 
tas įtekė gen. Rydz-Šmigly nepriklausomybės 
šventės išvakarėse, t. y. lapkričio 10 dieną. 

LIETUVOS VALSTYBĖJE 


S. m. gruodžio mėn. 1 d. yra numatyta 
sušaukti eilinė Latvijos, Lietuvos ir Estijos už- 
sienių reikalų ministerių konferencija. Ji bū- 
sianti Estijos sostinėje Taline. Šioje konferen- 
cijoje bus svarstoma visa eilė klausimų, susijusių 
su tarptautine politine padėtimi. Latvija, kaip Pa- 
baltės santarvės atstovas, buvo išrinkta į Tautų 
Sąjungos tarybą. Be tarptautinės politikos klau- 
simų konferencijoje bus apsvarstyti ir ekonomi- 
niai klausimai, liečią tas tris valstybes. 

— Azotinių trąšų čili salietros biurai Pa- 
baltijo valstybėse jau antri metai ruošia ge- 
riausiai išaugintų linų pavyzdžių konkursus. 
Šiemet konkurse dalyvavo 157 Latvijos, 133 
Lietuvos ir 126 Estijos linų augintojai. Prisius- 
tus pavyzdžius patikrinus, agronomų komisija 
spalių 7—9 d. pirmą premiją paskyrė Lietuvai, 
antrą Latvijai ir trečią Estijai. 

— Sių metų pradžioje Kaune buvo susi- 
rinkusi XI Baltijos statistikų konferencija (Lie- 
tuvoje pirmoji), kuri tęsėsi nuo spalių mėn. 16 
ligi 21 d. Konferencijoje dalyvavo 6 latviai, 
6 estai ir 12 lietuvių, tame skaičiuje 2 iš Klai- 
pėdos statistikos biūro. Konferencija turėjo 
plačią programą, kurios svarbesnieji punktai 
buvo šie: tautos pajamų apskaitymas, vie- 
šųjų finansų statištika, minimalinio prekių są- 
rašo skelbimas, užs. prekybos nomenklatūros 
modifikacija, mirtingumo lentelės, kriminalinė 
statistika ir tt. 

— Baltijos valstybių vyriausias komitetas 
š. m. spalių mėn. 23 d. sušaukė posėdį, ku- 
riame tartasi dėl dalyvavimo pasaulinėje Pary- 
žiaus parodoje. Į posėdį buvo atvykę: estų užs. 
reikalų ministerijos biūro šefas Tattar ir archi- 
tektorius Nuerubero, pagal kurio planą bus pa- 
statytas estų, lietuvių ir latvių pavilijonas Pa- 
ryžiaus parodoje. 

— Spalių mėn. 23 d. Valstybės Preziden- 
tas iškilmingoje audijencijoje priėmė Estijos ne- 
paprastą pasiuntinį ir įgaliotą ministerį Oskarą 
Oepką, kuris įteikė savo paskyrimo raštus. 

— Baltijos valstybių teatrų konferencijoje 
dėl pasikeitimo repertuarais buvo nutarta su- 
stiprinti keitimąsi artistais. Taip pat nutarta ir 
toliau keistis gastroliniais vaidinimais. Be to, nu- 

tarta kiekvienų metų sezonui pasibaigus leisti 
bendrą visų trijų Baltijos valstybių teatrų met- 
raštį, Buvo taip pat nutarta surengti bendrą 
teatrų parodą ir kongresą. Pirmas teatrų kon- 
gresas numatytas sušaukti 1933 m. Kaune. 

— Klaipėdos krašto darbininkų ir amati- 
ninkų susivienijimo klūbas „Kultūros Židinys“ 
pereitų mėn. 25 d. šventė savo metinę sukaktį, 
Klūbos rūpinasi Klaipėdos krašto liet. darbi- 
ninkų kultūriniais reikalais. 

— Šiais metais, spalių mėn. buvo atvykęs 
į Lietuvą norvegų inžinierių s-gos žurnalo „Tech- 
niška Ubeblad“ vyriausias redaktorius O. Lange. 
Spalių mėn. 20 d. jis darė pranešimą Medicinos 
fakulteto rūmuose apie Norvegijos ūkį ir pra- 
monę, o to pat mėn. 24 d. lankėsi Klaipėdoje. 
Svečias domėjosi Lietuvos gamta, jos krašto 
gyventojais ir tautiniu Lietuvos menu. 

— Dabartinė Kauno radio stotis yra statyta. 
1923—1926 m. Tai buvo viena galingiausių ra- 
dio stočių visoje Europoje. Bet dabar kai ku- 
rios valstybės ją pralenkė, todėl numatoma atei- 
nantį pavasarį netoli Kauno pastatyti galinga 
Lietuvos radio stotis. 


žyti žemės ūkio darbininkų išvykimą į Latviją, 
nes pačioje Lietuvoje jaučiama žemės ūkio 
darbininkų stoka. 

— Spalių mėn. 16 d. Lietuvos bankoaukso 
fonde buvo 71,15 mil. litų, užsienio valiutų— 
3,5 mil. litų. Banknotų padengimas auksu 
66?/., o auksu ir užsienio valiuta 69,3” . 

— Atsistatydinus ligšioliniam Klaipėdos krašto 
gubernatoriui inž. Vladui Kurkauskui, nauju gu- 
bernatoriumi paskirtas Jurgis Kubilius. Nauja- 
sis gubernatorius jau pradėjo eiti savo pareigas. 

— Lietuva pati sau kala naujas monetas. 
Jau daug nukalė ir į apyvartą paleido po 1 ir 
5 centus, vėliau bus kalama po 2, 10, 20 ir 
50 c. Taip pat kals ir sidabrines "monetas po 
1, 2, Sir 10 litų. Sidabrinės monetos bus kala- 
mos su didžiųjų mūsų tautos vyrų atvaizdais; va- 
rinės—su Vilniaus, Kauno ir Klaipėdos vaizdais. 

— Spalių 27 d. Kaune buvo Lietuvos pra- 
džios mokyklų mokytojų suvažiavimas. Suva- 
žiavimo posėdin buvo atvykę Valstybės Pre- 
zidentas A. Smetona ir švietimo ministeris 
J. Tonkūnas, kurie pasakė pritaikintas kalbas. 


LATVIJOJE 


„Lietuvių Balso“ bendradarbiui, redakci- 
nės komisijos nariui A. Raulinaičiui iš Rygos 
iš/ykus, jo vieton pakviestas J. Bakonas. 

— Latvijos U-to lietuviai studentai yra susi- 
būrę į „Vilties“ draugiją. Siemet pirmasis vi- 
suotinis narių susirinkimas įvyko spalių mėn. 
4 d. Tarp kitko išrinkta nauja valdyba, kurią 
sudaro: pirmininkas — V. Jasėnas; vice-pirm.— 
J. Gaižauskas; sekretorė — S. Kaulinytė; iždi- 


ninkas — Z. Mockus ir ūkio vedėjas (turtų: 


užvaizda)—A. Gudelienė, 


Š. A. JUNGT. VALSTYBĖSE 


Amerikos lietuviai, suorganizavę lietuvių lai- 
vokarčių agentų sąjungą, išsirinko valdybą, ku- 
rią sudaro: pirm.—J. Ambrožiejus, sekr. J. Le- 
kis ir vicepirm. — A. Ripkevičius. Valdyba pa- 
siryžusi bendradarbiauti su Lietuvos Turizmo 
Sąjunga. 

— Netrukus žadąs įvykti Liverpoolio apy- 
linkės lietuvių suvažiavimas. Be kitų klausimų 
bus svarstoma lietuvių jaunimo ekskursijos atei- 
nančią vasarą į Lietuvą surengimo klausimas. 


ARGENTINOJE 


Argentinoje išėjo naujas savaitinis laikraš- 
tis „Išvien“, kurio redaktorium yra žurnalistas 
keliauninkas M. Salčius. Laikraštis daugiausia 
skiria vietos Argentinos lietuvių visuomenei. 
Nemaža tačiau yra žinių ir iš kitų kraštų lie- 
tuvių gyvenimo. 


BRAZILIJOJE 


1929 — 30 m. prasidėjus Brazilijoje kavos 
plantacijų ir žemės ūkio krizei, lietuviai dirbu- 
sieji tose ūkio šakose išvyko į miestus. Dabar 
vėl daugumo jų grįžta į žemės ūkius. 30—40 
kilm. atstu nuo Sao Paolo yra apie 15 lietuvių 
ūkininkų. Latvių kolonijoje „Nova Odessa“ yra 
6 lietuvių ūkiai; taip pat latvių kolonijose „Varpa“ 
ir „Palma“ yra įsimaišiusių apie 69 lietuvių. 

— Lietuvių žemės ūkio draugija „Grūdas“ 
Brazilijoje mano pirkti didesnius žemės plotus 
Sau Paolo apylinkėse ir apsyvendinti keletą 
lietuviškų šeimų, kurios vestų pavyzdingus ūkius. 

— Brazilijos Lietuvių Aeroklūbas LAK jau 
baigia statyti vieną sklandytuvą ir pradeda 
antrą. Taip pat tvarkomas sklandytuvų aero- 
dromas. 

— Prieš keletą metų į Sao Paulo policiją 
buvo priimta daug svetimtaučių, jų tarpe ir lie- 
tuvių. Siuo metu Sao Paulo policijoj tarnauja 
apie 30—40 lietuvių policininkų. Keletas iš jų, 
kurie moka be lietuvių dar ir daugiau kalbų, 
tarnauja vertėjais viešose įstaigose (geležinke- 


lio stotyse, pašte ir kitur). Du lietuviai polici- 
ninkai H. Budrevičius ir A. Golskis yra geri 
muzikantai ir groja policijos orkestre. 


PARAGVAJUJE 


Asunčiono mieste paskutiniu metu gyvena 
apie 200 lietuvių. Kas mėnuo čia atvažiuoja vis 
naujų lietuvių. Jie vyksta daugiausia į šalies 
vidurį ir verčiasi žemės ūkiu. Būrelis Asun- 
čiono lietuvių nori įkurti draugiją, kurion susi- 
burtų, visi Paragvajaus lietuviai, 


VENECUELOJE 


Šiomis dienomis į Pietų Amerikos valstybę 
Venecuelą išvyko Bronius Jurkštas. Jis ten 
dirbs, kaipo mokytojas-misijonierius. Tai bus 
bene pirmas ir vienintelis lietuvis šioje valsty- 
bėje. Iki šiol į Venecuelą dar nė vienas lietu- 
vis nebuvo emigravęs, nebent ten lietuvių ga- 
lėjo nuklysti iš Meksikos, Kubos ar kitų Ame- 
rikos valstybių. 


PERU 


Valstybėje jau trisdešimt metų gyvena lie- 
tuvis. kunigas Augustaitis, kuris jau yra gero- 
kai pamiršęs lietuvių kalbą, nes čia nebuvo 
kas lietuviškai kalba. Dabar Perų valst. Titika- 
kos mieste apsigyveno lietuvis misionierius K. 
Inkrata. Misijonierius K. Inkrata susipratęs lie- 
tuvis ir lietuvių spaudos bendradarbis. Jisai 
visai netikėtai čia sutiko kunigą Augustaitį, su 
kuriuo jau tik ispaniškai galėjo susikalbėti. 


INDIJOJE 


Asama miestelyje gyvena lietuvis kunigas 
A. Ravalikas. Jis čia kitatikių gyventojų tarpe 
skelbia katalikų bažnyčios mokslą. 


EKVADORE 


Mendezo mieste, kur vidutiniški karščiai pa- 
vėsyje siekia 34 laipsnių, apsigyveno lietuvis 
misijonierius Petras Maskolaitis. Jis be tiesio- 
ginių savo apaštalavimo pareigų studijuoja vie- 
tos kivarų tautos ka'bą. Jis jau yra jos tiek 
pramokes, kad su vietos gyventojais susikalba. 
Misionierius P. Maskalaitis yra didelis lietuvių 
spaudos mėgėjas. 


KINIJOJE 


Hong Konge lietuvis misionierius R. Petrau- 
skas sėkmingai darbuojasi kiniečių tarpe. Jis 
čia, be apaštalavimo, yra dar kinų mokyklos 
vedėjas, kur moko vaikus ne tik skaityti, bet 
ir įvairių amatų. Misionierius R. Petrauskas 
yra tikrai susipratęs lietuvis ir lietuvių spau- 


dos bendradarbis. 

VILNIUJE 


ITA TTT TTT EKT 
Mgr. JUOZUI MACEIKA!, . 


jo mylimajai motutei mirus, skausmo 
valandoje reiškia nuoširdžią užuojautą 


„Jaunimo Draugo“ 
Redakcija ie Administracija, 


Liet. Intel. Vis.-Bičiul. 
„Romuvos“ Klūbas, 


Lazdūniečiai moksleiviai. 
E- AEL LA BAC S A MAT" a a E EET TA PTEEEK VT ITT 


Iš romuviečių veiklos. Šio mėn. 8 d. 
buvo „Romuvos“ Klūbo narių susirinkimas, ku- 
riame pasikalbėta apie vyresniosios ir jaunesnio- 
sios kartos santykius. Be to, pasitarta dėl šių metų 
veikimo. Tarp kitko nutarta artimiausiu metu 
surengti Saulės mūšio sukaktuvių paminėjimą. 

ir moksleiviai dirba. Spalių mėn. 18 d. 
buvo Vyt.. Didžiojo gimnaz. mokinių Eucbor - 
stininkų kuopos susirinkimas. Susirinkime M. Ši- 
melionis skaitė rūpestingai paruoštą referatą: 
„Šių dienų žmonijos siekiai“. Be to, susirinkime 
išrinkta nauja kuopos valdyba: V. Gutauskas — 
pirm., M. Petrušytė — vicepirm., M. Matulevi- 
čiutė—sekr.. G. Leonavičius—kasin. ir Glaude- 
lis—knyg. 

— Spalių mėn. 25 d. buvo šios gimnazijos 
mokinių „Rambyno“ kuopos susirinkimas, ku- 
riame J. Budzeika skaitė turiningą referatą: 
„Lietuvių Mokslo Draugija Vilniuje“. Be to, šiame 
susirinkime išrinkta šiems mokslo metams val- 
dyba: J.Dremza—pirm., A. Zalanskas—vicepirm., 
V. Marcinkonytė—sekret., J. Večkys ir V. Bim- 
biraitė — nariai be ypatingų pareigų. Garbės 
teisman išrinkta: Misiūnaitė, Kukauskas ir Bu- 
dzeika. 

— Sio mėn. 1 d.buvo V.D. G. mokinių Lite- 
ratūros— Kraštotyros kuopos narių susirinkimas, 
kuriame St. Šimelionis skaitė įdomų ir mok- 
sleiviams naudingą referatą: „Klasicizmo įtaka 
tolimesnei kultūrai“. lr čia išrinkta nauja val- 
dyba, kurią sudaro: J. Puišė — pirmin., A. Ki- 
sielius—vicepirm., J. Butrimaitė —sekret., J. Leo- 
navičius—kasin. ir Misiūnas—kraštotyros tvar- 
kytojas. 

Skautų sueiga. Lapkričio mėn. 1 d. buvo 
Gedimino d-vės skautų sueiga, kurios progra- 
moje buvo E. Ringevičiaus pritaikintas Vėlinių 
dienai referatas, skautiški pratimai ir kita. 

Ištrėmė, nubaudė. Vilniaus-Trakų ap- 
skrities storasta ištrėmė 3 metams už 30 ki- 
lometrų nuo administracinės linijos buv. Ža- 
garės ir Marijampolio skaityklų vedėją S. Damu- 
tytę. Brėslaujos storasta nubaudė vedėją G. Bar- 
tuševičiūtę už neva nelegalų susirinkimą 50 auks. 
arba 14 d. arešto. 

Iš studentų gyvenimo. Grįžęs iš ato- 
stogų akademinis jaunimas jau pradėjo darbą. 
Spalių mėn. 18 d. buvo Vil. Liet. Stud. Saj. 
pirmas po atostogų narių susirinkimas, kurio 
metu buvo priimta nauji (16) nariai, skaityta 
stud. J. Biekšos referatas „Lietuvos ir Lenki- 
jos unijos lenkų mokslo šviesoje“ ir panagri- 
nėta aktualūs, Sąjungą liečią klausimai. 

— Spalių 24 d. Sąjungos vadovybės buvo su- 
ruošta susipažinimo arbatėlė, kurios metu kal- 
bėjo Sąjungos pirmininkas P. Viščinis, Vytauto 
Didžiojo gimnazijos direktorius M. Šikšnys, 
Labdarybės D-jos pirmininkas kun. Pr. Bie- 
liauskas ir naujai Sąj. įstojęs stud. A. Žukau- 
skas. 


Nauja tėvų komiteto vadovybė. 
Spalių mėn. 18 d. buvo Vytauto Didž. gimna- 
zijos mokinių tėvų komiteto susirinkimas, ku- 
riame tarp kitko buvo išrinkta nauja tėvų ko- 
miteto vadovybė: A. Cicėnas—pirmin., VI. Nar- 
butas—vicepirm., J. Budzeika—iždin., E. Karu- 
žaitė —sekr. ir A. Valeišienė — narys be ypa- 
tingų pareigų. 

Nauja amatininkų valdyba. Spalių 
mėn. 25 d. buvo Liet. Amatininkų D-jos me- 
tinis narių susirinkimas, kuriame peržiūrėta 
buvo pereitų metų veikimas ir išrinkta nauja 
valdyba ir revizijos komisija. Valdybą sudaro: 
A. Atroška—pirmin., A. Jurkevičius—vicepirm., 
S. Micius—sekr.,, A. Tarailė—iždin. ir St. Va- 
lentukevičius—knyg. Revizijos komisija: O. Mi- 
lutytė, S. Survilaitė ir J. Dieninis. 

Ir menininkai dirba. Spalių mėn. 27 d. 
Liet. Meno ir Literatūros D-ja surengė Vil. 
Liet. Stud. Sąj. salėje pirmą po atostogų va- 
karą, kuriame rašytojas R. Mackevičius škaitė 
paskaitą „Kūryba ir kritika“. 

Antras literatūros vakaras buvo šio mėn. 
10 dieną. Šiame susirinkime skaitė paskaitą 
J. Karosas tema: „Mūsų krašto poetai kritikos 
šviesoje“. Po paskaitos buvo padiskutuota ir 
panagrinėta paskaitoje paliesti klausimai. 


Religinė akademija. Spalių mėn. 18 d. 
Vytauto Didž. gimnazijos salėje buvo surengta 
Kristaus Karaliaus garbei iškilminga akademija, 
kurios programą sudarė: kun. K. Čibiro įžangos 
žodis, stud. Pr. Žuko paskaita, stud. O. Miciū- 
tės ir stud. J. Kanopkos deklamacijos ir J. Si- 
niaus vadovaujamo choro giesmės. 


Pašventino paminklus. Vėlinių dieną 
Rasų kapinėse buvo pašventinti du lietuvių vei- 
kėjams pastatyti paminklai: ant kun. Konstan- 
tino Stašio ir inžinieriaus Jono Vengrio kapų. 
Paminklus šventino kun. K. Cibiras. Pašventi- 
nime dalyvavo gausus lietuvių būrys. 

Lietuviški vakarai. Lietuvių artistų- 
mėgėjų grupė pradėjo rengti vaidybinius vaka- 
rus. Pirmas vakaras buvo surengtas Vyt. Di- 


džiojo gimn. salėje. Spalių mėn. 18 d. buvo 
vaidinta M. Krinickaitės ir V. Cepulytės 3-jų 
veiksmų komedija „Išmakė“. Režisavo M. Kri- 
nickaitė. 

Antras vakaras buvo toje pat salėje šio 
men. 7 d.; šiuo kartu vaidino Pežinskio 4-rių 
veiksmų komediją „Iškrikusi sesuo“. Režisavo 
mokyt A. Krutulis, dekoracijas piešė VI. Drėma. 

Dėl surengtų vakarų tuo tarpu galime pa- 
sakyti tik tiek, kad pageidautina būtų mūsų 
scenoje vaidinti turininsesni, meniškesni ir dau- 
giau tinką mūsų dvasiai ir gyvenimo sąlygoms, 
negu kad šie, o ypač pastarasis. 

Sulaikė, uždarė... Lietuvių Šv. Kazimiero 
D-jos Centro Valdyba paskutiniu metu gavo 
paskirų storastijų pranešimus, kad jos sulaikė 
ir visai uždarė šios draugijos skyrius šiose vie- 
tose: Rūbelnikuose, Kiškiuose, Vasiūnuose, Do- 
tinėnuose. Bi 

Uždaryti Liet. Ukio D-jos skyriai. 
Svenčionių storastija pranešė Liet. Ukio D-jos 
Valdybai, kad sulaikanti šios D-jos skyrių vei- 
kimą šiose vietose: Kalvesalyje, Šulėnuose, 
Ceikiniuose ir Gilūtose. 

Panašų pranešimą gavo ir iš Gardino sto- 

rastijos, kad uždaranti šios D-jos skyrių Mar- 
cinkonyse. 
„ Nubaudė jaunuosius ūkininkus. 
Sio mėn. 3 d. Svenčionių apskrities storasta 
nubaudė už jaunųjų ūkininkų kuopelių organi- 
zavimą šiuos asmenis: Liet. Ukio D-jos agron. 
M. Kraužlį, jaunuosius ūkininkus: A. Matkevi- 
čių, S. Martinkėną, A. Kurpį, V. Mačiulį, A. Če- 
poną ir J. Kačką po 50 auks. arba po dvi sa- 
vaites arešto. i 

Ištrėmė. Administracinės valdžios jsa- 
kymu, šio mėnesio 6 d. ištremtas už lietuvių 
lenkų administracinės linijos ilgametis Liet. 
Šv. Kazimiero D-jós centro valdybos narys kun. 
Nikodemas Raštutis. 

Kazim eriečių susirinkimas. Šio mė- 
nesio 8 dieną buvo Liet. Sv. Kazimiero D-jos 
„Subačiaus“ skyriaus metinis narių susirinki- 
mas, kuriame tarp kitko išrinkta nauja valdyba: 

B. Kukauskas — pirm., P. Bilkis — vicepir., 
D. Zalanskas—sekr., T. Lebedys—iždin., V. Ma- 
tuiza knyg. ir B. Leskevičius—narys be ypatingų 
pareigų. Revizijos komisija: P. Semėnas, J. Mor- 


kūnas ir E. Kliška. 


VISAME KRAŠTE 


Mūsų idėjos draugams Adelei Kru- 
šiūtei ir Juozui Svirneliui, jų sutuoktuvių | 
proga linkime laimingo šeimyninio gy- 
venimo. 

Zervynų Kazimieriečiai. 


—=—=—— 


TAN E IS 
Buvusiam Liet. Šv. Kaz. Dr-jos Var- 
džiukiemio skyriaus pirmininkui Edvar- 
dui Umbrasui, sukūrusiam su Emile Ma- 
tuzaite lietuviškos šeimos židinį, linkime 
daug šeimyninio džiaugsmo. 


Liet. Šv. Kaz. D-jos Vardžiu- 
kiemio skyriaus buvę nariai 
r „Jaun. Draugo“ skaitytojai. 


Gėliūnai, Gervėčių valsč. Vil.-Trakų apskr. 
Šis sodžius gan dažnai minimas lietuviškuose 
laikraščiuose. Gal todėl, kad čia jaunimas tau- 
tiškai susipratęs, apsišvietęs ir veiklus. Nors 
„Ryto“ skaitykla ir Liet. Šv. Kazimiero D-jos 
skyrius uždaryti, tačiau jaunimas nenuleidžia 
rankų, šviečiasi ir lavinasi, skaitydami knygas 
bei laikraščius. Tik Bl E kad čia ne visada 
gaunamas „Jaunimo Draugas“. Yra tokių, kurie 
patys neišsirašo laikraščio, o ima svetimus. 
Pusė egzempliorių, o kartais dar mažiau kaž- 
kur žūna. Tuo dalyku reikėtų rimtai susirū- 
pinti ir neleisti skriausti prenumeratorių. 

V. Sakalas 

Biliai, Dieveniškio val. Ašmenos apskr. 
Mūsų kaime yra 42 ūkininkai, visi lietuviai. 
Kai kurių žmonos buvo gudės ir nemokėjo lie- 
tuviškai, bet dabar jau pramoko. 1931 m. jsi- 
skirstėme į vienkiemius. Kiekvienas gavo že- 
mės sklypus nuo 3iki 16 ha. Iš viso Bilių lau- 
kas apima 428 ha. 

Mes savo kaime turėjome „Ryto“ skaityklą, 
Š.. Kazimiero D-jos skyrių ir Ūkio ratelį, bet da- | 
bar turime tik vienintelį apšvietos žydinį „Ryto“ 
skaityklą, kurią vietos gyventojai noriai lanko, 
pavyzdžiui: 1933 m. aplankė 3778 asm., 1934 m.— 
5036 ir 1935 m. — 5760. 

Mes, kaip kasmet, taip ir šiemet paminė- 
jome Kristaus Karaliaus dieną ir Vėlinių dieną 
paserbėme mirusius. Biliuosna pareina 20 eg- 
zempliorių įvairių lietuviškų laikraščių. 

Aštrakalnio Berželis. 

Puvočiai, Marcinkonių vals. Gardino apskr. 
Kol mūsų sodžiuje veikė Šv. Kazimiero D-jos 
skyrius, tol jaunimas buvo pavyzdingas. Bet 
uždarius šį skyrių, nubluko ir mūsų jaunimo 
kilnieji siekiai. Paskutiniu laiku įsisalėjo blo- 
gas paprotys: jaunimas, neturėdamas kur pasi- 
dėti, lošia naktimis kortomis. Bet vis tik lietu- 
viška spauda domisi. (Laikraščių čia gaunama 
virš 30 egz.). Gaila tik, kad ne visi laiku už 
juos užsimoka. Jaunimas vasarą šventadienias 
čia lošdavo tinklasviedį. Futbolą ir tinklą turi 
įsigiję nuosavą. Vėlinių vakarą visi sodžiaus 
gyventojai buvo susirinkę kapinėse, kur ant 
paskirų asmenų kapų sudegė žvakeles, pasi- 
meldė už vėles ir pagiedojo „Angelas Dievo“. 

Vytauto Ainis. 

RUS ŠALTA ŽIEMA 


Švedų meteorologas Sandštromas visoms 
teritorijoms į Rytus nuo Atlanto pranašauja 
labai šaltą žiemą. Labai žema temperatūra bū- 
sianti tiek vakarų ir centrinėje Europoje, tiek 
Rusijoje iki Uralo. Savo pranašavimus švedų 
mokslininkas paremia pastebėjimais iš gyvulių 
ir augalų gyvenimo. Augalai ir gyvuliai daug 
jautresni kosmiškiems pasikeitimams, nei žmo- 
nės. Gyviai ruošiasi, matyt, labai kietai žiemai. 
Kai kurių jūros žuvų migracija šia's metais pa- 
sibaigė labai anksti. Kai kurie arktikos paukščiai 
apaugo baltomis plunksnomis viduryje rugsėjo 
mėnesio, tuo tarpu paprastai tai atsitikdavo 
neanksčiau spalių mėnesio. Panašių reiškinių 
galima pastebėti ir augmenijoje. Visa tai beveik 
be jokių klaidų rodą, kad gamta pasiruošia la- 
bai šaltai žiemai. 


SENIAUSIA EUROPOS TAUTA 


Skaitant pranešimus iš Ispanijos vidaus kovų, 
"dažnai galima sutikti minint baskų vardą. Ba- 
skai yra nedidelė tauta, gyvenanti Ispanijos 
šiaurėj, Pirenėjų kalnuos ir gretimoj pietų Pran- 
cūzijos daly. Baskų priskaitoma apie 750.000. 
Didesnioji dalis gyvena Ispanijoj, o mažesnioji — 
Prancūzijoj. Prancūzijos baskai yra žemdirbiai, 
o Ispanijoj daug baskų gyvena miestuose ir 
dirba fabrikuose. Didžiausias baskų krašto mies- 
tas yra Bilbao. Baskai norėtų atsiskirti nuo 
Ispanijos ir sudaryti savarankišką valstybę. Ne- 
senai spauda pranešė, kad baskų tauta pasi- 
skelbė nepriklausoma. 

Dėl baskų kilmės mokslininkai jau seniai 
laužo sau galvas. Vieni mano, kad baskai yra 
liekanos didelės šenovės iberų tautos, gyvenu- 
sios Pyrėnėjų pusiasaly dar prieš romėnų atė- 
jimą. Kiti gi mokslininkai baskų senumą dar 
padidina, laikydami baskus vieninteliu likučiu 
priešistorinės Žmonių rasės, gyvenusios pirmoje 
akmens gadynėj, maždaug prieš 8000 metų. Bet 
šiaip ar taip, baskų kilmė dar lieka neišaiškinta 
ir paslaptinga. 

Baskų kalba yra visai skirtinga nuo visų 
ligšiol žinomų pasaulio kalbų ir neturi jokio 
panašumo nei su viena kita kalba. Ji yra labai 
paini ir sunki išmokti, Patys baskai apie savo 

kalbos sunkumą pasakoja, kad kadaise labai 
seniai tarp baskų apsigyvenęs velnias. Jis iš- 
buvęs dešimt metų baskų tarpe ir per visą tą 
laiką negirdėjęs kitokios kalbos kai tik baskų. 
Ir vis dėlto per 10 metų jis sugebėjęs išmokti 
tik du žodžiu: „taip“ ir „ne“, kuriuos tačiau irgi 
tuojau pamiršęs, kai tik išvyko iš baskų krašto. 

Baskai yra nuoširdūs, sąmojingi ir linksmo 
būdo žmonės. Jie yra labai pamėgę savo kraštą. 
Jų namai per pusę mediniai arba akmeniniai, 
platūs erdvūs, baltai dažyti. Ukis paliekamas 
sūnui, bet nebūtinai vyriausiam. Baskai, kaip 
ir lietuviai, nemėgsta skaldyti ūkių. Kai vienas 
sūnus ūkį paveldėja, tai kiti broliai keliasi kur 
kitur gyventi, arba lieka tarnauti pas savo brolį, 
tačiau ūkio neskaldo: Baskai mėgsta senovę, 
turi daugybę padavimų ir senų papročių. Jie 
yra apsukrūs sporte ir tautiškuose žaidimuose. 
Baskai nešioja apvalias kepuraites, vadinamas 
beretėmis, kurių ir pas mus galima dažnai pa- 
matyti. Baskai sunkiai maišosi su kitomis tau- 
tomis, todėl ligšiol yra išlaikę beveik gryną se- 
novišką kraują. 

Baskų tarpe yra daug inteligentų, kurie ta- 
čiau savo kalbos nepamiršta ir didžiuojasi, kad 
moka baskiškai kalbėti. Jų svarbiausiam Bilbao 
mieste yra daug geležies !'liejyklų, kurios yra 
garsios jau iš senovės savo gerais gaminiais. 


MAŽIEJI LĖKTUVAI 


Didžiųjų valstybių aviacijos pažanga, kurios 
tikslas yra paruošti būsimųjų karo lakūnų ka- 
dras, išrado ir mažiausius lėktuvus, kurie dėl 
savo pigumo ir valdymo paprastumo prieinami 
ir platesniems sluoksniams. Įvairių kraštų kon- 
struktoriai seka pagarsėjusios Anri Minje „pa- 
dangių blusos“ pavyzdžiu. Jos konstrukcija pa- 
sižymi tuo, kad apatiniai sparnai stovi užpa- 
kaly viršutinių. Dabar jau tie lėktuvai žymiai 
patobulinti, turi geresnę srovinę formą, dengtą 
kabiną ir motorą. Sparnų ilgis siekia iki 5 me- 
trų, o svoris—100 kgr. 

Kanadoje (Siaurinė Amerika) turi didelį pa- 
sisekimą dviviečiai monoplanai, dviejų cilindrių 
motoru, 40 PS (garinių arklių jėgos). Jų norma- 
lus greitis 135 klm. per valandą, tūpimo—40— 
50 klm. per val., skridimo tolis be nutūpimo— 


500 klm., kilimo greitis—300 m. per 2 minutes. 
Įdomi naujiena lengvojoje aviacijoje yra italų 
inžinieriaus Pianno Canova lėktuvas. Tai mi- 
niatūriškas rombo formos skraidantis sparnas 
(labai panašus į plekšnę), kurio ilgis 5 metrai, 
aukštis 1,6 metro svoris — 160 klør. Normalus 
greitis 150 klm. per valandą, tūpimas—60—65 
klm. per val., skridimo tolis — 1000 klm. Sis 
lėktuvas neseniai buvo bandomas Torine (Ita- 
lijoje) ir davė gerus rezultatus. 

Anglijoje viena lėktuvų firma „Gipsi“ gamina 
mažais motorais, 95 kilogramų svorio lėktuvus, 
{urie kaštuoja tik 215 svarų sterlingų (apie 5600 
auks.) Vienas anglų konstruktorius Browtcnas 
išleido mažo tipo lėktuvą su Fordo motoru 50 
PS pajėgumo, 4,5 metrų ilgio ir 250 klgr. svo- 
rio. Tokio lėktuvo kaina 160 — 180 svarų ster- 
lingų (4.160 — 4.680 auks.). 

Galimas dalykas, kad netolimoje ateityje ir 
paprasti žmonės galės naudotis orlaiviais, kaip 
dviračiais, automobiliais ir kitomis patogiomis 
susisiekimo priemonėmis. 


BAČKA PER ATLANTO VANDENYNĄ 


Vaikus, besijriančius bačkoje ar kubile per 
upę, balą ar kudrą, tur būt, visi esame matę, 
o galir patys esame plaukę. Bet kad tokia susi- 
siekimo priemone galima būtų perplaukti Atlanto 
vandenynas, tai jau yra didelis ir naujas da- 
lykas. 

Stai neseniai vienas amerikietis iš Buffo 
miesto sukonstruavo specialią statinę, kurioje 
jis tikisi jūros srovėmis patekti iš Amerikos 
į Europą. Prie statinės yra pritaisyti irklai ir 
burės: Šitoji statinė su drąsiu amerikiečiu iš- 
plaukė iš Amerikos į šią iš tikrųjų įdomią ir ne- 
paprastai pavojingą kelionę spalių mėnesį. Ar 
pasiseks tokia susisiekimo priemone nugalėti 
žiaurus Atlanto vandenynas, sužinosime netoli- 
moj ateity, 


DIDŽIAUSIAS TELESKOPAS 


Iki šio laiko didžiausią pasauly teleskopą 
turėjo Montvilsono observatorija (Amerikoje). 
Jo veidrodžio diametras (skersmuo) siekė 2 
metrus 54 cm., storis 34 cm., o svėrė 4,5 to- 
nas (4.500 klgr.). Kada jisai buvo daromas, ma- 
nyta, kad didesno teleskopinio veidrodžio nie- 
kada jau nebebus galima padaryti. Ir tikrai, 
atlieti tokią didelę stiklo masę yra labai sun- 
ku, ypač vargina darbą oro burbulų pasidary- 
mas. Buvo bandyta tokį veidrodį padaryti iš 
suklijuotų stiklo plokštelių ir paskui visą lęšį 
atitinkamai nušlifuoti (nudailinti). Tačiau toks 
būdas paširodė visai netinkamas. Pagaliau iš- 
tobulėjusi technika surado naujus būdus ir pa- 
jėgia padaryti dar didesnius stiklo lydinius. Pa- 
skutiniu laiku daromas naujas teleskopinis vei- 
drodis, kurio skersmuo yra 5 metrai, 


Tam naujam milžiniškam veidrodžiui imta 
geriausios rūšies medžiaga. Jis padarytas iš 
sodos—borosilikato stiklo, kurio išsiskietimo ir 
susitraukimo koficijentas yra mažiausias. Kad 
stiklo masėje nepasiliktų oro pūslių, visą vei- 
drodį atlieti užsimota vienu ypu (kartu). 

Pats veidrodžio modelis, (forma) į kurį toji 
stiklo masė supilta, yra labai stiprus, išlaiko 
apie 20 tonų masės. spaudimą, aukštą sulydyto 
stiklo temperatūrą — 1.200 laipsnių. Modelio 
sienos atsparios karščiui, taip pat jos užtikrina 
tam tikrą termišką izoliaciją, būtent, dėl to, 
kad stiklo masė galėtų aušti pamažu ir palaips- 
niui. Be to, modelio sienos porinės, kad iš 
lydinio galėtų išeiti visas oras, kad nesusida- 
rytų oro pūslių. Tam reikalui modelis pastaty- 
tos iš specijalių plytų, išlaistytas silicijumi. 

Pats stiklo lydinys, prieš perliejimą į mo- 
delį, supiltas dideliame krosnies katile, kur yra 
1.580 laipsnių karščio, Iš to katilo jį semia ant 
tam tikro rato pritaisyti kaušai po 350 kg. tal- 
pos kiekvienas. Jie, ratui besisukant, pasineria 
katile, iškyla į viršų ir supila į modelį, su šiuo 
lydiniu modelis nugabenamas į krosnį, kur ly- 
dinys vėl įkaitinamas iki 1.580 laipsnių karš- 
čio, kad išeitų oras. Modelio sienos vienodai 
elektra apšildomos, kad būtų vienoda reikalau- 
jama temperatūra, kad stiklo masė galėtų pa- 
mažu ataušti. Per 30 val. masė ataušta maž- 
daug vienu laipsniu. Visiškam ataušimui reikia 
17 mėnesių (pusantrų metų). 

Kada jau stiklas ataušta iki normalios tem- 
peratūros, jis šliftuojamas ir amalgamuojamas. 
Ir čia reikia didžiausio atsargumo, apskaičia- 
vimo, kruopštumo. Visam tam darbui reikia 
trejų metų laiko. Kada veidrodis bus baigtas, 
jis bus įtaisytas Mount Palomaro observatori- 
joj, kuri yra Pasedenos technologijos institute 
(Kalifornijoj, Siaurinė Amerika). Ta vieta pa- 
rinkta dėl to, kad tose vietose atmosfera yra 
nepaprastai giedri. 


KURIS ŽVĖRIS GREIČIAUSIAS 


Jau nuo senai žmonės rūpinasi ištirti, kuris 
gyvulių bei žvėrių greičiausiai bėga. Tačiau 
ištirti tai nelengva, juk nebeįmanoma surinkti 
visus žvėris bei žvėrelius krūvon ir padaryti jų 
lenktynes .. Cia gali padėti tik stebėjimas. Tūli 
medžiotojai tvirtina, kad greičiausias iš visų 
žvėrių esąs briedis. Jeigu greitumui apskai- 
čiuoti pagrindu paimsime 100 punktų, tai kiš- 
kio greitumas galima būtų išreikšti 106 punk- 
tais, triušio (kraliko) — 118, stirnos — 120, 
o briedžio 180 punktų. Reikia dar paminėti 
lapė ir vilkas. Nors paprastai manome, kad 
lapė labai greita, bet pasirodo, kad jos greitu- 
mas yra vis apie 100 punktų. Vilko ir šerno 
greitumas beveik vienodas ir siekia irgi iki 
100 punktų. 

Uždavinių sprendimai 
8 (128) Nr. 


7 uždavinys. Vanagas ir katinas. 
2 uždavinys. 5 ir 7. 


3 uždavinys. Generolas negerai dalijo ir blogai 
patikrino. Dalyjant betkokį skaičių, reikia surasti pats 
didžiausias daliklis ir iš jo dalyti. a EO EE eina 
tiksliai, pav. 40: 8=5, o ne 4. 


4 uždavinys. Medžiotojai susėdo ratu kits kitam 
ant kelių (paskutinis atsisėdo ant pirmojo kelių) ir 
tuo būdu pasilsėjo. 


5 uždavinys. a) alus; b) žvakė; c) spyna. 


9 (129) Nr. 


7 uždavinys. „Garas jaunimas tai tautos ateitis“. 
Sprendimo paaiškinimas: „Baida „ge“, po to „aras“; ka- 
eogi e=a, tai vieton „a“ paimti „e“, tuo būdu išeina 

geras“. Toliau eina žodelis „jau“ ir upė „Nilas“. Bet 
= tai „gausime „nimas“, o kartu sudėję, gausime 
„jaunimas“. Žodelis „tai“ lieka „t“ -„auto“ (=auto- 
mobilis)-|-,s“= „tautos“; „at“ (toliau matome, kad ber- 
niukas eina), bet skiemuo „na“= „ti“, tokiu būdu bus 
sateiti“-|-„s“=— „ateitis“. 

Taip sprendžiami rebusai. 


2 uždavinys. Kareivis netylėjo. Jis pasakė: „Jūs 
mane pakarsit“. Kai jis tai pasakė, tai teisėjas neži- 
nojo, ar tą pasakymą priimti už tiesą, ar—netiesą. Jei 
priims už tiesą, tai reikėtų sušaudyt; bet jeigu jį su- 
šaudytų. tai išeitų netiesa, už kurią reikėtų pakarti. 
Jeigu gi teisėjas priims kareivio pasakymą už netiesą, 
tai reikėtų jis sušaudyti. Kaip matome, negalima buvo 
sprendimo įvykdyti, nes ar šiaip ar taip teismas būtų 
pasielgęs neteisingai, ne pagal savo sprendimą. 


J uždavinys. 

4 uždavinys. Kėlė—kėlės. 
5 aždavinys. a) debesys, b) saulė, c) vėžys. 


10 (130) Nr. 


7 uždavinys. Tokie netikslumai: negeras užda- 
vinio pavadinimas: vaizdelyj ne vienkiemis, bet kaimas; 
saulė ir žvaigždės vidudienį; dūmai kyla į įvairias pu- 
ses; šešėliai krinta ne į tą pusę; kryžius stovi viduke- 
lyje ir neproporcingai didesnis, už medžius; kaime nė- 
ra tvorų, aptverti kažkokie keisti medžiai ir ne nuo 
gatvės, bet iš priešingos pusės, 


i PARNO 


D i m A a 


2 uždavinys. 


7 žąsiukai. 
Šilas—žilas. 


3 uždavinys, 
4 uždavinys. 
5 uždavinys, 

b) dalgė; c) grėblys. 


Atsiuntė sprendimus: 

G.Bindoraitė (Vardziukiemis)—20 t., K.Boguševičius 
(Antalgė)—36 t., A.Dylis (Švončionėlia' > 154.,, B.Dragu- 
nas P 36t., V. Dubauskas (Varšuva)— —36t., 
H. Gudelaitis(Sėniškis)—30t., B.Gudelis(Sėniškis)-— 25t., 
l. Gudelis (Sėniškis)—25 t., V. Gudelis (Sėniškis)—č0 f., 
V. Juknevičius (Švenčionys)—36t, V. Kuolaitis (Gelis 
nai)—29t., J. Matonis (Vilnius)—17t., A. Oparinas ( Vil- 
nius)—16 t., E.Oparinas (Vilnius) —7 t., G.Oparinas (Vil- 
nius)—16 t., A. Panavas (Švenčionys) —304., Č.Pilypavi- 
čius(Švenčionys) —30t., A.Sadaunykas(Vardziukiemis)— 
20t., A. Savickaitė (Vaičiuliškė)—36 t., A. Steponėnas 
(Švenčionys)— 30t., A. UebracaitecVarUziukiemis) a 
J.Umbrasaitė A ksiziukičmisj- 004 U.Umbrasaitė (Var- 
dziukiemis) — 20 t., J. Umbrasas Glardziakiėsais)=—20 lie 
E. Urbelis (Jakeliai)—30 t., A. Urbonavičius (Rudėnai)— 
30 t., P. Vaškelis (Puvočiai)—32t., A. Zagorskas (Antal- 
gė)—36 t. 

Be tų, dar dalyvavo: L.Šl.—3 t., Šimkauskas—2t., 
Juozas M.—2 t., Liepos Šakelė—1t., "P.Kazūra—14., X. 
V.—1t., J M.—34., S.G.—2 t., J. Šilkauskas—2t.,R.N.— 
TE Valinčaitė—1 E, V. MURRE GE “TT, V. Velička“ 
1 t., Z.Pavilionis—3 t., Zosė—2 t., Vištagalvi: —2t., P.V.— 
2t., Romualdas —1 t., A. Kalesinskas—1 t., A. Matule- 
vičius—1 t. 

Dovanas laimėjo: 

Didelį veidrodį — A. Savickaitė. Kišenirę lemputę— 
A. Zagorskas. Knygą „Socialistų redaktorius“ — B. Gu- 
delis. Knygą „Suomių liaudies pasakas“ —G. Oparinas. 
1937 m. Vilniaus Kalendorių —V. Dubauskas ir A. Ste- 
ponėnas. Sieninį nuplėšiamąiį kalendorių — U. Un bra- 
saitė ir P.Kazūra. 1937 m. „Jaunimo Draugą“—E. Ur- 
belis. 

„RUCH“ spaustuvė Vilniuje, 


TURINYS 

Daugiau pagarbos ir dėkingumo — A. Vilnėnas. „481 

Rudens naktis — Mira — E. P. „|... liai AS T 488 

išėjo iš spaudos 1937 metams „VILNIAUS KALENDORIUS“ 
„Vilniaus Kalendorius“ leidžiamas jau tryliktieji metai. 1937 metų „Vilniaus Kalen- 
doriuje“ yra daug įdomių ir naudingų straipsnių, pasiskaitymų, eilėraščių ir platus infor- 
macijos skyrius. Taip pat įdėtas „Ūkininkų kalendorius“, kuriame nurodyti visų metų ūkio 
-darbai. Kalendorius pajvairintas iliustracijomis. 
Kaštuoja tik 70 skatikų 


Galima gauti „Vilniaus Rytojaus“ administracijoj ir Vilniaus lietuvių knygynuose. 


Viršelį piešė J. Kazlauskas. 
"Vinietes — Z. Urbonavičiūtė ir J. Kazlauskas. 


Przesyłka opłacona ryczaltem.. 
I a 


Prenumeratos Kaina: 


Mūsų krašte metams. . 2 auks. 


+ „> pusmečiui. 1 auks. 
. . Lietuvos Valstybėje ir kitur 
„metams... . „ 1 dol. 


»—> Kaina 20 sk. +—= 

